
2.    SZENCZI    MOLNÁR    ALBERT    BABÉRKOSZORÚJA. 


BEVEZETÉS. 


Egy  küzdelmes,  tevékeny  és  érdemekben  gazdag  életet 
ismertetünk  e  lapokon.  Egy  vándortudósét,  a  kihez, 
mintha  a  humanismus  letűnt  kora  újra  föléledt  volna,  a 
tizenhetedik  században  sok  hasonló  jelent  meg  s  indult  el 
tapasztalásvágytól,  vagy  kényszerűségtől  űzetve  a  nagy- 
világba szerencsét  próbálni. 

Közös  vonásuk  a  vállalkozási  szellem,  mely  nem  riad 
vissza  az  útjok  elé  gördülő  akadályoktól  és  a  csüggedetlen 
kitartás,   melylyel   folyton    egy   magasabb  czél  felé  törnek. 

Eletük  története  telve  sokféle  kalanddal,  szenvedéssel 
és  viszontagsággal,  akárcsak  egy  középkori  zarándoké  vagy 
condottierié. 

Származás  szerint  majd  minden  nemzetbeli  van  soraik- 
ban. Közülök  való  Opitz  Márton  és  Comenius  Ámós 
János;  nálunk  szenczi  Moln\r  Albert  ez  osztály  leg- 
kiválóbb képviselője. 

A  változó  viszonyok  között,  melyek  közé  időnként  ke- 
rülnek, rendkívüli  tevékenységet  fejtenek  ki  s  bámulatos 
sokoldalúságra  tesznek  szert.  És  ámbár  többféle  életpályá- 
val próbálkoznak  meg,  mint  Molnár,  a  ki  mint  nevelő, 
könyvnyomdái  javító,  könyvkiadó,  író  és  lelkész,  kántor 
és  iskola-rektor  működött,  de  azért  minden  pályán  hívek 
maradnak  fogadalmaikhoz,  hogy  bárhol  és  bármily  körül- 
mények között  mindig  a  tudomány  érdekeit  szolgálják. 
E  nemes  ambició  és  ez  a  magas  életczél  az,  a  mely  a 
mindennapi  élet  színvonala  felé  emelte  őket  s  áldásos  mun- 
kájuk maradandó  hatását  biztosította. 

Molnárt  ezenkívül  működésének  egy  állandó  jellem- 
vonása ezeknek  fölibe  is  helvezi:  a  nemzeti  érdeket  szo- 
rosan  összekapcsolta  a  tudományos  érdekkel  s  egész  mű- 
ködése a  nemzeti  irodalom  és  tudományosság  emelésére 
irányult.  Még  «mint  gyermek*  jött  irodalmunk  legérezhetőbb 
hiányainak  tudatára !  Az  élet  különféle  viszontagsága  között 
ez  folyvást  szeme  előtt  lebeg,  e  hiányok  pótlása  végett 
tölti  el  életét  Vittenbergben,  Strassburgban,  Heidelberg- 
ben,  Altdorfban,  Marburgban  és  Oppenheimban ;  e  végett 
utazza  be  fél  Európát,  jár  városról  városra,  ezért  dolgozik, 
izgat,  gyűjt  pénzt  hazájában  és  külföldön. 

A  Zsoltárok  költői  fordításával,  a  latin-görög-magyar 
szótár  készítésével,  a  magyar  Biblia  javított  kiadásával, 
a  kálvini  Institutio  és  számos  többi  fordításaival,  vala- 
mint a  Móricz  hesseni  tartom ánvgróf  számára  írt  Magyar 
Nyelvtannal  egyaránt  nemzete  hasznát  és  dicsőségét  ke- 
reste. Az  volt  a  meggyőződése,  hogy  e  művek  közül  csak 
egynek  kiadása  által  is  nagyobb  szolgálatot  tesz  hazájának, 
« mintha  sok    éven   át   bárhol    személyesen   tanította  volna 

az  ifjúságot  és  gyülekezetet*)  s  ebben  az  utókor  is  igazat 
ad  neki. 

Nemes  és  önzetlen  törekvése  és  érdemei  kortársait 
úgy  itthon,  mint  a  külföldön  bámulatra  és  dicséretre  ra- 
gadta. /.  Rákóczy  György  és  Bethlen  Gábor,  Móricz  kés- 
sem' fejedelem  és  V.  Frigyes  cseh  király  egyaránt  párt- 
fogói; európai  hirű  tudósokkal,  mint  többek  között  Kep- 
lerrel és  Opitzczal  köt  barátságot.  Dicsérettel  emlékezett 
meg   munkásságáról   vallási   ellenfele,   Pázmány   Péter  is. 

Ezt  a  pártfogást,  nagy  összeköttetést  és  barátságot  Mol- 
nár nem  a  maga  személye,  hanem  hazafias  irodalmi  tervei 
érdekében  használja  föl  s  ez  által  is  magasan  kiemelkedik 
a  vándortudósok  közül.  Míg  azok  némelyike  hosszas  há- 
nyatás után  fölküzdötte  magát  s  tekintélyes  állásra  tett 
szert,  mint  Opitz,  ki  végre  megkoszorúzott  költő  s  udvari 
történetíró  lett  s  nemesi  rangot  nyert:  Molnár  szerencséje 
az  oppenheimi  rektorságnál  soha  sem  emelkedett  maga- 
sabbra, onnan  is  hamar  lehanyatlott.  Egész  életében  sze- 
génységgel küzdött  s  végül  nyomorban,  de  azzal  a  boldogító 
öntudattal  halt  meg,  hogy  többet  köszön  neki  hazája,  mint 
bárki  másnak,  a  ki  kortársai  közül  a  tudománv  művelésé- 
vel foglalkozott.* 


*  Opitz  nyilatkozata. 

Pozsony  vármegyében,  Nagy-Szombat  és  Pozsony  kö- 
zött, ez  utóbbitól  mintegy  három  mérföldnyire  fek- 
szik Szencz  vagy  Szempcz  nagyközség. 

Kies  fekvésű  hely,  melyet  északi  oldalán  nagy  erdőség, 
a  Szent-Márton  erdeje,  nyugaton  terjedelmes  szőlőhegyek 
vesznek  körül. 

Kedvező  fekvésénél  fogva  már  a  xvi.  században  a  leg- 
élénkebb forgalmú  városok  közé  tartozott.  Híres  vásári 
középpont  volt  s  vásárait  Léva,  Érsekújvár,  továbbá  Po- 
zsony és  Bécs  kereskedői  látogatták  igen  sűrűen. 

A  város  fekvése  szabta  meg  a  lakosok  életmódját. 
Egyrészük  kereskedéssel  foglalkozott,  vagy  különböző  mes- 
terségeket űzött:  az  ipari  élet  élénk  voltát  nagyszámú 
czéhei  bizonyítják;  más  részük  szőlőművelésből  tartotta 
fent  magát.  A  várost  övező  szőlőhegyek  tövében  pinczék 
hosszú  sora  vonult  el,  mely  a  lakosság  szegényebb  részé- 
nek állandó  lakhelyül  is  szolgált. 

Miként   a   szomszéd    Pozsonynak,  úgy    ennek  lakossági 

Magyar  Tört.  Életr.  1897.  2 

is  mindjárt  kezdetben  a  reformációhoz  csatlakozott  s  mind 
a  két  árnyalata  állandó  otthont  talált  békés  falai  között; 
hol  a  kálvinisták,  hol  a  lutheránusok  jutva  többséghez,  a 
szerint,  a  mint  földesuraik  váltakoztak. 

E  városban  lakott  egy  középmódú  molnármester,  az 
öreg  Molnár  Albert,  a  ki  szerény  viszonyok  között  élde- 
gélt itt  szüleivel,  feleségével,  Széki  Orsolyával  s  népes 
családjával.1 

Az  öreg  Molnárra  valamikor  jó  napok  jártak.  Két 
malma  volt,  melyeket  még  atyjától  örökölt,  s  azonkívül 
kereskedett  is  s  mindezekből  olyan  vagyonra  tett  szert,  hogy 
Szencz  leggazdagabb  polgárai  közé  tartozott.2  De  rossz  esz- 
tendők, háborús  idők  miatt  lassanként  elapadt  e  gazdaság 
s  egy  kis  házon  kívül  alig  maradt  egyéb  vagyona,  mint 
egy  kis  szőlője  s  egy  darab  szántóföldje,  a  melyeket  maga 
művelt.  Nyáron  át  égészen  ezek  művelése  és  gondozása  fog- 
lalta el ;  ősz  után,  a  mikor  kis  gazdasága  termése  már  csűrbe 
és  pinczébe  volt  takarítva,  ácsmesterséggel  foglalkozott. 

Mindazáltal  nem  volt  tanulatlan  ember  s  azonkívül 
hogy  írni  és  olvasni  tudott,  egy  keveset  értett  latinul  is, 
ez  már  vele  járt  a  kor  nevelésével,  vallásos  reformá- 
tus ember  volt,  a  ki  nagy  tiszteletben  tartotta  papját  s 
egyik  fiának  keresztapául  is  papot  választott  és  a  mellett 
családi  hagyományait  is  kegyelettel  őrizte.  Fiai  előtt  sok- 
szor elbeszélte,  hogy  ő  származásra  nézve  nem  « magyar », 
hanem  székely  s  öregapja  Székely  János  Mátyás  király 
alatt  Báthori  István  seregében  szolgált,  a  király  halála  után 
pedig  nem  tért  többé  vissza  hazájába  Havasalföldére,  ha- 
nem Mátyusföldén  Vága  faluban  elvette  egy  nemes  em- 
ber leánvát  s  a  nem  messze  eső  On  faluban  telepedett  le ; 

i  L.  Naplójában,  mely  Szenczi  Molnár  Albert  naplója,  levelezése  és  irományai 
czím  alatt  a  m.  tud.  Akadémia  kiadásában  most  van  sajtó  alatt,  az  1585.  decz. 
4-iki  dátum  alatt.  E  kiadást  idézzük  alább  Molnár-Okmánytár  néven. 

2  Molnár,  Dictionarium  Ung.  Lat.  (1604.)  A  magyar  és  erdélyi  ifjúsághoz 
intézett  Ajánlásban. 

nevük  eredetét  pedig  úgy  magyarázta  meg,  hogy  ennek  fia 
Ferencz  abban  a  faluban  a  Duna  egy  patakjára  malmot 
épített  s  új  foglalkozásáról  kapta  a  Molnár  nevet,  melyet 
azután  a  malommal  ő  is  örökölt.1 

Molnárnak  jobb  keze  volt  a  gazdaságban  legidősebb  fia, 
Benedek,  a  ki,  miután  a  szenczi  iskolát  kijárta,  otthon  maradt 
a  családban,  hogy  öregedő  atyjával  megoszsza  a  népes  család 
eltartásának  gondját.  Mert  rajta  kívül  még  öt  gyermek  volt 
a  családban :  három  leány  Katus,  Ilona  és  Zsófia  és  két 
fiú  Lukács  és  Albert,  ki  a  gyermekek  között  korra  nézve 
mindjárt  Benedek  után  következett. 

Albertünk  Molnár  második  házasságából  1574-ben,  aug. 
30-án  született,  egy  hétfői  napon.2  Naplójának  elbeszélése 
szerint  épen  heti  vásár  volt  ekkor  Szenczen  s  az  ismerős 
parasztasszonyok,  a  kik  a  vásárra  jöttek  s  ilyenkor  anyját 
is  rendesen  fölkeresték,  őt  meglátva,  Egyed  néven  szólít- 
gatták, minthogy  másnap  ennek  a  szentnek  volt  a  napja; 
de  anyjának  nem  tetszett  ez  a  név3  s  apja  nevére  Albert- 
nek kereszteltette.  Apja,  mikor  a  kis  idegent  meglátta, 
fejszéje  nyelét  nyújtá  felé,  azt  akarván  ezzel  jelképezni,  — 
így  beszéli  el  később  Molnár  —  hogy  az  ő  nyomába  lép- 
jen. «Ezt  az  én  legkedvesebb  anyám  —  teszi  utána  — 
gyakran  elmondta  azon  embereknek,  a  kik  csudálkoztak 
gyermekjátékaimon » .+ 

Molnár  maga  több  részletet  beszél  el  gyermekkorából, 
visszamenve  azon  korig,  a  hol  eszmélkedése  kezdődött. 


i   U.  o. 

a  A  szenczi  Molnár  születéséről  ed- 
dig több  eltérő  adat  volt  forgalomban. 
Molnár  maga  is  kétféleképen  közli  szüle- 
tése napját.  Az  egyik  adat  Naplójában 
van :  Natus  sum  in  oppido  Szentz  anno 
redemtiunis  humanae  1574  XXX.  Augusti 
die  Lunae,  hóra  S.matutina  ....  a  másik 
Latin  Szótárában  (1644.  kiad.)  :  Szentz  est 
oppidum    Ungariae,   ubi    natus    <st    autor 


luiius  libri  Alb.  Molnár  anno  Christi  1574. 
stpt.  1.  1574.  aug.  30-ika  csakugyan  hét- 
főre esik.  A  másik  eltérő  adat  talán  úgy 
magyarázható  meg,  hogy  Egyed  napja 
meg  szept.  i-re  esik  s  az  ezen  napi  csa- 
ládi jelenetre  gondolva  cserélhette  föl 
ezt  Molnár  a  születés  napjával. 

3  tPropter  homonymiam  Ungaricaevo- 
ds  l'.gyed,  quod  est  comede  vei  devofa.» 

4  U.  o. 

A  gyermekévekből  az  első  esemény,  a  mire  vissza  tudott 
emlékezni,  vagy  a  miről  későbbi  elbeszélésnél  azt  hitte, 
hogy  gyermekkori  emlékek  elevenednek  föl  előtte,  egy  nagy 
üstökös  volt.  Egy  éjjel  a  család  minden  tagja  fölkelt  s 
kiszaladt  a  szobából,  csak  ő  maradt  bent  egyedül.  A  nagy 
lármára  fölébredt  s  mikor  senkit  se  látott  maga  körül,  ke- 
servesen elkezdett  sírni.  Édes  anyja  ekkor  bejött  érte,  ölébe 
vette,  kivitte  és  ujjával  megmutatta  neki  az  égen  az  üstö- 
kös csillagot.  Ennek  képe  —  a  mint  írja  —  még  férfi- 
korában is  szemei  előtt  lebegett.* 

Általában  az  a  különös  szeretet,  a  melylyel  később  Napló- 
jában gyermekkoránál  időz,  arra  enged  következtetni,  hogy 
nagyon  boldogan  teltek  el  azok  testvérei  körében,  kik  közül 
egy  fiút  és  egy  leányt  csak  néhány  évnyi  különbség  válasz- 
tott el  tőle  s  így  játszótársakúl   nagyon   jól  illettek  hozzá. 

Nagyon  eleven  és  pajzán  gyermek  volt.  Egyízben  az 
udvaron  játszott.  Nagy  farakás  volt  ott  s  annak  tetejébe 
fölmászva,  onnan  fejjel  bukott  alá,  de  oly  szerencsésen, 
hogy  a  nagy  ijedtségen  kívül  nem  esett  semmi  baja.  Lábra 
kelt  s  testvéreihez  szaladt,  a  kik  valamivel  távolabb  a  por- 
ban játszottak. 

Egyszer  télen,  kora  hajnalban,  mikor  kevés  időre  fel- 
ügyelet nélkül  maradt,  a  kemencze  padjára  mászott  föl  s 
ott  elaludva,  kevés  hiányzott,  hogy  össze  nem  égett. 

Más  alkalommal  meg  egy  nyári  délután  addig  játszott 
kint  az  utczán  pajtásaival,  míg  reá  esteledett  s  már  későre 
járt  az  idő,  mire  hazaérkezett  s  otthon  az  ajtókat  zárva 
találta.  Ijedtében  és  a  dorgálástól  való  félelmében  zörgetni 
sem  mert,  hanem  fölmászott  egy  szénás  szekérre,  mely 
ott  a  közelben  lerakatlan  állott  s  a  félelemtől  csakhamar 
elszenderült.  Hajnalban  jött  a  kocsis,  hogy  a  szénát  a  sze- 
kérről   lerakja   s    mit   sem    sejtve,  az  ott  gyanútlanul    alvó 

*  Napló  i.  h.  —  Az  1577.  október   26-iki   üstökös  lehetett.    Lásd   Darvai,  Üstö- 
kösök 250. 

gyermeket  vas  villájával  térdén  megszúrta,  úgy,  hogy  sok 
ideig  sántított  miatta.1 

Az  öreg  Molnár  e  fiát  gyermekei  között  legjobban 
szerette.  Mint  gyermekkel  vele  sétálgatott  legszivesebben 
s  többször  elvitte  a  szenczi  templom  sirkertjébe  is,  sorra 
megmutogatva  ott  neki  apja  és  nagyapja  sirjait,  kiket  késő 
vénségükben  fiúi  szeretettel  ápolt  s  ő  temetett  el.  Ilyen- 
kor beszélt  neki  szépapjának,  Jánosnak,  vitézségéről,  Nápoly 
ostromáról  Mátyás  király  idejében,  hol  száz  katona  esett 
el  s  ugyanannyi  sebesült  meg  s  elmondta,  hogy  ezek  kö- 
zött volt  Székely  János  is,  kit  a  falu  népe  bénasága  miatt 
Sánta  Jánosnak  nevezett  el  —  s  a  fogékony  gyermek 
mindezt  nagy  érdeklődéssel  hallgatta. 

így  teltek  el  s  ily  emlékek  maradtak  meg  a  játszi 
gyermekkor  első  éveiből,  míg  az  iskolába  lépés  ideje  el 
nem  érkezett. 


II. 


az  ifjú  Molnár  tiz  éves  korában  1584  szeptember  7-én 
./~V  kezdte  meg  a  tanulást  szülővárosa  protestáns  iskolá- 
jában, a  hol  ez  időben  Debreczeni  János  volt  az  iskola- 
mester.2 

Egy  ilyen  kis  városi  iskola  oktatásügye  természetesen  sok 
kivánni  valót  hagyott  hátra.  A  tanítói  állását  igen  sokszor 
csak  ideiglenesnek  tekintette,  mintegy  előkészítőül  a  sokkal 
kényelmesebb  egyházi  pályára,  melylyel  azt  két-három  év 
múlva  rend  szerint  fel  is  cserélte.  A  tanulók  három  osz- 
tályba voltak  sorozva,  kiket  egy  vagy  két  tanító  tanított. 
A    kezdőkkel    s    a    gyengébb    tanulókkal    nem    vesződtek, 

1  Naplójában    (1.  id.  h  )   azon  fejezet-  2  Valószínűleg   egy   személy    azzal   a 

nek,  melyben  ezeket  elbeszéli,  ezt  a  czi-  Debreczeni  Taraczk  Jánossal,  a  ki  1589- 

met  adta  :  Azon  veszedelmek,  a  melyekben  ben  a  Vittenbergi  egyetemnek  hallgatója. 

az  isteni  segedelem  tartott  meg.  («Pericula  Bod,  Athenas,  61. 
in  quibus  divina  ope  conservatus. ») 

hanem  az  első  osztálybeli  tanulóknak  osztották  ki  tanítás 
végett.  Ezek  ismertették  meg  a  betűket  s  gyakorolták  be 
az  irást  s  olvasást.  A  vallás  mellett  különösen  a  latin 
nyelv  volt  a  főtantárgy  s  az  írást  és  olvasást  is  a  latin 
nyelvvel  együtt  tanulták  s  rendesen  a  tanító  diktálása  után 
jegyezve,  vagy  -  de  ez  ritkább  eset  volt  -  latin  kézi- 
könyvből (rendesen  Cato  Erkölcsi  mondatai  és  Donatus 
Grammatikája)  gyakorolták  be.  A  tanítás  főczélja  e  nyelv 
elsajátítása  volt.  Ezenkívül  tanulták  a  vallás  elemeit,  a 
Miatyánkot,  Hiszekegyet  s  több  kisebb  imádságot  és  éne- 
ket. A  tanulási  idő  megszakítással  reggeltől  estig  tartott  s 
a  tanulók  estére  is  kaptak  latin  szavakat  másnapi  felmon- 
dásra. Később,  többnyire  a  második  évben,  Heyden  Gyer- 
meki beszélgetéseiből,  Erasmus  vagy  más  szerző  kézi- 
könyvéből s  latin  költők  művei  alapján  gyakorolták  be  a 
latin  nyelvtant,  mondattant  és  verstant. 

Alig  töltött  el  Molnár  a  szenczi  iskolában  két  évet, 
elveszítette  édes  anyját.  A  tizenkét  éves  gyermekre  nézve 
oly  csapás  volt  ez,  mely  egész  életére  kihatott.  A  gondos 
anyai  felügyeletet  semmi  sem  pótolhatta.  Az  így  félig  árva 
lett  gyermek  nevelését  egy  Szabó  (Sartor)  Farkas  nevű 
ifjú   vállalta  magára. 

Egy  vándordeák  volt  ez,  a  milyen  sok  kóborolt  ekkor 
tájban  nálunk  és  külföldön,  a  kikről  az  egykorú  írók  sok 
rosszat  tudnak  beszélni.  Rendesen  olyanok  voltak,  kik 
tanulói  pályájukat  még  nem  végezték  el:  vagy  nem  tudták, 
vagy  nem  is  akarták.  Afféle  örökös  deákok,  a  kik  aztán  egy 
helyről  más  helyre  vándoroltak  s  ha  megunták,  hol  nevelő- 
nek, hol  segédtanítónak  szegődtek.  De  nem  sok  időre : 
rendesen  csak  azt  várták  meg,  míg  a  tél  elmúlik  s  azután 
újra  felkerekedtek  s  tovább  vándoroltak,  esetleg  más  hely 
után  néztek,  olyan  után,  hol  sokat  ehetnek,  ihatnak,  alhat- 
nak, s  csak  keveset  kell  dolgozni.  Olykor  csapatokba  áll- 
tak s  betanult   énekekkel   városról-városra  jártak.    Rendes 

szokás  szerint  kisebb  tanulókat,  hol  egyet  hol  többet  vet- 
tek maguk  mellé,  hurczolva  azokat  mindenfelé :  velük  szol- 
gáltatták magukat,  sőt  rajtuk  élősködtek. 

Többen,  kik  az  ily  gyermekek  közül  kiváló  emberekké 
váltak,  élénk  színekkel  festik  a  szenvedéseket,  a  melyeket 
ezek  szívtelensége  és  barbarismusa  miatt  szenvedtek.* 

Platter  Tamás  a  báseli  iskola  rektora,  a  ki  valamivel 
korábban  élt  Molnárnál  s  változatos  életpályáját  maga  leírta, 
beszéli,  hogy  őt  mint  gyermeket  a  tanulás  folytatása  végett 
rá  bízták  egy  nagyobb  deák  rokonára,  a  ki  rövid  időre 
haza  látogatott. 

Az  útra  több  nagy  deák  s  vagy  nyolcz  kisebb  tanuló 
állott  össze  azzal  a  szándékkal,  hogy  közösen  keresnek 
iskolát.  Platter  a  legfiatalabb  volt  a  társaságban  s  így  neki 
volt  legrosszabb  dolga.  Azonkívül  hogy  deákja  ütötte,  verte, 
a  mint  valamely  városhoz  vagy  faluhoz  értek,  házról-házra 
kellett  járni,  koldulni  vagy  lopni.  Elhitették  vele,  hogy 
némely  vidéken  a  lúdlopás  meg  van  engedve  s  csudálko- 
zott,  mikor  a  parasztok  még  is  űzőbe  vették.  A  többi  gyer- 
mekek ez  idő  alatt  énekelni  mentek  s  a  nagy  deákok  a  vá- 
ros határán  vártak  rájuk.  Az  iskolába  járásról  szó  sem  volt. 
Egyik  helyütt,  mint  Drezdában,  maga  az  iskola,  másutt  más 
nem  tetszett  s  vándoroltak  egyik  helyről  a  másikra ;  az  úton 
sokszor  szabad  ég  alatt  hálva,  sült  makkal,  vadalmával 
és  vadkörtével  táplálkozva.  Néhol  ellenben,  mint  Boroszló- 
ban, oly  jó  dolguk  volt,  hogy  többen  e  miatt  megbeteged- 
tek. Vacsora  után  a  sörházakba  mentek  sört  koldulni  s  a 
részeg  lengyel  parasztoknak  kedve  telt  benne,  hogy  egyi- 
ket-másikat  leitathatták.  A  tanulással  itt  is  keveset  törődtek. 
Később  vagy  nyolczan  ismét  visszamentek  Drezdába  azzal 
a  szándékkal,  hogy  most  már  tanuláshoz  fognak.  Itt  meg 
a  tanulás  mellett   nemcsak  a  deákok,  a  kik    természetesen 

*  Kichter  A.,  Bilder  aus  der  deutschen  Kulturgeschichte.  (Lipcse,  1893.)  H-2 
110 — 124.    E  két  példát  innen  vettük  át. 

a  világért  sem  bocsátották  volna  ki  őket  felügyeletük  alól, 
hanem  a  tanító  is  elküldte  őket  ludat  lopni  s  épen  szegény 
Platternek  kellett  azt  a  két  ludat  előteremteni,  mely  a  tanító 
és  deákok  közösen  rendezett  búcsúlakomájához  volt  szük- 
séges. Még  ezután  sok  kalandon  ment  át.  Münchenben  egy 
szappanos,  majd  egy  mészáros  fogadta  magához  s  a  szap- 
panfőzés, a  húshordás  és  iskolábajárás  mellett  az  utczán 
énekelni  is  kellett  s  a  mit  kapott,  hűségesen  átadta  deák- 
jának, a  ki  ebből  éli.  Utoljára  is  úgy  szabadult  meg  nagy 
nehezen  zsarnokától,  hogy  más  városba  szökött.* 

A  Platter  története  annyira  mindennapi  történet  volt, 
hogy  csaknem  hasonló  dolgokat  beszél  egy  másik  iró 
gyermekkoráról. 

A  kis  Butzbachot  —  ez  volt  a  neve  —  a  ki  még  alig 
volt  tíz  éves  s  alig  hogy  kijárta  szülővárosa  iskoláját,  szin- 
tén a  szomszéd  haza  látogató  deákfiának  adták  át,  hogy 
vigye  magával  s  további  kiképzésére  viseljen  gondot.  A  deák 
mindent  megígért  s  a  gyermek  apjától  pénzt  is  kapott  a  fiú 
esetleges  szükségeire.  Míg  a  gyermek  pénzéből  tartott,  a 
a  kóbor  deáknak  eszébe  sem  jutott  az  iskola ;  folyton  ván- 
dorolva bejárták  Bajor-  és  Csehországot.  A  hol  közbe  meg- 
pihentek, ott  Butzbachnak  is  koldulni,  vagy  lopni  kel- 
lett. E  közben  sokszor  térdig  érő  sárban  járt  s  a  kutyák 
miatt  halálos  félelmet  állott  ki.  Később  egy  csehországi 
faluban  mindkettőt  felfogadták  nevelőnek,  de  a  gyermek 
még  ekkor  sem  szabadulhatott  meg  rabságából :  deákja 
átadta  kollégáinak,  hogy  azok  számára  kolduljon,  a  kiktől 
azután  még  többet  szenvedett.  Utoljára  ezektől  is  úgy 
szabadult  meg,  hogy  megszökött  abból  a  városból.  De  még 
azután  is  sokáig  remegett,  hogy  valahol  összetalálkozik 
velük. 

Természetes,  hogy  az  ide  s  tova  vándorlás  alatt  a  gyer- 

*  U.  o.   119. 

mek  nem  sokat  tanult,  sőt  azt  is  elfelejtette,  a  mire  szülő- 
földje iskolájában  tanították,  deákjától  még  kevesebbet,  a 
kitől  —  mint  Butzbach  írja  —  soha  se  lehetett  hallani 
egy  latin  szót  sem.  Csak  azon  lehet  csudálkozni,  hogy  be- 
lőlük még  is  nemcsak  becsületes,  de  oly  kiváló  és  tudo- 
mányosan képzett  emberek  váltak,  mint  e  kettő,  különösen 
ez  utóbbi,  a  ki  változatos  életpálya,  nyomdai  korrektor- 
sága  s  könyvnyomtatói  működése  után  a  báseli  latin  iskola 
rektora  lett.1 

Bizonyára  az  itt  közölt  elbeszélésnek  több  vonása  nem 
egyeztethető  össze  egy  magyar  deák  természetével,  de  van 
sok  közös  vonás  is  a  Szabó-társaság  s  a  német  deákok 
kalandozásaiban  s  életmódjában.2 

Szabó  is  megkérte  a  Molnár  apját,  engedje  meg  neki, 
hogy  fiát  magával  vihesse  útja  legközelebbi  állomására 
Győ  be  s  megigérte,  hogy  gondosan  fel  fog  ügyelni  a  gyer- 
mek tanulására.  Győrött  nagyobb  iskola  volt,  mint  Szen- 
czen,  és  Sibolti  Demeter,  a  győri  lelkész,3  az  öreg  Molnár- 
nak még  szenczi  pap  korából  jó  ismerőse,  sőt  egyik  fiá- 
nak, talán  épen  Albertnek,  keresztapja  is  volt  s  ez  is  egyik 
ok  lehetett,  a  miért  szivesen  beleegyezett  abba,  hogy  fia 
vele  együtt  menjen.  A  mi  aggodalmai  voltak,  eloszlatta 
az  a  reménység,  hogy  nevelésére  keresztkomája  is  fel 
fog  ügyelni.  Aligha  volt  sejtelme  arról,  milyen  nem  jó  ke- 
zekre bízta  gyermeke  sorsát,  midőn  e  deáknak  adta  át  s 
fogalma  sem  volt  arról,  hogy  azon  egy  pár  év  hatása,  me- 
lyet ennek  társaságában  töltött  el,  meglátszik  majd  a  fel- 
nőtt férfiún  is.  Együtt  keltek  tehát  útra    Szabó    Farkas  és 


1  U.  o.  116.  visszatérésre  birni  ;    továbbá  Textor  Já- 

2  Érdekes  adalékokat  tartalmaznak  nos  két  levele,  a  kit  Molnár  Herborn- 
erre  vonatkozólag  Molnár  levelezései  ban  egy  izben  a  veréstől  megszabadí- 
is.  Ezek  között    van   Taksonyi  Péter  le-  tott  stb. 

vele  egy    Ladislaides  Miklós  nevű   gyér-  3  Életrajza    Bőd,     Athenás    239—40. 

mekhez,  a  ki  tőle   megszökött    s    levélé-  Thury  Etele,  S.  D.  élete  és  munkái.  Pr. 

ben     mindenféle     Ígéretekkel     igyekszik  Szemle  1800. 

Magyar  Tört.  Életr.   1897.  3 

az  ifjú  Molnár,  ki  most  hagyta  el  először  a  szülői  házat, 
hogy  soha  se  térjen  oda  vissza  többé  állandó  tartózkodásra. 
Ez  az  első  út  volt  kezdete  a  hosszas  bolyongásnak,  melv 
csak  halálával  ért  véget. 

Győrben  Szabó  segédtanítói  állást  kapott,  Molnár  pe- 
dig az  iskolában  tanuláshoz  látott.  Sibolti,  a  lelkész  csak- 
ugyan sok  jóval  volt  hozzá:  megajándékozta  műveivel,  a 
minők  voltak  a  « Vigasztaló  könyvecske »  és  a  « Lelki  harcz», 
melyeket  a  tudnivágyó  gvermek    mohón    olvasgatott;  párt- 


5.    GYOR. 


fogója  templomi  szónoklatait  is  nagy  figyelemmel  hallgatta. 
A  tanuláson  kívül  egyszersmind  szolgaszerepet  töltött  be 
Szabó  Farkas  mellett.  A  legfőbb  baj  reá  nézve  azonban  nem 
ebben,  hanem  a  Szabó  állhatatlan  hajlamaiban  rejlett.  Egy 
helyen  nem  maradhatott  soká  s  Molnárnak  mindenüvé  kö- 
vetni kellett.  Öt  hónapig  volt  Szabó  Győrött  alkalmazva  s 
mikor  onnan  eltávozott,  Molnár  sem  maradhatott  tovább, 
haza  utazott  tehát  Szenczre  a  szülei  házhoz.  Útközben  egy 
darab  ideig  Püspökiben  időzött,  hol  talán  Haver  nevű  barát- 
jának szülei  laktak,  kivel  az  utat  odáig  együtt  tették  meg. 
Még  ezen  év  november  havában  a  tanulók,  első  sorban 
a  győriek  közül  egy  kis  csapat  verődött  össze  oly  czélból, 

hogy  meglátogatják  alsó  Magyarország  híresebb  városait. 
A  tiz  tagból  álló  utazó -társaság  Szenczen  gyűlt  össze.  Vol- 
tak köztük  kisebb  és  nagyobb  deákok,  Szenczről  is  többen, 
így  Nőgéri  János,  kinek  nevével  alább  még  találkozni  fo- 
gunk, itt  volt  Szabó  Farkas  is,  sőt  talán  tőle  eredt  az  úti 
terv  is  s  így  természetesen  Molnár  sem  maradhatott  ki  a 
vállalkozók  seregéből.  Általában  a  Molnár  gyermekkori  kó- 
borlásainál mindig  vezető  gyanánt  szerepel  s  így  első  sor- 
ban az  ő  bünéűl  róhatjuk  fel,  hogy  Molnárt  a  bolyongásba 
bevezette  s  azt  vele  annyira  megkedveltette,  hogy  később 
szinte  nélkülözhetetlen  lett  reá  nézve. 

A  kis  utazó-társaság  különben  egészen  praktikusan  tette 
meg  az  utat.  Megvárta  azt  az  időt,  a  mikor  a  bécsi  keres- 
kedők a  kassai  és  debreczeni  vásárokra  szállították  árúikat. 
A  fuvarszekerek  hosszú  sora  Szencz  közelében  vonult  el : 
ezekhez  csatlakoztak  s  velük  együtt  tették  meg  az  utat, 
mely  így  bátorságosabb  és  kényelmesebb  is  volt.1  Kassára, 
Debreczenbe,  Bátorba  és  a  közbeeső  városokba  jutottak  ígv 
el,  némelyikben  rövidebb,  másikban  hosszabb  időt  töltve, 
úgy,  hogy  a  kirándulás  összesen  négy  hetet  vett  igénybe.2 

Az  utazás  után  ismét  tanulás  következett,  Szabó  Farkas 
Gönczre  ment,  hiven  követte  Molnár  mindenüvé,  a  hová 
azt  sorsa  vezérelte. 

Gönczön  Pelei  János  volt  az  iskolamester  s  Károli 
Gáspár  a  lelkész.3  Mindkettőt,  lelkészt  és  tanítót,  egy 
nagy  munka  foglalkoztatott  ekkor  szünet  nélkül,  éjjel  és 
nappal:  az  egész  Szentírás  magyarra  fordítása  és  kinyom- 
tatása. 

Ecsedi  Bátori  István,  a  buzgó  főúr  egyik  birtokán,  a 
Gönczhöz  közeleső  Visolyban  könyvnyomtatót  állíttatott 
föl,4  Németországból    betűket,  papirt  hozatott  és  meghívta 


1  M -Okmánytár  :  Napló   1586.  nov.  1.  4  Bou,  A  sz.  Bibliának  hist.  (Szeben 

2  Nov.  1-28.  1748)  M6- 

3  M.-Okmt.:  Napló  id.  h. 


20  DÉZSI    LAJOS 

Mantskovits  vagy  Farinola  Bálint  galgóczi  könyvnyomtatót,  ' 
a  ki  Siboltinak  is  több  művét  nyomtatta,  a  nyomtatás  ve- 
zetésére, természetesen  Károli  felügyelete  alatt,  a  ki  « fő- 
igazgatója volt  a  kinyomtatásnak))  Pelei,  az  iskolamester 
segítsége  mellett. 

Épen  abban  az  évben  fogtak  hozzá  a  nyomtatáshoz,  a 
melyben  Molnár  ide  jött  s  ez  később  is  jól  emlékezett 
reá  «mely  nagy  isteni  félelemmel  és  becsületességgel  kez- 
dett az  első  kibocsátáshoz  a  böcsületes  Károli  Gáspár », 2 
sőt  « előtte  állott»  egyszer,  mikor  tanácskozott  iskola- 
mesterével, Pelei  Jánossal,  hogy  összehivatja  az  esperes- 
ségéhez  tartozó  tanítóatyafiakat  (lelkészeket)  közönséges 
könyörgésre  az  elkezdett  dolognak  jó  előmeneteléért.  «Az 
ő  cselédei  között  és  az  ő  lábainál »  is  forgott,  sőt  része 
volt  •« az  első  kibocsátás  szolgalatjában*),  a  mennyiben  gyak- 
ran vitt  a  visolyi  nyomtató-műhelybe  «tőle  irott  levelecs- 
kéket»,  bizonyára  kéziratot  és  korrekturát.3 

Ha  tekintetbe  vesszük,  micsoda  ellenállhatatlan  erővel 
hatnak  ránk  később  is  a  gyermekkori  benyomások,  alig 
tévedünk,  ha  azt  állítjuk,  hogy  az  itt  töltött  idő  emlékének 
hatása  alatt  érlelődött  meg  később  Molnárban  az  elhatáro- 
zás, hogy  minden  erejével  törekedni  fog  a  biblia  egy  újabb 
kiadására.  Abból  a  kegyeletes  megemlékezésből  is  követ- 
keztethetjük ezt,  melyet  mintegy  húsz  évvel  később,  a 
mikor  vágya  megvalósult,  saját  bibliakiadása  Ajánlásában 
Karolinák,  e  téren  elődjének,  szentel,  a  kit  példányképül 
választott : 

«Es  mikor  már  a  könyv  nyomtattatnék  is,  egynehány- 
szor hallottam,  hogy  fohászkodván  igyen    szólott:    Csak  az 


i  Mantskovitsra  von.  1.  Magyar  Nyom-  Galgóczon    működött.    V.    ö.    Szabó    K. 

dászat    1895.    10.    füzet    és    M.    Könyv-  Régi  m.  könyvt.  1.  196,  208,  209,  236.  sz. 
szemle  1895,  371—2.    Bod    szerint  (i.  h.)  2  Szent  Biblia.  Hanau    1608,  Dedica- 

Bátori  István  a  t tipográfust*  is   Német-  tio  5.  lap. 
országból  «hozatta»,  de  ez  tévedés,  mint-  3  U.  o. 

hogy  Mantskovits  már   1581  és  1584-ben 

Isten  addig  éltessen,  míg  ez  bibliát  kibocsáthassam,  kész 
leszek  meghalni  és ' Christushoz  költözni*.1 

Az  egyháza  dicsőségéért  élni,  halni  kész,  elaggott  lelki- 
pásztor tisztes  alakja,  ki  azután,  hogy  kivánsága  teljesedett, 
csakugyan  elköltözött  a  « szentek  lelkének  főpásztorához » , 
később  a  hanaui  dolgozószoba  rideg  csendjében  is  sokszor 
megjelent  nála  s  ezeket  a  szavakat  ismételte  előtte. 

A  Károli  társaságának  még  más  tekintetben  is  mara- 
dandó hatása  volt  rá.  A  ki  fordít,  abban  önkénytelen  is 
nyelvészi  hajlamok  támadnak  s  midőn  idegen  szók  meg- 
felelő, szabatos  s  lehetőleg  a  jelentés   árnyalatát  is  vissza- 

i 

adó  fordítására  törekszik,  magától  rájön  egyes  szavak  ere- 
detére is.  Károlival  is  így  volt,  a  kinek  házában  e  miatt 
olykor  nyelvészeti  kérdések  is  szóba  kerültek.  Egy  ilyen- 
nek Molnár  is  tanúja  volt. 

Egy  alkalommal  Zalánk  Imre  volt  vendége  s  ez  be- 
szélte, hogy  hallotta  Szegedi  Kis  Istvánnál  egy  vendégségen, 
hogyan  vitatkoztak  Sztárai  és  Skaricza  egymással  a  kösz- 
vény szó  eredetéről.  Sztárai  a  köz  és  vén  összetételének 
mondotta,  mivel  a  köszvény  köz  a  vénekkel,  Skaricza  pe- 
dig a  kész  és  vén  szavakból  magyarázta,  hogy  készen  le- 
gyen, a  ki  köszvény  miatt  szenved.  Mikor  ezeket  elmondta 
Zalánk,  Károli  azt  felelte  rá,  hogy  ő  inkább  a  kötözvény- 
ből  származtatná. 

A  hallottak  iránt  fogékony  gyermekre  e  beszélgetés 
nagy  hatással  volt,  most  már  hasonló  módon  n  aga  is  meg- 
tudta néhány  szó  eredetét  fejteni  és  sokáig  gondolkodott 
a  magyar  kifejezés  ékességéről.2 

i  U.  o.  de   vocabulo   köszvény,    id    est    podagra, 

z  Dictionarium   Vng.   Lat.    1604.    13.  contendentes  audivisse  :  ubi  Starinus  vo- 

•  Göncini   apud   D.  Casparem   Caroli  de  cem    a    koz    et    ven    conflatam    dixerit  : 

origine  certarum  vocum  saepe  audivi  in-  quod  padagra  familiáris  sit  senibus    Sca- 

stitutas   disputationes.    Aderat    ipsi    ali-  ricaeus   autem   eam    a   kész  et  ven  com- 

quando  Emericus  Zalánk,    qui  ajebat  se  positam    asseruit  :    quod    paratus   et   in 

apud  D.  Stephanum  Szegedinum  in  con-  promptu  sit  senex,  qui  podagra   laborét, 

vivio  quodam  D.  Starinum  et  Scaricaeum  Caspar    Caroli,    cessante    Zalánk,    se    a 

Molnár  a  biblianyomtatás  befejezését  nem  érte  meg  Gön- 
czön. Másfél  évet  töltött  itt  el  s  ez  idő  alatt  Szabó,  a  kivel 
és  a  kinek  kedvéért  Győrből  oda  ment,  elhalt '  s  most 
nem  lévén  immár  semmi,  a  mi  Gönczhöz  kösse,  1588.  év 
nyarán  « néhány  hónappal  a  szikszai  veszedelem  előtt » 
Debreczenbe  ment  a  tanulást  folytatni. 

A  debreczeni  kollégiumban  ekkor  Csorba  István  2  volt 
a   rektor,    ő   vezette   a    mintegy    ötvenre 3    menő    nagyobb 


6.  A  DEBRECZENI  EV.  REF.  KOLLÉGIUM  RÉGI  KÉPE. 

tanuló  tanítását,  a  niely  feladat  teljesítésében  egy  segéd- 
tanár (collaborator)  volt  segítségére.  A  rektor  ügyelt  fel 
a  kisebb  tanulókra  is,  a  kiket  osztályonként  a  nagyobb 
tanulók  közül  választott    köztanítók    (praeceptorok)   tanítot- 


kotozveny  id  est  ligámén  deduci  malle 
ajebat.  His  ego  auditis  de  quarumlibet 
vocum  origine  et  dictionis  Vngaricae  ele- 
gantia  accuratius  mecum  cogitare  coepi.» 

1  Napló:  1588.  márczius  13. 

2  Csorba  az  első  tanár,  a  kinek  neve 
a  debreczeni  ref.  főiskola  1588.  évvel 
kezdődő  anyakönyvében   előfordul:    «Re- 


ctore  StephanoCzorba*  L.  Series  studio- 
sorum  in  schola  Debrecina  Helv.  conf. 
addictorum,  tam  togatorum,  quam  non 
togatorum  ab  a.  Chr.  1588.  usque  ad  a. 
1782. 

S  A  «Series  studiosorumi    névbejegy- 
zései szerint. 

tak ;  ezek  rendesen  évről-évre  változtak.1  Az  osztályok  kebe- 
lében kisebb  csoportok  voltak  egy-egy  magántanító  (paeda- 
gogusi  felügyelete  alatt.  A  kisebb  tanulók  száma  minden- 
esetre meghaladta  a  felsőbb  tanulókét  s  Molnár  is  azok 
sorában  foglalt  helyet.  A  tanulás  mellett  mellékszolgála- 
tot is  kellett  teljesíteniük  s  azonkívül,  hogy  temetésekre  a 
nagyobb  tanulókkal  énekelni  jártak,  otthon  a  szoba  rendben 
tartása,  fűtés,  az  ebéd  után  az  edények  felmosogatása  stb. 
az  ő  kötelességük  volt,  innen  szolgatanuló  (famulus,  men- 
dicans)  volt  a  nevük.2  Mi  vonzotta  Molnárt  Debreczenbe, 
nem  tudjuk.  Lehet,  hogy  az  iskola  hírneve,  melyet  Mé- 
lius  már  ekkor  megalapított,  vagy  talán  sokkal  inkább, 
mert  meghallotta,  hogy  földije  Nőgéri  János  itt  segéd- 
tanár lett.  Az  a  Nőgéri  ez,  a  ki  az  alföldi  és  kassai  kirán- 
dulásban is  résztvett  s  egy  személy  azzal  a  Nogheri  János- 
sal,3 a  kinek,  mint  a  debreczeni  iskola  csonkán  fenmaradt 
anyakönyvében  első  subscribánsnak  nevét  Jókai  «Enyim, 
tied,  övé»   czímű  regényében  népszerűsítette.4 

Debreczeni  életéről  Molnár  nem  sokat  jegyzett  föl. 
A  tanulás  mellett  szorgalmasan  olvasgatott.  A  mi  magyar 
könyvet  csak  kézhez  kaphatott,  elolvasta,  úgy  hogy  taní- 
tóinak erővel  kellett  elvenni  tőle,  hogy  azok  miatt  a  latin 
nyelvet  el  ne  hanyagolja.  Ezen  kívül  arra  is  talált  időt, 
hogy  folytassa  a  már  megkedvelt  kalandozást  s  közbe- 
közbe egy  nagyobb  tanuló  társaságában  kirándulásokat  te- 
gyen a  környékbe.  Erre  a  czélra  most  is  a  « sokadalom » 
vagy  vásár  idejét  használták  föl,  a  mikor  Debreczenből 
sok  falusi  szekér  ment  haza  szélyel,  mindenfelé  s  őket 
is   fölvette.    így  rándult   ki    Salánkra,    innen   pedig    Nagy- 


1  A  Molnár  praeceptorát  Borbély  Istvánnak  hivták. 

2  A  debreczeni  iskolai  élet  sikerült  rajzát   adja    Gérksi  (Iskolai  élet  1848  előtti 
czimű  tanulmányában,  az  iskola  1894 — 5.  évi  értesítőjében  143 — 160. 

3  Johannes  Nogheri  Collaborator.  Publico  famulitio  satisfecit.  Anno  Domini  1588. 

4  Jubileumi  kiadás  1.  9. 

Bányára,  a  hol  « vígan  lakott »  egy  hétig  az  iskolamester, 
Újfalvi  Imre  vendégszerető  házánál,  azután  Szatmárra  s 
csak  azután,  mikor  magát  jól  kimulatta,  tért  vissza  a  deb- 
reczeni  kollégiumba. 

Másfél  évig  tanult  Debreczenben  s  ekkor  egy  ismerős 
asszonynál  hagyva  holmiját,1  az  1590.  év  elején  búcsút  vett 
a  főiskolától  s  Göncz  felé  vette  útját.  Mint  később  látni 
fogjuk,  rendes  szokása  volt,  hogy  el-ellátogatott  oda,  a  hol 
egyszer-másszor  megfordult,  hogy  az  elhalványuló  ismeret- 
séget újra  fölelevenítse.  Gönczre  a  kiváncsiság  is  vonzotta, 
hogy  megtudja,  mennyire  haladott  távolléte  alatt  a  biblia 
nyomtatása,  a  melyben  előbb  neki  is  volt  része.  Egy  hó- 
napot töltött  ott  s  azután  Kassára  ment,  a  hol  magán- 
tanító lett  egy  kassai  polgár  gyermeke  Pap  Ferencz  mel- 
lett.2 Ez  állás  elnyerését  Károli  Gáspár  ajánlásának  kö- 
szönhette, a  ki  kassavölgyi  esperes  volt  és  a  kassai  pol- 
gárokkal gyakran  érintkezett. 

Midőn  itt  növendékével  a  latin  nyelv  szabályait  gya- 
korolta be,  egy  alkalommal  Dasypodius  Péter  latin-német  s 
német-latin  szótára  akadt  kezébe.  Eszébe  jutott,  hogy  mily 
nagyon  megkönnyítené  az  most  az  ő  munkáját,  ha  a  ma- 
gyaroknak is  volna  ilyen  kincsök.  Ennek  a  képe  is,  — 
említi  évek  multával  —  mint  a  bibliáé,  azután  mindig  meg- 
maradt és  lelke  előtt  lebegett.3 

Az  az  öt  hónap,  melyet  Molnár  e  gyermek  nevelésével 
töltött  el,  nagy  hasznára  vált :  ekkor  ismerkedett  meg  azon 
előkelő  egyházi  férfiakkal,  a  kik  később  oly  meleg  érdek- 
lődéssel kisérték  pályáját ;  azonkívül  jó  emléket  hagyott 
maga   után   a    Pap-családnál  is  s  különösen   növendékénél, 


1  M.-Okmt.    Levelezés.    1598.  ápr.  25.  soviae  puer  vidissem,  ingemui  derepente, 

2  Napló.  1590.  márcz.  13.  quod  nos  Vngari   tali  thesauro,  ut  vide- 

3  Molnár,  Dictionarium  Lat.-Vng.  batur,  distitueremur.  Cujus  imago  postea 
1604.  19.  lap:  Dictionarium  Petri  Dasy-  semper  inhaesit  atque  obversata  est 
podii  Latino  Germanicum   et  vice  versa  animo  meo. 

Germanico  Latinum,  cum  primum  Cas- 

a  ki  később  évek    multával   is    küldött  neki  pénzt  s  állan- 
dóan levelezett  vele.* 

Kassáról  szülőföldére  tért  vissza.  Útközben,  mely  utat 
most  is,  mint  rendesen,  gyalog  tett  meg,  papoknál  és  taní- 
tóknál egy-két  napot  töltött,  úgy  hogy  három  hét  telt  bele, 
mire  haza  ért.  Otthon  ez  idő  alatt  sok  minden  megválto- 
zott, négy  évig  volt  távol  s  ezalatt  atyja    nagyon    megöre- 


7.    KASSA    A    XVII.    SZAZADBAN. 


gedett,  Benedek  bátyja  megnősült,    kis   testvérei  is  nagyot 
nőttek  és  már  iskolába  jártak. 

A  nagy  deák  hazatérte  örömünnep  volt  a  családban, 
öröm  az  apának,  a  ki  legkedvesebb  fiában  a  család  remé- 
nyét, a  leendő  lelkészt  vagy  tanítót  látta,  öröm  a  test- 
véreknek, a  kik  esténként  körötte  letelepedve,  nagy  ér- 
deklődéssel   hallgatták  elbeszéléseit,  melyekben  úti  tapasz- 


*  Napló.  1598.  ápr.  9.,  szept.  29.,  1600.  febr. 
Magyar  Tört.  Eletr.   1897. 

talataival,  hol  járt  s  mit  látott  és  iskolai  életével  ismer- 
tette meg  őket.  Két  hónapot  töltött  így  el  otthon  a  ked- 
ves családi  körben,  ez  idő  alatt  szőve  újabb  úti  terveket, 
merészebbeket,  mint  az  eddigiek  valának,  gondolatai  elka- 
landoztak messze  külföldre,  Németország  híres  városaiba, 
melyeket  képzelete  mesés,  csodás  színben  tüntetett  föl  előtte. 
De  a  szüret  közelgetett,  ennek  örömeiről  nem  akart 
lemondani,*  mintha  elősejtelme  lett  volna  arról,  hogy  ez 
lesz  az  utolsó  szüret,  melyet  Szenczen  családja  vidám  köré- 
ben ünnepelhet. 


III. 


Mint  A  hogy  kelet  rajongó  gyermeke  leírhatatlan  örö- 
möt és  boldogságot  érzett,  ha  életében  egyszer  meg- 
láthatta Mekkát,  a  szent  várost,  vagy  mint  a  középkori 
jámbor  keresztyén  legfőbb  vágyát  akkor  látta  beteljesedve, 
ha  elzarándokolhatott  Jeruzsálembe  a  szent  sírhoz  s  lábai 
érinthették  a  földet,  melyet  Jézus  ott  jártával  megszentelt: 
úgy  a  magyar  protestáns  egyház  papjelöltjei  szívében  az  a 
leküzdhetetlen  vágy  élt,  szemök  előtt  folyvást  czél  gyanánt 
lebegett,  hogy  fölkeressék  azon  helyeket,  hol  a  reformá- 
torok éltek  és  tanítottak,  hol  ezek  egyenes  tanítványai  a 
megújított  vallás  tanait  a  maga  eredetiségében  s  meghami- 
sítatlanul  tanították.  Vittenberg,  Genf,  Heidelberg,  valami 
titkos  varázserővel  hatottak  e  nevek,  mikor  előttük  kimon- 
dották. 

Bizonyára  Molnár  is  gyakran  hallotta  emlegetni  e  neve- 
ket Debreczenben ;  öregebb  diákok,  kik  az  iskolai  pálya 
befejezéséhez  közel  állottak,  vágyakozva  néztek  azon  idő 
elé,    a    mikor  az  iskolai    tanfolyammal  a  kollégiumban    el- 

*  Napló.  1590.  nov.  1. 

készülve,  tanulmányaiknak  egy  ilyen  külföldi  egyetem  adja 
meg  a  méltó  befejezést.  Csakhogy  míg  a  legtöbb  tanuló  az 
iskolai  pálya  végén  gondolt  erre,  Molnár  úgy  szólván  an- 
nak közepén  volt,  mikor  ilyen  külföldi  útra  már  el  is  ha- 
tározta magát. 

Vállalkozó  szelleme  nem  riadt  vissza  az  akadályoktól, 
melyekre  előre  el  lehetett  készülve.  Pályavégzett  tanulók 
is,  kiket  tudományszomj  ily  külföldi  útra  ösztönzött,  ren- 
desen pénzzel  ellátva  indultak  el,  a  melyet  vagy  magok 
gyűjtöttek,  vagy  az  iskola  pénztárából  és  másunnan  köl- 
csönöztek, vagy  egyes  kegyes  patrónus  adományozott. 

Molnár,  a  ki  még  tizenhatodik  évét  is  alig  töltötte  be, 
minden  hosszabb  fontolgatás  és  pénz  nélkül  vett  vándorbotot 
kezébe,  pedig  későbbi  segélyre  sem  igen  lehetett  kilátása. 
Reménye  volt,  hogy  hitsorsosokat,  jó  embereket  külföldön 
is  fog  találni.  Ugy  látszik,  ekkor  már  tisztán  állott  a  czél 
előtte,  hogy  a  lelkészi  pályára  képezi  ki  magát  s  jámbor 
vallásos  hite  erre  tekintettel  különös  isteni  segedelemre  is 
számított.  Gyermekkorában  egy  fenyegető,  de  szerencsésen 
kikerült  balesetet  ő  és  szülei  az  ördögnek  tulajdonítottak, 
melyet  disznó  alakjában  látni  is  képzeltek  s  megmentésében 
különös  isteni  beavatkozás   nyomait   látták.* 

Eletében  még  számtalanszor  találjuk  nyomát  annak  a 
gyermekies  odaadásnak,  melylyel  az  isteni  gondviselésben 
bízott.  Vallásos  hite  azt  sem  tartotta  kizártnak,  hogy  az 
érdekében,  ha  szükség  lenne  rá,  a  világrendbe  természet- 
fölötti úton  is  beavatkoznék.  E  felfogás  magyarázza  meg 
nála  azt  a  merész  vállalkozást,  azt  a  csüggedetlen  lelki 
erőt  és  életkedvet,  mely  a  nyomor  és  nélkülözések  között 
is  soha  egy  perezre  sem  hagyta  el. 

Az  1590-ik  év  november  i-én  vett  búcsút  szülőföldétől, 
melyet    csak   kilencz    évi   viszontagságos    és   küzdelmes  év 

*  M.-Okmt.:  Napló.   tPericula,  in  quibus  divina  ope  conservatusi  ez.  fejezet. 

múlva  látott  ismét  -viszont.  Útravalóul  az  atya  áldása  s  a 
testvérek  jókivánatai  szolgáltak.  Útlevelet  Pisky  István,  a 
tihanyi  kir.  várőrség  kapitánya  adott,  ajánlva  őt,  mint 
tisztességes  és  jó  magaviseletű  ifjat,  a  birák,  esküdtek, 
polgárok,  hídőrök  pártfogásába:  bocsássák  át  mindenütt 
békeségesen,  hadd  menjen  szabadon  bővebb  tanulásra 
különböző  országokba.1 

Útjában  az  első  állomás  Bécs  volt,  hol  különben  most 
másodízben  járt,  egy  pár  héttel  előbb  már  fölrándulván 
ide  Szenczről,  hogy  lássa  a  rombolást,  melyet  egy  föld- 
rengés vitt  véghez.  Ez  szeptember  7-én  este  felé  kezdő- 
dött s  oly  heves  volt,  hogy  egy  templom  összeomlott  s 
benne  az  oltár  közepén  széthasadt,  a  Szent-István  tornya 
megrepedt,  egy  összeomló  szálló  kilencz  embert  és  két  lovat 
ütött  agyon  s  alig  maradt  ház,  mely  erős  rázkódást  ne 
szenvedett  volna.2 

Egy  heti  időzés  után  ismét  útnak  indulva,  Iglón, 
Prágán,  Drezdán  keresztül  deczember  8-án  érkezett  meg 
lrittenbergbe.  E  város,  mely  hírnevét  a  reformációnak 
köszönhette,  melynek  egyetemén  az  első  magyar  refor- 
mátorok Melanchtontól  nyertek  kiképzést,  volt  utazásá- 
nak legfőbb  czélja  s  szándéka  volt  itt  hosszabb  időre  meg- 
telepedni. A  városba  már  belépése  is  kedvező  előjelek  kö- 
zött történt.  Midőn  a  kisebbik  hídon  haladt  át,  egy  ember- 
rel találkozott,  a  kinek  mind  arcza,  mind  ruhája  magyaros- 
nak látszott :  magyarul  szólította  meg  s  az  tudott  reá  felelni. 
Ungvári  András  volt,  egy  ott  tanuló  honfitársa,  a  ki  szintén 
nagyon  örült  a  véletlen  találkozásnak.  Elvitte  magával  s  be- 
mutatta a  magyar  tanuló  egylet  tagjainak,  melynek  ekkor 
Thuri  Márton  volt  a  szeniora,  vagy  elnöke.3 


1  M. -Okmány  tár  III.  i. 

2  Idézi   e  leírást    a   bécsvárosi  jegyzőkönyvből   Bermann   (Alt-   und   Neu-Wien. 
1880.  798.  1.)  V.  ö. 

3  Napló.  1590.  decz.  8. 

Ez  a  magyar  egylet  vagy  Bursa  *  külön  kis  egyetem  volt 
a  vittenbergi  egyetemmel  kapcsolatban.  Tagjai  külön  tör- 
vények alatt  éltek,  melyekben  a  nemzeti  érzés  is  erős  ki- 
fejezést nyert,  így  pl.  kirekesztették  magok  közül  azt  a 
tagot,  a  ki  magyar  ruha  helyett  más  nemzetbeli  ruháját  fel- 
venni nem  « pirult  volna »,  magyar  isteni  tiszteletet  tartot- 
tak stb.  Az  egyietnek  széleskörű  autonómiája  volt:  az  egye- 
temi tanárok  és  mesterek  (magister)  felügyelete  alatt  állott 
ugyan,  a  kik  jelen  voltak  az  időnként  tartott  vitagyüléseken, 
de  a  mellett  magok  választották  elnöküket,  a  szeniort ;  kü- 


8.    VITTENBERG. 

lön  könyvtáruk  volt,  magok  kezelték  pénztárukat,  melynek 
tartalma  hazulról  egyes  pártfogók  adományaiból  gyűlt  össze. 
Papok,  tanítók,  egyházi  gyűlések,  prot.  főurak  úgy  tekin- 
tették ez  intézetet,  mint  egy  magyar  felsőbb  papi  szemi- 
náriumot s  gyakran  adakoztak  czéljaira.  Az  erdélyi  főurak 
egy  ízben  200  tallért,  mások  könyvet,  bútort  stb.  küldöt- 
tek. Külön  háztartásuk  volt  s  olykor  nagy  vendégséget 
csaptak.2 


1  Ezen  Coetus  vagy  Bursa  Jegyző- 
könyve, melybe  alapszabályaikat,  a  tagok 
névsorát,  kiadásaikat  stb.  feljegyezték, 
megvan  a  debreczeni  reform,  kollégium 
könyvtárában.    (R.    574.    sz.    a.)Mindez- 


ideig  kiadatlan.    Ismertetését  1    Franki., 
Hazai  és  külf.  osk.  290 — 3. 

z  Az  egylet  életének  érdekes  rajzát  1. 
GÉRESitől  Debreczeni  ref.  coll.  értesít. 
1894-5.  7—1° 

Itt  nyerhetett  Molnár  is,  mint  szegény  tanuló,  egy  időre 
ellátást.  A  Bursának  nem  volt  annyi  vagyona,  hogy  egy 
tanuló  ellátásának  gondját  a  maga  erejéből  sokáig  visel- 
hesse, az  egyes  tagok  otthonról  hozott  vagy  egyes  pátro- 
nusaiktól  időnként  kapott  segítségből  tartották  fenn  magukat. 
A  mit  Molnárnak  hazulról  családja  küldözött,  az  alig  néhány 
forint  volt,  apjának  és  testvéreinek  még  ennyi  is  nagv 
megerőltetésbe  került.  Mindazáltal  négy  hónapig  tartotta 
ezekből  fent  magát;  kétségkívül  galanthai  Eszterházy  Ta- 
más 1  is,  a  Vittenbergben  tanuló  főúr,  kinek  őt  Thuri  Tamás 
szenior  bemutatta,2  a  ki  a  kor  szellemének  megfelelő  módon 
a  theologiában  annyira  kiképezte  magát,  mintha  akárcsak 
a  papi  pályára  készült  volna,  sőt  később  könyvet  is  írt  a 
katholikusok  ellen,3  szintén  járult  eltartásához  némi  pénz- 
segítséggel. 

Az  egyetem  anyakönyvében  nevét  nem  találjuk  a  tanulóké 
között,  e  szerint  ha  járt  is  az  előadásokra,  nem  volt  az 
akadémia  rendes  hallgatója:  az  is  meglehet,  hogy  ez  időt 
most  csak  arra  használta  föl,  hogy  tájékozódjék  a  külföldi 
életmód,  viszonyok  és  tanítási  rendszer  felől. 

Vittenbergből  Drezdába  utazott  s  itt  már  egész  nyáron 
át  folytatta  a  tanulást  s  mint  tanuló  jelen  volt  az  ifjonta, 
alig  31  éves  korában  egész  váratlanul  elhunyt  I.  Keresztély 
szász  választófejedelem  temetésén,  ki  a  reformátusoknak 
nagy  pártfogója  volt  s  ily  irányú  politikát  is  folytatott.  + 
A  temetésen  ő  is  gyászköpenyben  jelent  meg,  melyet  ez 
alkalomból  minden  tanuló  ajándékul  kapott.5 

Otthon  mitsem  tudtak  e  helyváltoztatásról  és  a  midőn 
hat  hónap  múlva  ismét  visszatért  Vittenbergbe,  hol  honfi- 
társai körében  nem  érezte  magát  oly  elhagyatottnak,  mint 


1  Album  acad.  Vitebergensis.  Vol.  11.            4  Böttiger,  Geschichte  des  Kurstaa- 
1502 — 1602.  (Halle.  1894.)  376.  tes  und  Königreiches  Sachsen.  11.  65—66. 

2  Napló.  1590.  decz.  8.  5  Napló.  1591.  ápr.   17.,  okt.  12. 

3  Bod.  M.  Athenás  78—9. 


SZENCZI    MOLNÁR   ALBERT.  31 

Drezdában :  már  levél  várt  rá  hazulról,  melyet  több  érzelmi, 
mint  anyagi  gazdagsággal  megáldott  testvérbátyja  egy  Szen- 
czen  véletlenül  épen  átutazó  német  deáktól  küldött,  három 
forinttal  egyetemben,  melyet  atyja  mástól  kért  kölcsön, 
hogy  a  levélvivőt  ne  bocsássa  föl  üres  kézzel. 

Miután  így  két  helyen  is  szerzett  tapasztalatai  alapján 
fogalmat  szerzett  a  külföldi  életmódról  és  a  tanulás  mene- 
téről: elhatározta,  hogy  Vittenbergben  telepedik  meg  s 
itt  komolyan  hozzá  lát  a  tanuláshoz  ;  e  végett  november 
11 -én1  beiratkozott  a  hittani  tanfolyamra,  vagy  mint  a  be- 
iratkozást tanúsító  hivatalos  irat  mondja :  « azok  száma  közé, 
a  kik  a  mennyei  tudományt  s  az  Isten  egyházának  és  a 
közjóra  szükséges  tudományokat  tanulták ».2 

Miből  tartotta  fenn  magát  ez  idő  alatt?  Talán  ismét  a 
Bursa  segélyezte,  melynek  most  épen  Ungvári  János  volt  a 
szeniora :  az,  a  kivel  először  találkozott  a  városban,  talán 
egyes  gazdagabb  magyar  tanulótársai  is  segítették  vagy 
valami  mellékfoglalkozást  is  talált  és  mindez  a  hazulról 
jövő  vékony  támogatással  elég  volt  a  legszükségesebbre? 
Az  tény,  hogy  nemcsak  tisztességesen  megélt  ezekből,  ha- 
nem pénze  is  maradt  könyvek  vásárlására  és  a  mikor  föl- 
dije, és  egykori  útitársa,  a  volt  debreczeni  segédtanár 
Nőgéri,  kivel  Vittenbergben,  mintha  csak  előre  megbeszél- 
ték volna,  szerencsésen  ismét  összetalálkozott,  haza  utazott, 
egy  Görög-latin  Új-Testamentumot,  Aristoteles  egy  művét 
küldte  haza  tőle  más  két  könyvvel   együtt.3 

Magyar  tanulók,  kik  külföldi  egyetemre  mentek,  rende- 
sen egy  vagy  két  évig  maradtak  egy  helyen  s  csak  azután 
mentek  más  egyetemre  vagy  tértek  vissza  hazájukba.  De 
ezek    anyagi  eszközökkel  ellátva    szabadon  intézhették  sor- 

1  Album   acad.    Vitebergensis.  11.   386.    M.    Novembris   die   2.    Albertus   Molnár 
Szencinus  Vngarus  gratis.  Itt  tehát  a  régi  naptár  szerint  van  beirva. 

2  A  rektor  hivatalos  bizonyítványa  a  beiratkozásról.  M  -Okmtdr:  III.  Rész.  1591. 
nov.  11. 

3  M.-Okmt.  Levelezés.  ív.  1592,  máj.  8. 

sukat.  Molnárnak  huzamosabb  ideig  nem  lehetett  része  sem 
a  Bursa,  sem  honfitársai  pártfogásában  s  mihelyt  e  semestert 
befejezte,  ismét  útra  kelt  ismeretlen  pártfogókat  keresni, 
kiknek  segedelmével  egyidőre  ismét  tovább  folytathatja  ta- 
nulmányait. 

Azt  is  bizonyosra  vehetjük,  hogy  Molnár  a  honfitársai 
pártfogásán  kívül  külföldön  egyéb  segedelember*  is  része- 
sült. Azon  benső  vallásosság  mellett,  mely  a  társadalom 
minden  rétegét  áthatotta,  s  a  hitsorsosokat  egymáshoz  csa- 
tolta, már  az  elég  jogczím  volt  a  támogatásra,  hogy  ő  is 
a  kálvini  felekezethez  tartozott. 

Vittenberget  hat  havi  tanulás  után  elhagyva,  1592.  év 
május  9-én  két  barátjával  Heidelberg  felé  vette  útját,  a 
mely  egyetem  a  kálvini  irányzat  újabb  diadalra  juttatásával 
ismét  nagy  vonzerőt  kezdett  gyakorolni  a  kálvinista  tanuló 
ifjúságra.* 

A  «cuius  regio,  eius  religio»  elvét  Németországban  az 
egyetemen  is  szigorúan  alkalmazták  s  rendesen  a  feje- 
delem felekezeti  álláspontjától  s  nem  a  tanárok,  vagy  a 
városi  közönség  többségének  gondolkozásmódjától  függött 
az  egyetemek  theologiai  irányzata. 

Heidelbergben  a  Luther-követő  VI.  Lajos  pfalzi  választó- 
fejedelem halála  után  (f  1583.)  a  még  ekkor  csak  kilencz 
éves  IV.  Frigyes  mellett  nagybátyja  János  Kázmér  pfalzi 
gróf  viselte  a  gyámi  és  kormányzói  tisztet.  Mint  a  kálvi- 
nismus  buzgó  hívének,  mihelyt  e  tisztet  átvette,  első  dolga 
volt  felekezeti  álláspontjának  diadalra  juttatása.  Az  ifjú 
herczeg  lutheránus  nevelőit  elmozdította  s  helyettük  kálvi- 
nistákat adott  mellé  s  ebben  a  szellemben  neveltette. 
Azután  tovább  folytatta  az  átalakítást.  A  .fősuperintendenst 
és  az  elhalt  fejedelem  udvari  papját,  a  ki  különben  elég 
vakmerő  volt  János  Kázmért  a  szószékről  a  bálványimádásra 

*  M.-Okmt.  Napló:  1592.   máj.  9. 

hajolt  Akhábbal  és  Jeroboámmal  hasonlítani  össze,  letette. 
Minden  nagyobb  lelkiismereti  furdalás  és  aggódás  nélkül 
megtehette  ezt,  mivel  eljárásának  meg  volt  az  a  látszata, 
hogy  a  református  egyházat  csak  visszahelyezi  azon  jogok 
birtokába,  melyeket  az  VI.  Lajos  alatt  veszített  el.  Az 
udvari  pap  letétele  is  teljesen  hasonló  eset  volt  a  kálvinista 
Olevianéhoz,  a  kit  VI.  Lajos  nem  csak  elmozdított,  hanem 
fogságra  is  vetett,  mivel  egy  beszédében  reá  ilyen  módon 
czélzott:  «Most  farkasok  jönnek  le  felülről  és  felfalják 
a  ju hókat ».J 

Ezután  theologiai  vitatkozásra  hívta  föl  a  két  prot.  fele- 
kezet hittudósait.  A  heidelbergi  egyetem  bölcsészeti  tan- 
termében tartott  vitagyűlés  természetesen  a  református 
párt  diadalával  végződött.  Csak  a  tanulóknak  volt  annyi 
bátorságuk,  hogy  kifejezést  adtak  elégületlenségüknek.2 

Most  az  átalakítás  tovább  folyt.  A  lelkészeket  sorra 
letették  s  ezután  az  egyetemre  került  a  sor  s  itt  előbb  a 
theologiai,  azután  a  többi  tanárok  részesültek  hasonló  el- 
bánásban. Visszahívták  az  öt  év  előtt  elűzött  Smetiust, 
Steniust  és  a  többi  tanárokat.  Az  átalakítást  az  egyetem  és 
a  vele  kapcsolatos  internátus  tanulóin  fejezték  be.  Ezek- 
nek szigorúan  megparancsolták,  hogy  a  református  isteni- 
tiszteletre eljárjanak  s  azoknak,  a  kik  erre  nem  voltak 
hajlandók,  valamint  a  heidelbergi  vitagyűlés  tüntetőinek 
el  kellett  az  egyetemről  távozni.3 

E  gyökeres  reformok  híre  Vittenbergbe  is  elhatott,  a 
hol  most  épen  ellenkező  áramlat  volt  s  több  szegény  ta- 
nulóban ébresztette  azt  a  reményt,  hogy  a  tanulók  töme- 
ges eltávozása  miatt  ott  szívesen  látják  őket  s  talán  vala- 
mely megüresedett  intézeti  helyre  is  bejuthatnak. 

Molnár   is    ezzel    a   reménynyel   kelt   útra   két    tanuló- 

i  Hautz   J.   F.   Geschichte  der  Uni-  2  Hautz  i.  m.  116 — 124. 

versitát  Heidelberg  (Mannheim  1862 — 4.)  3  U.  o. 

11.  96. 

társával  az  1592.  év  május  havában  s  tizenhárom  nap:  út 
után,  mely  Lipcsén,  Naumburgon,  Erfurton,  Gothán,  Eisen- 
achon  és  Frankfurton  vitt  keresztül,  21-én  meg  is  érke- 
zett Heidelbergbe.1  A  nagy  nyári  szünidő  az  egyetemen 
július  13-tól  augusztus  10-ig  tartott2  s  ez  előtt  alig  egy  hó- 
nappal megkezdeni  a  befejezéshez  közelgő  előadások  hall- 
gatását, kevés  haszonnal  járt  volna  s  így  Molnár  meg  sem 
próbálkozott  vele,  hanem  egy  pár  hetet  az  itt  tanuló  ma- 
gyarok társaságában  töltve,  ezután  ezek  egyikével  újra  útra 
kelt  s  most  északon  a  Rajna  közelében  fekvő  nagyobb 
városokat  Vormsot,  Oppenheimot,  Mainzot,  Bonnt,  Kölnt, 
visszafelé  jövet  pedig  Wetzbadot,  Speyert  és  Straszburgot 
látogatta  meg.  Nem  igen  lehetett  ez  időben  oly  városba 
menni,  melynek  híres  egyeteme  volt,  hogy  ott  magyar 
tanulókat  ne  találjon  az  ember.  Straszburgban  itt  tanult 
ekkor  Bánfi  Ferencz  nevelőjével  Decsi  Jánossal,  a  kiknek 
fölkeresését  Molnár  nem  is  mulasztotta  el.3 

E  hosszú,  szinte  másfél  hónapra  terjedő  kirándulás  után 
visszatért  Heidelbergbe  s  egyelőre  most  felhagyva  az  utazga- 
tással, tanuláshoz  fogott.  Az  egyetem  anyakönyvébe  nem  irta 
ugyan  be  nevét,  de  azért  szorgalmasan  eljárt  a  tanítási  órákra. 

Miből  tartotta  fent  ez  idő  alatt  magát,  arról  nincsenek 
adataink.  Azok  a  remények,  melyek  Vittenberg  elhagyá- 
sára késztették,  aligha  teljesedtek  be,  mert  az  itt  eltöltött 
tiz  hónap  alatt  folyton  sürgette  apját  és  testvérét  segede- 
lemért. De  kevés  eredménynyel ;  ezekre  is  rossz  idő  járt 
s  ők  is  kölcsönpénzre  szorultak.  A  bátyjától  kapott  leve- 
lekben is  több  a  panasz,  mint  a  biztatás : 

•lm  értem  állapotod  felől  mit  írtál,  hogy  nagv  szüksé- 
ges helyen  vagy,  azért  köllene  segétséggel  lennünk,  tar- 
toznánk vele,  de  itthon  mostan  ol'  nagy  szegénségben 
vagyunk,  hogy  megmondhatatlan  dolog.  Mert  az  atyámnak 

1  M.-Okmt.  Napló:  1592.  máj.  21.  3  M.-Okmt.  Napló:  jun.  7. 

2  Hautz  11.  137 — 8. 

egy  akó  bora  sincsen ;  azért  termett  volt  mintegy  tizenkét 
akó,  de  mind  adóságban  kölött  adni.  Jóllehet  hogy  én 
nékem  termett  volt  tizenkét  akó  borom,  de  voltam  negy- 
ven forinttal  adós,  oda  köleték  adnom  .  .  .  Szinte  szegén 
vagyok,  nem  ugy  mint  az  előtt,  hogy  itthon  voltál ;  azért 
im  kérek  valami  száz  pénzt  kölcsön  felebarátomtól,  értvén 
szükségedet.  Vegyed  jó  néven  én  szegén  legén  voltomtól. 
Örömest  szívvel-lélekkel  volnék  rajta,  hogy  többet  külde- 
nék, hogvha  volna  .  .  .  »T 

Szinte  kevés  sikere  lett  egy  másik  Debreczenbe  irott 
levelének,  hol  valami  adósát  sürgette  pénzért. 

Mikor  így  az  Ínséget  és  nélkülözést  már  tovább  nem 
birta  kiállani,  útra  kelt  Straszburg  felé,  hogy  ott  próbál 
szerencsét. 

Eltávozása  előtt  találkozott  egy  brassai  magyarral,  Störel 
Mártonnal;  ez  midőn  meghallotta,  hogy  hová  készül,  me- 
legen ajánló  levelet  adott  neki  Dasypodius  Konrád  strasz- 
burgi  mathematikushoz,2  tanulótársai  pedig  az  egyetem  rek- 
toránál jártak  közben  érdekében  ajánlólevélért.  Ez  is  nyo- 
morúságos helyzetét  hangsúlyozza:  « Mindenkit  kérünk  ál- 
talában és  külön-külön,  hogy  a  miben  neki  használhatnak, 
keresztyéni  szeretettől  vezéreltetve  Ínségét  tehetségük  sze- 
rint enyhíteni  törekedjenek  .  .  .»3 


IV. 


Molnár  heidelbergi  ajánlólevele   1593  ápril  30-án  kelt 
s  másnap  már  útban  volt  Straszburg  felé    s  öt  napi 
utazás  után  oda  szerencsésen  meg  is  érkezett.4 

Elszászban    a    reformáció    mindjárt    kezdetben   kedvező 


1  M.-Okmt.  Levelezés,  n.  1592.  Szencz.  3  M.-Okmt.  m.  rész..   1592.  ápr.  30. 

2  Dictionarium     Latino  -  Vng.     1604.  4  Napló 

1. 

talajra  talált  s  különösen  erős  gyökeret  vert  Straszburg- 
ban,  a  kath.  püspöki  székhelyen,  hol  maga  Kálvin  is  három 
éven  keresztül  (1538 — 41.)  működött,  szellemének  bélyegét 
ez  idő  alatt  kiirthatatlanul  rányomva  az  új  egyházra.  A  val- 
lásért üldözött  protestánsok,  a  kiket  Badenből,  Würten- 
bergből,  Francziaországból  kiűztek  és  a  kik  itt  szives 
vendégszeretetre  találtak,  szintén  hozzájárultak  e  vallási 
irány  erősítéséhez.  A  városnak  már  ekkor  nagyszerű  huma- 
nisztikus intézetei  voltak,  mint  többek  között  «az  Ínsége- 
sek menhelye»,  melyben  csupán  egy  év  alatt  24,000  ide- 
gen nyert  élelmezést  és  ápolást.1 

A  nemes  vendégszereteten  kívül,  melyről  egy  egykorú 
író  úgy  nvilatkozott,  hogy  nagyobb  dicsőségére  válik  a 
városnak,  mint  a  Münster  magas  tornya  s  a  burgundi  há- 
ború minden  tettei,  volt  még  más  is,  a  miről  híres  volt  e 
város  s  a  mi  által  messze  országok  fiaira  is  vonzóerővel 
bírt:  ez  volt  a  város  akadémiája.  Az  addig  jelentéktelen 
iskolát  a  tőle  életbe  léptetett  tanrendszerrel  az  iskola  rek- 
tora s  századának  egyik  legnagyobb  paedagogusa,  Sturm 
János  emelte  a  fejlődés  olyan  fokára,  hogy  volt  idő,  ( 1578.) 
mikor  hallgatóinak  száma  az  1000-et  meghaladta,  a  kik 
között  200  nemes,  24  gróf  és  báró,  három  herczeg  és 
mindenféle  nemzetbeli,  angol,  franczia,  lengyel,  magyar  stb. 
volt.2  A  tizenhatodik  század  kilenczvenes  éveiben  ez  utób- 
biak közül  itt  tanult  többek  között  Révai  Péter,  Balassa 
Pál  és  Zsigmond,  Thurzó  Szaniszló,  s  az  a  Bánfi,  a  kivel 
Molnár  első  straszburgi  látogatása  alkalmával   találkozott.  3 

A  kezdetben  tiz  osztályú  főiskolát  II.  Miksa  római 
német  császár  és  magyar  király  1566-ban  akadémia  rang- 
jára   emelte,    megengedvén,    hogy    a    bölcsészeti    és    sza- 


1  O.    Lorenz   és   W.    Scherer  :   Ge-  ziehung.  ír.  2.  Abth.  (Stuttg.    1889.)  385. 
schichte    d.    Elsasses.    3.    Aufl.    (Berlin.  Lorenz  u.  Scherer  i.  m.  259. 

1886.)  255.  3  Frankl  :     A    hazai    és     külf.    osk. 

2  Schmii)  K.   A.  :   Geschichte   d.    Er-  285—6. 

hadművészeti  szakokban  a  babérkoszorúsi  és  mesteri  rang- 
fokozatot osztogathassa.1  Már  a  négy  felső  osztály  tanulói 
megkapták  a  studens  czímet  s  ezek  közül  a  két  felső  (2-ik 
és  i-ső)  osztály  tanulóinak  megvolt  az  a  kiváltsága,  hogy 
ha  már  elmultak  16  évesek,  nem  volt  szabad  őket  pálczá- 
val  fenyiteni  s  a  két  év  befejezése  után  azonnal  pályázniok 
lehetett  a  babérkoszorúért,  ennek  elnyerése  után  pedig  a 
nyilvános  előadások  hallgatására  bocsáttattak.  A  magisteri 
fokozat  elnyerése  nem  volt  évekhez  kötve,  több-kevesebb 
évek  alatt  meg  lehetett  szerezni  a  tehetség  és  szorgalom 
mértéke  szerint.2 

Mikor  Molnár  egy  évvel  előbb  itt  járt,  akkor  tájéko- 
zódhatott az  itteni  iskolai  élet  felől  s  az  iskola  jó  hírnevén 
kívül  a  tanulói  pálya  ez  a  megkönnyítése  is  egyik  ok  lehe- 
tett  arra   nézve,    hogy  az  idejövetelre    határozta  el  magát. 

A  mint  Molnár  Straszburgba  megérkezett,  első  dolga 
volt  fölkeresni  Dasypodiust,  a  kihez  Störel  ajánlotta.  Ez 
szívesen  fogadta,  s  pártfogásába  vette.  Egy  napig  pihent 
nála,  másnap  azután  jelentkezett  az  akadémián  a  fölvételre. 
De  előbb  vizsgát  kellett  tennie,  mert  csak  így  lehetett 
meghatározni,  hogy  a  tiz  osztály  közül  melyiknek  felel 
meg  leginkább  eddigi  iskolai  képzettsége.3 

Ha  föltesszük,  hogy  Molnár  a  folytonos  helyváltozta- 
tás mellett  is  annyi  osztályt  végzett,  a  hány  évig  iskolába 
járt,  úgy  hazájában  hat  osztályt  járt  ki:  az  előkészítő 
osztályt  és  hármat  Szenczen,  Győrött,  Gönczön  és  kettőt 
Debreczenben;  ha  vittenbergi  első  tartózkodása  idejét  nem 
számítjuk,  a  mely  idő  alatt  aligha  látogatott  rendesen  elő- 
adásokat, úgy  a  drezdai  félévvel,  a  vittenbergi  és  heidel- 
bergi  egy-egy  évvel  együtt  nyolcz  és  fél  évet  töltött  isko- 


i  Berger-Levrault  :      Annales     des       XIV— XVI.    lapon    közli    II.  Miksa   csá- 
professeurs  des  académies  et  universités       szár  e  kiváltságlevelét. 
Alsaciennes    1523 — 1871.    (Nancy,    1892.)  z  M.-Okmt.  m.  rész.  1595.  ápr.  28. 

3  Napló.  1593.  máj.  7. 

Iában.  Hogy  ez  idő  alatt  szorgalmasan  is  tanult,  arra  mutat 
az,  hogy  képzettségét  Glaser  Fülöp  is,  a  ki  előtt  a  fölvé- 
teli vizsgát  tette,  olyannak  találta,  mely  megfelelt  az  isko- 
lában eltöltött  éveknek  s  ennek  megfelelőképen  ő  is  a  ki- 
lenczedik,  helyesebben  a  második  osztályba  vette  fel  ta- 
nulónak. Pedig  ez  osztály  tanulóitól  már  sokat  kivántak 
és  Molnárnak,  bármily  alapos  volt  is  tudása,  még  ha  alap- 


IO.    STRASZBURG. 


jában  a  másutt  végzett  tananyag  megegyezett  volna  is  a 
straszburgival,  bizonyára  sok  maradt  még  pótolni  való,  hogy 
utóiérje  egységes  tanterv  szerint  haladó  tanulótársait. 

Az  által,  hogy  a  tanulók  közé  fölvették,  anyagi  hely- 
zete még  nem  volt  biztosítva.  Úgy  látszik  azonban,  hogy 
a  szerény,  törekvő  ifjú  vizsgálat  közben  megtetszett  Glaser- 
nek  s  tőle    kapott   némi   utasítást,  hogyan  juthatna   valami 


40  DÉZSI    LAJOS 

iskolai  jótéteményhez.  Sőt  az  többet  is  tett  érte  s  folyamod- 
ványát, melyben  a  Vilmos-kollégium  (Collegium  Wilhelmi- 
tanum)  tagjai  közé  fölvételét  kérte,  maga  javította  ki  s 
látta  el  czímzéssel. 

E  folyamodásában  elmondja,  hogy  az  akadémia  híre  s 
a  tudomány  után  való  vágya  hozta  el  ily  messze,  melyet 
hazájában  a  harczi  zavarok  miatt  nem  szerezhet  meg. 
Azért  jött  ide  s  adta  magát  a  tanulásra:  de  minden  se- 
gédeszköz, sőt  a  mindennapi  élelem  hijján  oly  szükségbe 
jutott,  melyből  nincs  más  menedék,  mint  hogy  az  alum- 
nusok  közé  fölvételért  esedezzék.  Es  mivel  időbe  került, 
míg  kérvényének  sorsa  vagy  jobbra  vagy  balra  eldől,  taní- 
tójától bizonyítványt  is  kapott,  a  melylyel  addig  is  egyes 
jó  szívű  embereket  segélynyújtás  végett  fölkereshetett.  Azt 
írja  ebben  a  bizonyítványban,  hogy  nemcsak  igaz,  a  miket 
róla  írtak,  de  nem  sokára  még  sokkal  nagyobbat  várhatni  tőle. 

Ügyében  Dasypodius  járt  el.  Glaserrel  és  egy  másik 
tanárral,  Hawenreuterrel  hárman  ajánlották  az  iskola  elöl- 
járóinak.* Az  ő  közbenjárásukra  folyamodványát  kedve- 
zően intézték  el  s  június  24-én  fölvették  a  Vilmos-kollé- 
giumba. 

Ez  a  kollégium  a  Vilmos-kolostor  lefoglalt  javaiból  és 
közadakozásból  1542.  évben  Hedio  Gáspár  straszburgi  lel- 
kész és  történettudós  fáradozásai  folytán  alapíttatott.  Külö- 
nösen felesége  a  kertészleányból  lett  papné  viselte  szívén 
az  intézet  sorsát  s  gondoskodását  leányára  is  örökségül 
hagyta.  Benne  szegény  tanulók,  városi  polgárok  gyermekei 
és  idegenek  lakást  és  élelmezést  kaptak.  Az  ellátás  nem 
járt  teljesen  ingyen,  mivel  tagjai  kilépéskor  kötelezték 
magukat,  hogy,  ha  állásba  jutnak,  a  reájuk  fordított  költ- 
ségeket megtérítik.  A  kollégium  az  akadémiával  szoros 
összefüggésben   állott,  a  növendékek   tanulni  odajártak  s  a 

*  Molnár,  Dictionarium  Latino  Vng.  1604.  19.  1. 

nagyobbak  azonkívül  az  énekoktatásban  a  tanároknak  se- 
gédkeztek. Erős  fegyelem  alatt  állottak  s  az  intézetben 
szigorú  vallásos  szellem  uralkodott.  Külön  felügyelője  volt 
s  az  intézetbe  fölvételt  egy  városi  konzul  s  egy  tredecem- 
vir  gyakorolta. 

Hosszú  hányatás  és  nélkülözés  után  ez  volt  Molnárra 
nézve  az  első  csendes  időszak,  a  midőn  a  megélhetés  gond- 
jaitól menten  tanulásnak  szentelhette  idejét.  Mily  boldog- 
nak érezte  itt  magát,  egy  álmából  sejtjük,  mely  szerint 
hazájában  lett  volna  és  onnan  is  Straszburgba  vágyott. 
Néha-néha  ugyan  meglepte  a  honvágy,  különösen  ha  atyjára 
gondolt,  kit  álmában  egyszer  pappal  látott  viaskodni,  más- 
szor megmentette  egy  gonosztevőtől,  a  ki  lándzsával  akarta 
átdöfni  .  .  . 

Most  már  egész  kedvvel  és  szorgalommal  hozzálátott  a 
második  osztály  tananyagának  elsajátításához,  a  mely  sok 
és  nehéz  tantárgyakból  állott.  A  tanulást  rá  nézve  nagyon 
megkönnyítette,  hogy  a  tanítás  nyelve  itt  is  a  latin  volt, 
melynek  fontosságát  Sturm  más  paedagogusoknál  is  jobban 
hangsúlyozta,  mivel  szerinte  ezt  a  nyelvet  tette  Isten  tár- 
salgási nyelvvé  az  egész  földkerekségén  mindenütt,  a  hová 
csak  az  ember  eljuthat  s  nincs  nemzet,  nép  és  ország,  a 
hol  e  nyelven  az  utast  útba  ne  tudnák  igazítani.  Az  iskolai 
nevelés  czélja  pedig  szerinte :  lehetőleg  sok  ismerettel  kell 
bírni  és  azokról  finoman,  ékesen  és  tudományosan  be- 
szélni: «prudens  et  sapiens  eloquentia»,  a  mint  magát  ki- 
fejezte. 

E  czél  elérésére  első  sorban  a  dialektika  és  rhetorika 
szolgáltak  s  ezek  tanítását  tartotta  Sturm  legfontosabb- 
nak. Ezek,  mint  a  « lélek  szerszámai »,  rendszert  hoznak 
az  ismeretekbe,  rendszeres  gondolkodáshoz  és  ékes  elő- 
adáshoz szoktatnak.  E  tudományok  alapvető  ismereteit 
ugyan  már  az  alsóbb  osztályokban  is  tanulták,  de  be- 
ható  ismertetése    a   második  és  első  osztálynak   volt  fenn- 

Magyar  Tört.  Életr.  1897.  O 

tartva.  Mindkettőhöz  Sturm  kézikönyvét  használták  s 
Demosthenes  s  Cicero  beszédein  gyakorolták  be.  Azon- 
kívül a  tanulóknak  magoknak  kellett  egy  példák  könyvét 
szerkeszteni  a  városok,  források,  erdők,  ligetek  leírásaira, 
továbbá  közhelyeket,  hasonlatokat  összegyűjteni  stb.1  Ezt 
kiegészítették  a  szónoklati  gyakorlatok  és  szini  előadások. 
Az  első  abból  állott,  hogy  Cicero  vagy  Demosthenes  egy- 
egy  beszédét  (ez  utóbbit  latin  fordításban  i  a  tanuló  ifjúság 
előtt  vagy  a  színpadon  előadták.  Ez  sokszor  egy  törvény- 
széki tárgyalás  volt  kicsinyben :  biróval,  vizsgálóbíróval, 
lictorokkal,  porkolábokkal,  vádlottal  és  fölperessel,  patro- 
nusokkal  és  barátokkal.2  A  szini  előadásra 
leginkább  Terentius  és  Plautus  darabjait 
használták  s  ezt  Sturm  annyira  fontosnak 
tartotta,  hogy  egy  hétnek  sem  volt  szabad 
elmúlni  nélküle.3 

Ez    osztályban    kezdődött    a    földrajz,    a 

II.     A     STRASZBURGI  -11  .  ,  1  •  1  ra.J 

egyetem  pecsétje,  csillagaszat  es  a  számtan  elemeinek  tanítása 
is.  A  vallástanból  a  biblia  görög  szövege 
alapján  Pál  egy  levelét  fejtegették,  katekhizmust  tanultak, 
egyházi  beszédeket  tartottak,  a  zsoltárokat  nemcsak  latin, 
hanem  görög  nyelven  is  énekelték,  « mivel  a  mindenható 
mindenféle  nyelven  dicsértetni  és  dicsőíttetni  akar».  A  kar- 
éneklést is  gyakorolták  s  a  zene  elemeire  is  rendszeresen 
oktatták  őket. 

Ezek  voltak  azok  a  tantárgyak,  melyeket  Molnárnak 
egy  év  alatt  el  kellett  végezni  s  nem  csudálkozunk,  ha  új- 
év reggelén  « esdekelve  kérte  az  Istent,  hogy  Chytraeus 
Catechesisét,  a  dialektikát,  rhetorikát  és  az  osztály  többi 
tantárgyait  jól  megtanulhassa*)  és  a  közeledő  vizsgálatot  si- 
keresen kiállja.  Félelmét  az  is  növelte,  hogy  a  Wilhelmi- 
tanum   növendékeivel    szemben    a    tudás    mértékére    nézve 

i  Schmidt.  ii.  2.  358.  kk.  3  Schmidt.  11.  2.  363—7.    A   tanulók- 

2  Schmidt.  ii.  2.  368 — 70.  377.  nak  decuriákba  osztásáról  1.  u.  o.  325. 

még   szigorúbbak   voltak   s   többet   kívántak,   mint  a  többi 
tanulóktól. 

Minden  évben  április  i-én  tartották  meg  az  iskolai  évet 
bezáró  dísz-vizsgálatot.  Ezt  megelőzőleg  két  héten  keresztül 
a  három  iskolalátogató  (visitatores)  —  egy  közülök  mindig 
a  lelkész,  kettő  tanár  vagy  tanító  —  a  rektor  kíséretében 
sorra  járt  minden  egyes  osztályt,  hogy  személyesen  szerez- 
zenek meggyőződést  a  tanulók  előmeneteléről.  A  dísz- 
vizsgálat csak  arra  való  volt,  hogy  a  szülők  és  a  közön- 
ség is  lássanak  valamit  az  iskolai  életből  s  a  nyilváno- 
san nyert  kitüntetések  a  tanulók  versenyzési  vágyát  emel- 
jék. Ezért  tették  erre  a  napra  a  tanulók  egy  osztálylyal 
előbb  léptetését  is,  ezért  rendezték  azt  nagy  ünnepélyes- 
séggel. 

A  vizsgálat  napja  előtt  három  tanuló  egy  görög,  latin 
és  német  beszéddel  hívta  meg  a  városi  tanács  tagjait. 
A  meghivók  fáradságuk  jutalmául  egy  aranyat  kaptak. 
A  vizsgálatot  zenével  nyitották  meg  s  legelőször  az  iskola- 
látogatók egyike,  rendesen  a  lelkész,  buzdító  beszédet  inté- 
zett a  tanulókhoz  az  iskola  czéljáról  stb.,  utána  a  rektor 
felolvasta  minden  osztályból  a  három  első  és  legjobb  tanuló 
nevét  s  ezeknek  az  iskolalátogatók  jutalompénzt  adtak  át. 
Csak  most  következett  a  tanulók  áttétele  a  következő  fel- 
sőbb osztályba  és  egy  rövid  próba-examen  a  közönség 
kedvéért:  Egy  osztály  első  tanulója  kérdéseket  intézett  az 
utána  következő  osztály  első  tanulójához  stb.  Majd  az  isko- 
lai törvények  felolvasása  s  újabb  buzdító  beszéd  után  az 
első  és  második  osztály  tanulói  közül  néhányan  a  szónoki 
emelvényre  léptek  s  ott  egy  betanult  szónoki  beszédet 
adtak  közösen  elő,  vagy  egy  színdarabot  játszottak  el. 
Végül  ismét  a  lelkész  zárta  be  az  ünnepélyt. 

E  dísz-vizsgálaton,  melynek  több  mozzanata  nálunk  is 
meghonosodott,  Molnárnak  meglett  az  az  öröme,  hogy  a 
s/okásos  előléptetésnél  őt  is  az  első  osztályba  tették  át. 

6* 

Ez  első  osztály  sok  tekintetben  a  mai  gymnasiumi  8-ik 
osztályra  emlékeztet,  a  mi  itt  az  érettség,  ott  a  baccalau- 
reatus  (babérkoszorússág)  volt.  Sturm  mondja  egy  levelé- 
ben, «hogy  ez  osztályban  a  Múzsák  lakóhelyéhez  oly  közel 
érzi  magát,  hogy  hangjukat  is  hallja  és  érti  s  a  távolból 
már  ki  tudja  venni  a  virágzó  babérfákat,  a  melyekről  nem 
soká  gyümölcsöt  szedünk  s  ágakat  és  koszorúkat  szakga- 
tunk  azok  szorgalma  és  igyekezete  jutalmául,  a  kik  tanulóink 
seregéből  magukat  arra  érdemesítik))  vagyis  ez  osztály 
végén  a  tanuló  előtt  a  babérkoszorú,  az  első  akadémiai 
fokozat  állott,  a  melynek  elnyerése  után  a  nyilvános  elő- 
adások hallgatására  bocsáttatott,  hogy  azután  tovább  tanul- 
jon a  magisteri  s  végül  a  doktori  fokozatért. 

Molnár  most  már  a  sikerből  merített  önbizalommal 
fogott  hozzá  ez  új  osztály  tantárgyai  tanulásához.  Nem 
gyorsan  tanult  s  így  szorgalommal  és  kitartással  kellett 
megküzdenie  a  nehézségekkel.  A  tantárgyak  nagyobbrészt 
itt  is  ugyanazok  voltak,  mint  a  második  osztályban  csak  a 
tanulni  való  volt  más:  folytatása  és  befejezése  az  előbbi 
osztályokban  elkezdettnek  vagy  további  alapvetés  a  nyil- 
vános előadásokhoz.  Fő  tantárgy  most  is  a  dialektika  volt, 
mert  ebből  kellett  majd  a  babérkoszorúért  vizsgálatot  ki- 
állani, azután  a  görög,  latin  s  héber  nyelv  és  irodalom, 
fizika,  mathematika;  új  tantárgy  az  orvostan  volt,  melynek  ele- 
meit Molnár  az  európai  hírű  Hawenreuter  Lajostól  hallgatta. 

Az  első  osztályt  is  sikeresen  elvégezve,  most  már  a 
babérkoszorú  állott  előtte.  Áprilisban  állotta  ki  ez  osztály 
vizsgálatát  s  miután  egy  hónapig  nyilvános  előadásokat 
hallgatott,  májusban  pályázott  a  babérkoszorúért.  Ez  évben 
összesen  huszonnyolczan  voltak  jelöltek. 

A  babérkoszorú  elnyerése  szintén  nagy  ünnepélyesség- 
gel volt  összekötve.  Az  egyetem  dékánja  előzetesen  nyom- 
tatott meghivóval,  melyet  az  egyetemen  is  kifüggesztettek, 
hívta   meg  a  tanárokat   és   az   egyetemi  ifjúságot  az  ünne- 


4b  DÉZSI    LAJOS 

pélyes  vizsgálatra.  Az  ez  alkalomra  szerkesztett  meghívó, 
melyet  Molnár  gondosan  eltett  s  megőrzött  egyetemi  em- 
lékei között,  a  babérkoszorúsi  fokozatot  dicsőítve,  fölemlíti, 
hogy  báró  Herberstein  Zsigmond  is,*  a  ki  sikeresen  végzett 
követségeiért  és  egyéb  jeles  tetteiért  oly  sok  kitüntetést 
kapott,  ezeknél  többre  becsülte  a  babérkoszorúsi  czímet, 
melyet  a  bécsi  akadémián  nyert,  mivel,  úgymond,  többi 
méltóságai,  a  melyekhez  előkelő  származása  és  a  fejedelmi 
kegy  juttatta,  mintegy  alapon  ezen  nyugosznak. 

A  nyilvános  vizsgálat,  melyet  egy  Írásbeli  és  szóbeli  ma- 
gánvizsgálat előzött  meg,  május  21 -én  hétfő  reggel  8  óra- 
kor kezdődött.  A  jelöltek  előre  megkapták  a  « problémát », 
melyre  röviden  felelniök  kellett. 

E  problémák  némelyike  ma  azt  a  hatást  teszi  reánk, 
mintha  elmés  kérdéseket  olvasnánk  Bod  Péter  Szent  Hila- 
riusából  vagy  e  kor  hasonló  irányú  termékeiből,  a  melyek 
az  adomagyűjteménveket  pótolták  s  nagyobb  részük  olyan, 
hogy  azokból  a  tanulónak  inkább  olvasottságát,  mint  gon- 
dolkodó képességét  Ítélhették  meg.  Egyik  kérdés:  « Miért 
nevezik  a  bölcsészek  négyszögletűnek  az  embert?-)  Másik: 
Honnan  ered  az  a  régi  közmondás:  «Egy  próféta  sem 
kedves  a  maga  hazájában.*)  Vagy:  Igaz-e  a  költői  mondás: 
« Rövid  beszédben  nagy  bölcseség  rejlik  ?»  Tárgy  szerint 
a  logika,  fizika,  grammatika  és  hittan  körébe  tartoznak  s 
van  köztük  néhány  olyan  is,  melyeken  rögtön  szemünkbe 
tűnik,  hogy  akkor  korszerű  és  gyakorlati  kérdések  voltak. 
Pl.  « Miért  rendelte  el  XIII.  Gergely  pápa,  hogy  a  tavaszi 
éjegyenlőséget  márczius  21-ére  kell  visszavinni  ?» ,  vagy  a 
melyek  korunkban  is  rendes  vizsgálati  kérdések :  « Helyes-e 
a  zene  iskolai  tanítása  és  gyakorlása?"  « Helyes-e  a  görög 
nyelv  tanításának  összekapcsolása  a  latinéval?*)  «Az  iskolai 
oktatás  előnye  a  magánoktatás  felett »  stb. 

*  Magyarországon  is  utazott.  Útleírását  lásd  a  Szamota,  Régi  utazások  Magyar- 
országon és  a  Balkán-félszigeten.  (1054 — 1717.)  147 — 150.  1. 


SZENCZI    MOLNÁR    ALBERT.  47 

Fogós  kérdések  is  voltak:  «Az  enyém  harmadik,  vagy 
első  személyes  névmás-e  ?»  A  középkor  híres  vitás  kér- 
dése is  ott  volta  problémák  között:  «Az  Isten  fiát  helye- 
sebb-e ójuoov(riog-nak  (egyenlő  lényegű),  mint  ó/uoiov<riog-mk 
(hasonló  lényegű)  nevezni  ?»   stb. 

Molnár  tudományos  kérdést  kapott,  talán  a  legnehe- 
zebbet az  összes  kérdések  között:  «Mi  az  oka,  hogy  csu- 
pán a  dialektika  tartotta  meg  a  nem  nevét  s  logikának  ne- 
veztetik s  nem  egyszersmind  a  grammatika  és  rhetorika?» 

A  vizsgálat  eredményes  lefolyásáról  babérkoszorúsi  ok- 
levele értesít.  E  szerint  versenvtársai  közül  az  elsők  között 
nyert  helyet:  « szabatos  és  tudományos  feleleteiből  meg- 
győződtünk —  mondja  az  oklevél  —  hogy  a  logika  szabá- 
lyait nemcsak  megtanulta  és  érti,  hanem  stilus-gyakorla- 
taiból  is  következtetjük,  hogy  mindkét  nyelvnek,  a  görögnek 
és  latinnak  ismeretével  is  kiválóan  rendelkezik*)   stb.* 

A  vizsgálat  után  babérkoszorút  tettek  fejére,  melyet 
hasonlókép  eltett  emléktárgyai  közé;  s  azután  barátai  át- 
adták azon  üdvözlő  verseket,  melyeket  e  napra  készítettek 
és  ki  is  nyomtattak. 

E  költői  szempontból  értéktelen  versek  fellengző  stilus- 
sal  magasztalják  a  Molnárra  nézve  nagy  nap  dicsőségét: 
«Hát  a  haza  győzője  vagy?  Hát  győzelmi  jelvények  ezek, 
hogy  most  homlokod  körül  font  borostyánt  hordasz?  Kel- 
lemes hazádnak  a  rettenetes  törököket  legyőzni,  de  neked 
kellemesebb  az  Aonida  tábort  követni  ...»  Másik  barátja 
is  hasonló  szellemben  írja:  « Terhes  munkád  után  méltán 
látod,  hogy  Cynthius  kedvel  és,  az  Aonidák  csapatja  új 
győzelmi  jelvényeket  hoz  ...» 

Végül  a  tanárok  tiszteletére  adott  lakoma  zárta  be  az 
ünnepélyt. 

Molnár   öröme,    melyet  az  okozott,  hogy  hosszú  és  ki- 

*  M. -Okmánytárban,  III.  rész.  1595.  jul.  1. 

kitartó  szorgalmának  kivánt  eredményét  látta,  ezúttal  sem 
lehetett  teljesen  zavartalan.  Azt  a  két  font  ezüstöt,  mely 
az  egyetemi  pénztárnak  vizsgálati  díj  fejében  járt,  nem 
tudta  megfizetni  s  kötelezvényt  kellett  róla  kiállítania. 

Egyébként  kellemesen  teltek  volna  a  straszburgi  napok. 
Az  intézet  nem  kötötte*  le  egészen  szabadságát,  olykor- 
olykor, különösen  a  szünidők  alatt  ellátogathatott  vidéki 
ismerőseihez.  Straszburgban  a  Kügler-családot,  melynek 
feje  köz-  és  szenátori  jegyző  volt,  kereste  föl  gyakran, 
a  hol  mint  fiók  jó  barátját  s  tanulótársát  azután  is  szíve- 
sen látták,  mikor  ez  tanulás  végett  Genfbe  távozott.1 

Vidékre  rendesen  a  nagy  ünnepek  alkalmával  rándult 
ki,  legszívesebben  a  szomszédos  Büschweilerbe  ment,  hol 
református  gyülekezet  volt,  ide  mint  «orthodox»  egyházba 
úrvacsorát  venni  járt  ki  s  templom  után  pedig  a  lelkész 
vendége  volt. 

Összeköttetéseit  szülőföldével  is  állandóan  fentartotta 
s  folyton  érkeztek  jó  és  rossz  hirek  felváltva  szülőiről, 
szülőföldjéről  s  hazájáról. 

így  Wentey  Ferencz,  Bocskay  Istvánnak,  kinek  rokonai 
szintén  Straszburgban  tanultak,  titkára,  egyszer  arról  értesí- 
tette, hogy  meglátogatta  atyját  Szenczen,  illetőleg  ott  magá- 
hoz hivatta,  megvendégelte  s  elmondta  neki,  hogy  milyen 
jól  megy  a  fia  dolga  Straszburgban  s  levelét  is  átadta  neki. 2 

Dasypodiusnál  is  rendes  vendég  volt,  a  ki  olykor  dol- 
got is  adott  neki :  több  ízben  vele  íratta  le  mathematikai 
értekezéseit.  Szívesen  ellátogatott  hozzá,  már  csak  azért  is, 
mert  hízelgett  neki  az  a  tudat,  hogy  az  a  pártfogója,  a  ki- 
nek az  atyja  a  német  ifjúság  számára  olyan  hasznos  könyvet 
írt,  a  mely  azonkívül  annyira  elterjedt,  hogy  még  Magyar- 
országon is  ismerik. 

Az  itt  tett  látogatás    alkalmával  újból   föltámadt  benne 

1  M. -Okmány tár.  Levelezés,  159^-  nov.  10. 

2  U.  o.  1596.  márczius  4.,  a  hozzáadott  jegyzettel. 

az  a  gyermekkori  jámbor  óhajtás,  hogy  bárcsak  vagy  ö, 
vagy,  mivel  az  nagyon  soká  lesz,  míg  ő  ilyen  munkára  ké- 
pes lesz,  más  valaki  készítene  a  magyar  tanulók  számára 
ilyen  könyvet.  Elmondta  ezt  a  jámbor  vágyát  Dasypodius- 
nak  is  s  az  jóakaratulag  biztatta.1 

Tanárai  is  meghívták  magokhoz.  Akkortájban,  mikor 
felsőbb  tanulónak  léptették  elő,  Pappus,  strassburgi  lelkész 
s  az  egyházi  konvent  elnöke2  is  meghívta  s  megmutatta 
neki  könyvtárát,  melyben  a  keresztyén  világ  majd  minden 
nemzetének  bibliája  és  szótára  megvolt3  s  mikor  ezeket 
megmutogatta  neki,  így  szólott: 

—  Fiam,  ha  azt  mondanám,  hogy  e  nyelveket  mind 
értem,  kevélyen  szólanék,  de  szótár  segítségével  az  írás 
bármely  mondásáról  ki  tudom  találni,  hogy  azt  az  illető 
nemzet  hogy  fordította. 

Azután  kérdezte  Molnártól,  hogy  hát  a  biblia  megvan-é 
magyarul  s  van-é  nekik  magyar-latin  szótáruk. 

Molnár  azt  felelte,  hogy  amaz  van,  de  ez  nincs. 

Pappus  erre  azt  mondta,  hogy  mindkettőt  szeretné  s 
Molnár  tudatta  vele,  hogy  bibliát  mi  módon  szerezhet. 

«Ez  utóbbiról  pedig  magamban  fogadást  tettem  —  írja 
később,  mikor  ezt  elbeszéli  —  s  az  utókornak  meg- 
ígértem.))4 

Unokaöccse,  Szíjgyártó  Lukács,  az  egyházi  viszonyokról 
írt  neki:  Nincs  a  reformátusoknak  se  papja,  se  tanítója,  a 
lelkészt  a  földesúr  űzte  el  s  helyébe  lutheránust  tett,  de 
ez  is  meghalt;  szeretnék,  ha  már  elvégezte  volna  tanulmá- 
nyait s  haza  jöhetne. 

Bátyja   levelében  is  több  a  panasz,  mint  az  örvendetes 


1  Dictionarium  Lat.-Vng.  1604.  20.  1.  több  száz  nyelven  nyomtatott  bibliát  ha- 

2  Freher     P.,      Theatrum     virorum.  gyott  a  debreczeni  ref.  kollégium  kőnyv- 
(Nürnb.  1687.)  357.  tárának. 

3  Id.  helyen.  Ez  elbeszélés  önkényte-  4  Hoc  autem  tacitus  vovi,   posterita- 
lenül   Lugossy   Józsefre,  a  híres   könyv-  tique  spopondi.  Dict.  Lat.  Vng.  20. 
gyűjtőre   és   nyelvészre  emlékeztet,  a  ki 

Magyar  Tört.  Életr.  1897.  7 

újság:  «a  sok  háborúság  miatt  megszegénykedtek»,  az 
idők  viszontagságai  különösen  megviselte  atyjukat,  a  sok 
hadakozás,  rabló-csapatok  átvonulása  miatt  sok  sarczoltatást 
szenvednek,  menekülniök  is  kellett  egyik  faluból  a  má- 
sikba. De  azért  Albertre  gyakran  gondolnak,  szeretnék 
már  látni,  örömest  küldenének  neki  úti  költséget,  ha  nekik 
nincs  is,  tiz  tallérig  vagy  tíz  aranyig  kölcsön  kérnének 
mástól  is,  csak  jönne  haza.  Felesége  egy  aranyat,  Ilona 
húga  pedig  gyöngéd  megemlékezése  jeléül  egy  keszkenőt 
küldött  neki.1 

A  babérkoszorú  megszerzése  után  Molnár  ismét  nagy 
szorgalommal  látogatta  a  nyilvános  előadásokat,  hogy  a 
második,   a    magisteri   fokozatot  is  elnyerhesse.    Már   közel 

13.  MOLNÁR  BENEDEK  NÉVALÁÍRÁSA. 

egy  évig  folytatta  ily  irányban  tanulmányait,  midőn  várat- 
lanul oly  dolog  jött  közbe,  mely  tanulói  pályáján  meg- 
akasztotta. 

Az  a  vallási  türelem,  melyről  korábban  a  város  annyira 
híres  volt  s  a  melynek  jellemző  bizonysága,  hogy  alig  volt 
nevezetesebb  « eretnek »,  a  ki  egyszer-másszor  itt  meg  ne 
fordult  volna,  így  pl.  Schwenkfeld  sziléziai  származású 
nemes,  Hoffmann  Menyhért,  a  képzelgő  szűcs,  Frank  Sebes- 
tyén, a  misztikus  bölcsész  és  Servet  mind  jártak  itt:2  nem 
maradt  állandóan  a  város  sajátsága. 

A  békés  jellemű  városban,  melynek  katholikus,  kál- 
vinista és  lutheránus  lakói  addig  szép  egyetértésben  bé- 
késen megfértek    egymással,  türelmetlen  s  uralomra  vágyó 

1  Levelezés,  1596.  ápr.  7. 

2  L.ORENZ-SCHERER.    256. 

lutheránus  lelkészek  (Marbach  és  Pappus;  a  felekezeti 
viszálkodás  magvait  hintették  el.  Ez  utóbbi  nyilvános 
vitában  bizonyítgatta,  hogy  a  vallási  ellenfél  kárhoz- 
tatása és  eretneknek  nyilvánítása,  keresztyén  szeretetből 
történik.  Sturm  ellen,  a  ki  ezt  nem  hagyta  czáfolás  nél- 
kül, szószéken,  iskolában,  a  polgárok  között  lázított.  Há- 
rom év  alatt  mintegy  negyven  vitairatot  adtak  ki  egy- 
más ellen,  melyekből  a  személyeskedések  sem  hiányoztak ; 
az  utczák  szegletein  gúnyversek  hívták  föl  megtorlásra  az 
embereket;  polgárok,  tanulók,  városi  tanácsosok  az  egyik 
vagy  másik  pártjára  állottak,  kívül  állók  is  beleelegyedtek 
a  vitába,  bátorítva  az  által,  hogy  a  lutheránismus  Elszász  min- 
den részében  kezdett  túlsúlyra  jutni.  Az  áldatlan  küzde- 
lem a  « hazug,  eretnek,  ifjuságrontó»  és  még  különb  czí- 
mekkel  is  illetett  Sturm  elmozdításával  végződött.  A  diadal- 
maskodó Pappus  az  egyházi  konvent  elnöke  lett  s  tovább 
folytatta  türelmetlenséget  szító  munkásságát,  mely  czélul 
tűzte  ki,  hogy  ne  alkalmazzanak  oly  lelkészt,  ne  hívjanak 
oly  tanárt  meg,  ne  adjanak  annak  stipendiumot  stb.  a  kinek 
lutheránus  igazhitűsége  kétségen  felül  nem  áll. 

Midőn  Molnár  Straszburgba  érkezett,  Sturm,  a  vita  áldo- 
zata, már  sírjában  porladozott,  Pappus  és  vele  az  igazhitűek 
már  régóta  uralkodtak.  Azon  törekvésük,  hogy  ez  a  hit- 
nyomozás az  egyetemen  keresztülvitessék,  megtört  ugyan 
a  városi  tanács  emelkedettebb  álláspontján,  mely  ennek 
határozottan  ellene  szegült  s  így  kálvinista  tanulókat  is  vet- 
tek föl  ezután  is  nemcsak  egyetemre,  de  a  Vilmos-kollé- 
giumba is:  de  azért  a  türelmetlenség  és  túlbuzgóság  nyil- 
tan  és  titokban  szünet  nélkül  munkálódott  s  újabb  és  újabb 
áldozatokat  keresett. 

Érdekesen  jellemzi  az  e  korbeli  állapotokat  Molnár 
egy  jó  barátja,  Fáber  Antal  levele,  a  ki  paedagogus 
volt  a  Vilmos-kollégiumban  s  a  mellett  vasárnaponként 
kijárt   a   szomszéd  faluba  Lingelsheimba   prédikálni.  Kálvi- 

nista  volt  s  e  miatt  sok  kellemetlensége  volt  az  intézeti 
elöljárókkal,  a  kik  vallása  miatt  ellenséges  indulattal  vol- 
tak iránta: 

«...  Kollégiumunk  felügyelői  írja  valamit  akartak 
ellenein  s  a  kollégiumból  ki  akartak  rekeszteni,  de  nem  von- 
tak kérdőre  (nem  faggattak  egyetlen  kérdéssel  sem)  hanem 
alattomban  ...  de  hiába,  hiába,  mondom,  mert  a  quaestor  azt 
mondta:  Ha  ezt  a  paedagogust  kirekesztitek,  nem  leszek 
tovább  quaestor,  pedig  40  éven  keresztül  voltam  az  stb. 
Vacsora  alatt  a  tanulókkal  vitatkozásba  elegyedtem  s  töb- 
bek között  azt  mondtam,  hogy  Luther  a  Krisztus  szemé- 
lyéről, az  elővégzetről  és  keresztségről  velünk  egyetért; 
ezt  mondtam  és  megígértem,  hogy  könyvekből  fogom  be- 
bizonyítani, hogy  csakugyan  az  az  igaz.  Sokan  mondták : 
Valóban,  mivel  így  beszél  (mert  komolyan  vettem  a  dol- 
got) hitelt  adunk  neki  .  .  .  mégis  mindnyájan  hallgatnak, 
egyházi  beszédeikben  minden  héten  kárhoztatnak  minket. 
Senki  se  szól  hozzám  . . .  így  oroszlánok  között  ülök ...»  stb. 

A  Fábertől  említett  iskolafelügyelők  figyelmét  Molnár 
vallási  érzülete  sem  kerülte  el  s  szerencsétlenségére,  neki 
nem  volt  quaestora,  a  ki  pártját  fogja. 

1596.  év  pünkösd  ünnepén,  szokása  szerint  ünnepelni 
kiment  Büschweilerbe.  Hitsorsosai  közül  többen  kirándul- 
tak s  Molnár  is  hozzájuk  szegődött,  gyanútlanul,  nem  is 
sejtve,  micsoda  vihart  zúdít  ez  által  maga  ellen. 

Mihelyt  visszatért,  azonnal  kérdőre  vonták,  hogy  miért 
jár  Büschweilerbe  úrvacsorát  venni,  mikor  ezt  Straszburg- 
ban  is  tehette  volna.  Hiába  vigyázott  minden  szavára,  hogy 
valami  « meggondolatlan))  szót  ne  ejtsen,  melylyel  elöljáróit 
maga  ellen  ingerelje :  ezek  kimondták  az  ítéletet,  hogy  az 
intézetből  kirekesztetik. 

A  kirekesztés  okát,  ha  az  egyházi  állapotokból  nem 
lehetne  bizonyosan  következtetni,  bizonyítványaiból  is  ki- 
vehetnők.    Az    intézet    két    elöljárója    ugyan    valami    meg 

nem  nevezett  súlyos  okokat  emleget,  melyek  miatt  a  kollé- 
gium kebelében  tovább  nem  maradhatott  s  ezért  szóval  és 
levélben  kellő  megokolással  elbocsátását  kérte :  de  ez  a 
meg  nem  nevezett  ok  nem  lehetett  más,  mint  a  mit  az 
inspektor  levele  habozás  nélkül  kimond  t.  i.,  hogy  nem 
akarta  azt  a  hitet  követni,  melyet  városuk  követ,  hanem 
inkább  lelkiismerete  csendességére  vigyázott  s  ezért  tette 
fel  magában,  hogy  másuvá  megy  s  kérte,  hogy  egyezze- 
nek be.  « Akarata  ellenére  nem  tartóztathatták  s  nem  is 
akarták. » 

E  lesújtó  határozattal  szemben,  mely  legszebb  remé- 
nyeit és  kilátásait  egyszerre  megsemmisítette,  kevés  vigasz- 
talást nyújtott,  hogy  az  intézeti  felügyelők  és  tanárai,  kikhez 
külön-külön  elment  búcsúzni,  jobbnál  jobb  bizonyítvány- 
nyal és  ajánlólevéllel  bocsátották  útjára.  Mindnyájan  bizo- 
nyítják, hogy  vallásos  és  szorgalmas  tanuló  volt,  elöljárói 
szerint  három  év  alatt  semmi  panasz  nem  merült  föl  ellene 
s  egyformán  bírta  tanárai  és  tanulótársai  szeretetét.  Az  in- 
spektor ridegebb  hangú  bizonyítványában  csak  annyit  ismer 
el,  hogy  mindig  engedelmeskedett  neki.1 

Mikor  bizonyítványait  mind  kezéhez  kapta,  még  egy 
kötelezvényt  kellett  kiállítnia  arról,  hogy  sorsa  jobbra  for- 
dultával visszatéríti  az  intézetnek  azt,  a  mibe  három  évi 
ellátása  került,  a  mit  később  meg  is  tett. 

Július  13-án  még  egyszer  templomba  ment,  a  hol  Schal- 
ler  lelkész  épen  a  120.  zsoltárt  magyarázta  s  beszédében 
épen  a  kálvinisták  ellen  támadt,  midőn  a  templom  tete- 
jébe villám  ütött  bele,  a  boltozatot  átfúrta  s  körül  futko- 
sott a  templomban.  A  nép  megrémülve  ki  akart  szaladni, 
a  lelkész  csendesíti,  társai  térdepelve  imádkoznak.2   Molnár 

1  E  bizonyítványokat  lásd  a  M.-Ok-  kálvinisták  megtámadásával.  Babonás 
mány tárban.  felfogása   nem   páratlan  e  korban.    Bor- 

2  Molnár  Napló')kha.n,  hol  ez  ese-  nemisza  Péter  is  azt  mondja  (Pred.  ív. 
ményt  elbeszéli,  e  természeti  tüneményt  849.  lev.) :  tNagy-Szombatba  mikor  én 
határozottan     összeköttetésbe    hozza    a  predikállanék    Balasi    János    házába    és 

pedig  összeszedte  podgyászát  s  készen  állott  az  utazásra. 
Még  egyszer  meglátogatta  a  Kügler-családot,  hol  annyi  jó 
órát  töltött  s  többi  jó  ismerőseit,  a  kik  útravalóval  látták 
el;  kirándult  még  egyszer  elbúcsúzni  a  büschweileri  csen- 
des papi  lakba  is,  melynek  lakóját  oly  szivesen  hallgatta  a 
szószéken,  a  kihez  oly  őszinte  ragaszkodás  és  tisztelet  csa- 
tolta s  ezután  ismét  kezébe  vette  a  vándorbotot  s  nehéz 
szívvel  útra  kelt  kevés  reménynyel  a  jövőre  nézve,  mikor 
talál  hasonló  nyugodalmas  otthonra. 


V. 


Az  1596-iK  évben  július  21-én  egy  szerdai  napon  déli 
J^\_  12  órakor  búcsút  vett  Molnár  Straszburgtól.  Kikisér- 
ték  barátai:  az  erdélyi  származású  Hoggseus  Márton,  Faber 
Antal  paedagogus  és  az  akadémia  több  tanítója.  Távozásakor 
jól  esett  látnia,  hogy  barátai,  ha  nem  segíthettek  is  sorsán, 
de  őszinte  részvéttel  bocsátották  el  körükből  s  nehéz  szív- 
vel váltak  meg  tőle.  Ez  érzületet  kifejezésre  is  juttatták. 
Egyik  barátja  a  kolmári  Ahenarius  Ovidius  egyik  híres 
elegiáját  (Trist.  lib.  I.  3.)  alakította  át  tiszteletére  búcsú- 
verssé : 

« Jaj !  eszembe  jutsz,  szomorú  nap  képe,  mely  minden 
támaszomat  elragadod  tőlem,  —  elragadod  hű  pajtáso- 
mat ...» 

Másik  barátja  Reis,  egy  vallásos  hangulatú  költemény- 
ben az  ég  oltalmába  ajánlja: 

« Kedves  Albertem,  távozni  készülsz?  Krisztus  vezetése 


az  menyütő  köveket  említeném  az  isten-  mind    Balasinak,    mind    nekem,  mind    a 

teleneknek  büntetésére:    azonba  úgy  üté  szombatiaknak    sok   bajunk    volt,  de  ár- 

a  derék    szent    egyházat,   hogy  az  fa  fe-  talom     nélkül,     nagyobb     épületünkre*, 

szülét  apróra  rontatnék  és  az  uraim  aján-  Idézi  Szilády  a  Telegdi-kiadásához  irott 

dékon  küldöznék  a  morsalikját.  Ki  miatt  jegyzetekben  128.  lap. 

és  védelme  alatt  menj  oda,  a  hová  a  vallás  és  maga  Krisz- 
tus hív  ...» 

Molnárt  a  csapás,  mely  Straszburg  elhagyására  kény- 
szeríté,  egész  váratlanul  lepte  meg  s  így  előre  megállapí- 
tott úti  terve  alig  lehetett.  Ment  arra,  a  hol  oly  embe- 
rekre vélt  akadhatni,  a  kik  között  felekezeti  viszálkodás 
még  nem  gyöngítette  meg  a  humánus  érzelmeket.  Ilyen 
helynek  képzelte  Svájczot,  a  kálvinismus  hazáját,  melyet 
Kügler  barátja  leveleiből,  a  ki  Genfben  sokáig  tartózkodott, 
már  némileg  ismert;  azonkívül  Bézát  szerette  volna  látni 
és  hallani:  a  kiről  ez  a  barátja,  mint  nagy  eseményt  tu- 
datta vele,  a  mikor  egy  beszédét  hallhatta. 

Straszburg  határán  elbúcsúzva  barátaitól,  egyedül  haladt 
az  111  folyó  mentén  s  egymásután  maradtak  el  háta  megett 
Benfeld,  Schlettstadt,  Reichenweier  és  Kaisersberg.  Kolmárt 
elérve,  a  hová  való  volt  Ahenarius  barátja,  abban  pihenőt 
tartott.  Fölkereste  az  iskolatanítót  s  az  magánál  marasztotta. 
Ilyen  emberek  örültek,  ha  látogatót  kaptak,  ki  mindig 
tudott  valami  újságot  mondani  a  városról  vagy  főiskoláról, 
a  hol  egvkor  ők  is  tanultak.  A  tanító  másnap  a  lelkész- 
hez is  elvezette,  ez  annyival  is  inkább  szívesen  látta,  mert 
levelet  küldhetett  tőle  fiának  Baselbe,  hol  segédlelkész 
volt.  Molnár  is  örült,  mert  a  postát  rendesen  szívesen 
fogadták. 

Baselbe  július  25-én  érkezett  meg  s  itt  mindenekelőtt 
a  segédlelkészhez  kopogtatott  be  a  levéllel  és  üzenettel; 
ebéd  után  pedig  együtt  mentek  Gryneus  Jakabhoz,  a  Budá- 
ról elűzött  Gryneus  Simon  unokaöccsének  fiához  és  Polan 
Amandhoz,  a  híres  hittudóshoz,  a  kinek  társaságában 
oly  jól  érezte  magát,  hogy  öt  napig  nem  gondolt  a  távo- 
zásra. Szállása  és  ellátása,  mikor  valahová  meg  nem  hívták, 
a  kollégiumban  volt. 

Baseli  új  ismerősei  útravalójával  ellátva,  innen  Zürich 
felé    vette    útját.  Itt  is  hosszabb    ideig   mulatott.   Vasárnap 

kétszer  is  elment  a  templomba,  a  következő  nap  Beumler 
logikai  előadását  hallgatta  végig.  Egy  ízben  olyankor  ment, 
a  mikor  épen  nyilvános  vitagyűlés  volt:  két  deák,  az  egyik 
egy  lengyel,  a  Krisztus  Melchisedek  rendi  szerint  való 
papsága  felett  vitatkozott  nagy  számú  közönség:  lelkészek, 
tanárok,  tanulók  és  polgárok  jelenlétében.  Egy  homályos 
és  nehéz  theológiai  kérdés  volt  ez,  melyet  már  akkor  is, 
azóta   is    sokan   vitattak.    Mikor   a    gyűlésen    elnöklő  tanár 


14.    BASEL. 


Molnárt  megpillantotta,  őt  is  felhívta,  hogy  szóljon  hozzá 
a  kérdéshez  s  ha  van  valami  megjegyzése,  mint  a  hogy  a 
papok  és  tanárok  tették,  adja  elő.  Molnár  csakugyan  fel- 
állott s  előbb  egy  pár  szóval  megköszönve  a  kitüntetést, 
több  oldalról  hozzá  szólt  a  kérdésben  forgó  thémához. 
Megjegyzéseit  tetszéssel  fogadták  s  mikor  a  vitagyűlés 
véget  ért,  a  jelen  volt  lelkészek  és  tanárok  oda  mentek 
hozzá,    hogy   üdvözöljék   s   vetekedve    hívták  meg  ebédre ; 

Molnár  ebben  «nem  a  rangra,  hanem  az  illendőségre*)  nézett: 
Steiner  János,  a  ki  valószínűleg  szinte  tanár  volt,  szólította 
meg  legelőbb  s  ennek  a  meghívását  fogadta  el.  Ebéd  után 
ennek  fia  elkísérte  Zwingli  Ulrikhoz,  a  híres  reformátor 
rokonához,  a  kinél  tiszteletét  kívánta  tenni.  Később  még 
talált  időt  arra,  hogy  többi  meghívóit,  így  Stockot  és 
Beumlert  meglátogassa,  a  kik  szerencsekivánással  és  aján- 
dékkal bocsátották  el  maguktól. 

Mikor  visszatért  a  « Kisded  »-hez  czímzett  vendégfoga- 
dóba, a  hol  szállva  volt,  ott  találta  egy  asztalnál  poharazás 
között  Birtlin  és  Korner  lelkészeket,  a  Froschauer  könyv- 
nyomtató utódjával  és  több  zürichi  nemes  emberrel  egy 
társaságban,  a  kik  ott  voltak  a  vitagyűlésen  is.  Lelkészek, 
tanárok  s  egyes  tekintélyes  polgárok  esténként  összejöt- 
tek egy  pár  órai  beszélgetésre  s  közösen  megvitatták  a 
napi  kérdéseket,  a  melyek  e  korban  rendesen  a  vallás  körül 
forogtak.  Vidám  poharazás  mellett  is  legtöbbször  ez  volt 
a  beszéd  tárgya  s  ez  este  természetesen  a  vitagyűlést  hoz- 
ták elő.  Épen  arról  beszélgettek,  midőn  Molnár  belépett. 
Rögtön  megismerték,  hogy  ez  volt  az  a  fiatal  ember,  a  ki 
olyan  alaposan  szólott  hozzá  a  nehéz  kérdéshez  s  egész 
diadallal  maguk  közé  ültették;  idegen  ember  más  észjárás- 
sal és  ismeretkörrel :  megkérték,  mondja  el  még  egyszer 
mi  a  véleménye  Melchisedekről.  Molnár  nem  vonakodott 
s  véleménye,  valamint  bizonyítékai,  melyekkel  azt  támo- 
gatta, feleletei,  melyeket  még  egyesek  ellenvetéseire  adott, 
megtetszettek,  az  asztaltársaság  az  ő  magyarázatát  fogadta 
el  s  mikor  azután  az  asztalbontás  ideje  elérkezett,  szeren- 
csét kivántak  neki  a  további  előmenetelhez,  megajándé- 
kozták és  úgy  vettek  búcsút  tőle. 

Ez  a  báseli  és  zürichi  barátságos  fogadtatás  elfeledtette 
vele  straszburgi  szerencsétlenségét  s  mikor  még  aznap 
ismét  útra  kelt,  derültebb  színben  látta  a  jövőt  is. 

Beesteledett,  mire  Mellingent,  ezt  a  «katholikus  város  »-t 

Magyar  Tört.  Életr,  1897.  8 

elérte,  itt  töltötte  tehát  az  éjszakát.  Reggel  útját  mint  ed- 
dig, ezután  is  gyalog  folytatva,  Morgenthalban  egy  kovács 
szólította  meg  s  üzenetet  küldött  tőle  Bernben  tanuló  roko- 
nának s  viszonzásul  a  szivességért,  hogy  azt  átadja,  meg- 
magyarázta neki  az  utat,  merre  juthat  el  oda  legrövi- 
debben. 

Bernbe  érkezve,  fölkereste  a  kovács  rokonát,  másnap 
pedig,  mivel  vasárnap  volt,  templomba  s  utána  a  Hübner 
lelkész  vallásoktatási  (katekhetikai)  vizsgálatára  ment. 

Hétfőn  Hübner  útján  egy  lakodalomra  hívták  meg. 
A  Musculus-család  tartotta  a  lakodalmat :  egy  nő  rokonu- 
kat adták  férjhez  egy  falusi  paphoz.  Musculusék  nagyon 
szivesen  fogadták.  Kissé  korán  érkezett  s  míg  a  vendégek 
begyültek  s  mielőtt  a  lakoma  elkezdődött,  Hübner  meg- 
mutatta Molnárnak  a  gymnasium  könyvtárát,  melyben  sok 
kiváló  művet  talált.  Az  ebédnél  Musculus  Farkas,  egy 
kedves  modorú  lelkész  mellé  ültették,  a  ki  az  egész 
ebéd  ideje  alatt  mulattatta  humoros  elbeszéléseivel  s  rajta 
volt,  hogy  szomszédja  minél  jobban  találja  magát  a  társa- 
ságban. 

Még  egy  napot  töltött  itt  s  azután  Murtenba  ment,  a 
hová  üdvözletet  vitt  a  lelkészhez  asztali  szomszédjától,  a 
kivel  olyan  jól  mulatott  a  lakodalomban  s  tovább  foly- 
tatva útját  Lausanne  felé,  azon  emléktábla  mellett  hala- 
dott el,  melyet  Merész-Károly  burgundi  herczeg  azon  ka- 
tonáinak állítottak,  kik  június  22-én  a  város  ostroma  köz- 
ben estek  el. 

Lausannet  csak  két  nap  múlva  érte  el.  Itt  sem  idő- 
zött soká,  hanem  a  rektor  üdvözlése  után,  a  ki  az  iskola 
pénztárából  három  franczia  forintot  adott  neki,  tovább 
ment  s  másnap  megérkezett  Genfbe.  Ma  is  megvan  fran- 
czia nyelven  kiállított  kapujegye,  melyet  a  város  kapujá- 
nál az  őröktől  kapott,  a  melyet  többi  emléktárgyai  között 
gondosan  megőrzött. 

Az  utazás  fáradalmait  kipihenve,  mintha  csak  paedagogiai 
tanulmányúton  volna,  másnap  első  dolga  volt  az  egyetemet 
fölkeresni.  Bement  a  bölcsészeti  terembe,  a  hol  Pacius  épen 
logikai  előadást  tartott  s  leült  a  hallgatók  közé.  Az  óra 
végeztével  pedig  hozzá  ment,  bemutatta  magát  s  elmondta 
honnan  jött,  mi  járatban  van  s  mennyire  szeretné  Béza 
Tivadart  is  meglátogatni.  Pacius  szivesen  ajánlkozott,  hogy 
elvezeti  ő  hozzá. 


15.    GENF. 


Béza,  a  híres  hittudós,  bibliafordító  és  zsoltárköltő, 
tudományosságán  kívül  azon  barátságért  is  nagy  tekintély- 
lyel  bírt  és  tisztelet  tárgya  volt,  mely  a  reformátorokhoz 
fűzte.  Összekötő  kapocs  volt  a  múlt  és  jelen  nemzedék 
között,  nagy  idők  tanúja,  sőt  munkatársa  egyik-másik  re- 
formátornak. 

Külföldi  fiatal  lelkészek  s  tanulók,  köztük  magyarok 
is,  csupán  azért  útba  ejtették  Genfet,  hogy  őt  láthassák  s 
egyházi    beszédét   végig   hallgassák,  vagy  vele  beszélhesse- 

nek   s   a    sír   szélén   álló   tudós   ősz  férfiú  áldásából  nehéz 
állomásukon  lelkesedést  merítsenek. 

Béza  a  Paciussal  hozzá  bekopogtató  Molnárt  szívesen 
fogadta,  széket  hozott  s  Paciust  jobbjára  s  Molnárt  szemközt 
ültette,  hogy  beszéd  közben  jobban  láthassa.  Sok  ideig 
beszélgettek  ezután  az  egyházi  és  iskolai  állapotokról,  a 
régi  és  napi  eseményekről,  éleményekről.  Béza  jól  ismerte 
a  straszburgi  állapotokat  s  midőn  Molnár  arra  vitte  át  a 
beszédet,  több  jellemző  dolgot  beszélt  el  a  viszályhintő 
Marbachról  s  hű  szövetségeséről  Pappusról,  az  érdemes 
Sturmról  és  másokról;  mulatságos  anekdotát  mondott  a 
calaisi  herczegről  stb.  Midőn  Molnár  róla  is  tett  egy  pár 
hízelgő  megjegyzést,  talán  azt  mondta  el,  hogy  mennyi 
sok  szépet  írt  barátja  felőle  s  milyen  nagy  híre  van  min- 
denfelé, az  ősz  egyházi  férfi  szerényen  megjegyezte:  « Vajha 
a  valóságot  kisebbnek  ne  találná  a  hírnél. » 

A  beszélgetés  végén  Molnár  albumát  is  odanyújtá,  hogy 
emlékül  nevét  írja  bele. 

Másnap  vasárnap  a  templomban  Béza  prédikált,  Molnár 
elment  meghallgatni  a  messze  földön  híres  szónokot,  a  ki 
hetvennyolcz  éves  kora  daczára  még  mindig  felállott  a 
szószékre :  de  a  franczia  nyelvű  szónoklatot  nem  értette 
meg. 

Az  alatt,  míg  Genfben  időzött,  odaérkezett  a  brassai 
származású  Felkmann  Péter  egy  másik  magyar  útitársával : 
hazatérőben  voltak  angol-  és  francziaországi  útj okból  s  Béza 
végett  Genfet  is  útjokba  ejtették.  Molnárral  itt  összetalál- 
kozva, együttesen  elmentek  Bézához,  a  ki  most  is  barátságo- 
san fogadta  mindnyájukat,  mint  előbb,  «jó  bort  és  fejér  ke- 
nyeret)) hozatott  s  megkínálta  azzal  őket.  Ismét  hosszasan  el- 
beszélgetett velők,  megmutogatta  a  falon  függő  arczképeket, 
ott  volt  többek  között  Kálvinnak  egy  igen  hű  arczképe,  a 
melyet  mikor  megmutatott,  könybe  lábadt  szemmel  mondta : 
«Ez  az  én  atyám   a   Krisztusban ».   Búcsúzás   előtt  Molnár 

elkérte  emlékkönyvét,  melyet  három  nappal  előbb  ott 
hagyott:  egy  idézetet  irott  abba  Béza,  Ágoston  egyházi 
atyától  a  szabadakaratról. 

Genf,  ez  a  kálvinista  Róma,  Kálvin  legkedvesebb  városa 


l6.    BÉZA   TIVADAR. 


annyira  megtetszett  Molnárnak,  hogy  alig  tudott  megválni 
tőle.  Csak  kilencz  nap  múlva  határozta  el  magát,  hogy  ismét 
kezébe  veszi  a  vándorbotot.  Talán  még  tovább  is  maradt 
volna,  de  földiéi  már  útra  készen  állottak  s  ezekhez  és 
egy    szintén    útrakelő    városi   követhez   csatlakozva,    nehéz 

szívvel  hagyta  el  a  várost  s  azon  az  úton  menve,  a  melyen 
jött,  visszatért  Lausanneba,  innen  pedig  Bernbe.  Itt  már 
voltak  ismerősei,  itt  lakott  a  Musculus-család,  kikkel  a 
lakodalmon  ismerkedett  meg,  legelőször  i§  ezeket  kereste 
föl.  Az  ifjú  Musculus,  volt  asztalszomszédja,  a  Bernhez 
tartozó  közeli  faluban  Höchstettenben  volt  lelkész,  hozzá 
is  kirándult  s  barátságos  fogadtatásra  talált.  Megmutogatta 
tanulószobája  díszeit:  atyja  és  öregatyja  műveit  és  arcz- 
képeit,  sok  más  lelkészével  együtt;  ott  függött  a  falon 
Erasmus  arczképe  is,  kit  nem  csak  irodalmi  nagy  érde- 
meiért tiszteltek,  hanem  azon  hajlandóságért  is,  melyet  a 
megindult  reformációi  mozgalom  iránt  érzett.  Az  nap  el 
sem  bocsátotta  Musculus  magától,  s  csak  másnap  kelt  egy 
gazdag  reggeli  után  útra.  Emlékül  két  zsebkendőt  kapott 
vendégszerető  házi  gazdájától. 

A  svájczi  kiránduláson  Molnár  annyi  szives  vendégsze- 
retettel, szeretetreméltósággal  találkozott,  oly  sok  kelle- 
mes tapasztalattal  és  emlékkel  lett  gazdagabb,  hogy  szinte 
nem  is  csodálkozunk,  hogy  kedvet  kapott  az  út  tovább 
folytatására.  Kedvező  alkalom  is  kinálkozott  erre.  Luzern- 
ben, a  hova  Bernből  utazott,  megismerkedett  Alfonz  spa- 
nyol király  milánói  követének  családjával.  A  követ,  a  ki 
itt  csak  átutazott,  meghívta  egy  olaszországi  útra  s  magára 
vállalta  az  úti  költséget  és  élelmezést.  Molnár  nem  gon- 
dolkozott sokáig,  készséggel  elfogadta  az  ajánlatot.  Látni 
azt  az  országot,  melylyel  a  latin  klasszikusok  műveiben 
lépten-nyomon  találkozott  s  különösen  Rómát,  melyről 
mindennap  hallott  és  olvasott  vallási  vitákban  és  társalgás 
közben,  a  hol  nincsenek  protestánsok  pappal  és  templom- 
mal, a  pápát  saját  szemeivel  látni,  s  ezt  majd  tanulótársai 
és  hitfelei  ámulatára  elbeszélni,  a  kik  közül  soknak  olyan  fo- 
galma lehetett  egy  római  útról,  mint  egész  korunkig  az  euró- 
paiaknak volt  Bokharáról,  hogy  oda  egy  protestáns  sem  teheti 

be  életveszély  nélkül  a  lábát:  mind  ennek  különös  ingere 
lehetett  egy  kalandvágyó  fiatal  emberre.  Ehhez  kell  még 
venni  azt  is,  hogy  Luther,  Zwingli,  Erasmus,  Hutten  Ulrik 
és  Kálvin  mind  jártak  Olaszországban:  ezek  példája  is  buz- 
dítólag  hathatott  Molnárra. 

Augusztus  18-án  indult  Luzernbői  a  spanyol  követ  csa- 
ládja s  Molnár  is  velük  tartott.  Huszonhét  napig  utazott  a 
követ  kiséretében ;  Chur,  Chiavenna  s  Como  voltak  a  neve- 
zetesebb állomások ;  útközben  semmi  nevezetes  esemény 
sem  fordult  elő.  Comoban  két  magyar  foglyot  talált,  a  kiket 
tovább  szállítottak,  itt  búcsút  vett  a  spanyol  követtől  s 
honfitársaihoz  csatlakozott,  föltéve  magában,  hogy  a  hol 
módját  ejtheti,  mindent  elkövet  érdekükben  s  ha  ki  nem 
szabadíthatja  is  őket,  legalább  enyhíteni  fogja  nyomorú- 
ságukat. Milanóba  érkezve,  két  folyamodványt  irott  azok 
ügyében,  egyiket  elvitte  a  milanói  érsekhez,  másikat  a 
milanói  herczeghez.  De  e  közbenjárásnak  kevés  sikere 
lett :  az  érsek  egy  fél  tallért  küldött  nekik  útravalóul,  a 
herczegre  pedig  nemcsak  nem  volt  semmi  hatással,  de  egy- 
időre  le  is  tartóztatta  őket.  Molnár  hiába  ment  személye- 
sen hozzá,  négy  napig  kedvük  ellen  ott  kellett  vesztegel- 
niük. 

Ekkor  elvált  a  foglyoktól  s  további  útjában,  melyet 
most  már  magánosan  részint  gyalog,  részint  hajón  tett  meg, 
minden  hosszabb  pihenő  tartása-  nélkül  utazott  Páduán, 
Piacenzán,  Parmán,  Región,  Modenán,  Bolognán  keresztül. 
Riminitől  kezdve  a  tengerparton  folytatta  útját  s  volt  Pesa- 
róban,   Osimoban  és  Loretoban. 

Ez  utóbbi  híres  búcsújáró  helyen  egy  kissé  hosszasab- 
ban időzött  s  megnézte  az  itt  levő  Mária-templomot,  me- 
lyet a  hivő  zarándokok  nagy  serege  látogatott.  Naplójában 
bőven  leírta,  mit  látott  benne.  A  templom  közepén  meg- 
nézte a  márványnyal  körített  házikót,  a  Casa  Santa-t,  mely- 
ben a  legenda  szerint  Szűz-Mária  lakott  és  a  mely  alapzat 

nélkül  is  szilárdan  állt,  a  belsejében  levő  Lukács  evangé- 
listától faragott  madonnakép  pedig  «sok  csodákat  mívelt». 
Egy  eretnek  érdeklődésével  olvasgatta  s  híven  lejegyezte 
a  Casa  Santa  falain  levő  felírásokat,  a  melyeket  egy  évvel 
előbb  (1595.)  VIII.  Kelemen  pápa  vésetett  bele  és  a  me- 
lyek azt  beszélték  el,  hogy  e  házat  1291-ben  az  angyalok 
Palesztinából  Tersato  közelébe,  innen  többszöri  helycsere 
után  1295.  végleg  Loretoba  vitték. 

Ezeket  megszemlélve,  a  kormányzó  palotájába  ment, 
a  hol  ételt  és  italt  kapott  s  a  piaczon  még  szőlőt,  na- 
rancsot és  fügét  vásárolva,  megelégedetten  hagyta  el  a 
várost. 

Az  országúton  gyalog  ballagva,  a  szomszéd  város  közelé- 
ben darazsak  vették  üldözőbe  s  ezek  csípéseitől  dagadt 
arczczal  érkezett  meg  pda.  Egy  ház  előtt  levő  padra  le- 
pihenve, szomorúan  tűnődött  loretói  torkossága  ezen  bün- 
tetésén. Merengéséből  egy  csapat  fiatalság  verte  fel,  kik 
zászlóval,  dobbal,  puskákkal  nagy  lármát  csapva  tértek 
haza  a  gyakorlótérről.  Miután  végig  nézte  a  menetet,  mely 
pihenését  megzavarta,  egy  gyógyszertárba  ment  orvosságért 
s  aztán  tovább  folytatta  útját  Róma  felé,  a  hová  Tolenti- 
non,  Pulverinon,  Spoleton,  Ternin  át  október  5-én  érke- 
zett meg. 

Nem  tudjuk  megmondani,  micsoda  hatással  volt  rá  az 
örök  város  építészeti  emlékeivel  és  művészi  pompájával? 
Elfogulatlanul  élvezte-e  a  gyönyört,  melyet  annak  páratlan 
nagyszerűsége  nyújtott,  vagy  egy  szigorú  protestáns  theo- 
logus  szemüvegén  keresztül  nézte  azt  s  a  Szent-Péter- 
templomnak Michel  Angelo  művészi  ecsetétől  ékesített 
falai,  a  Palaestrina  égbeemelő  zenéje  s  a  processió  festői 
látványosságai  között  is  csak  azt  látta,  a  mit  később  Napló- 
jába írt  be:  hogy  azokban  «igen  sok  az  ereklye  és  az 
indulgentia  ? ! » 

Nyolcz    napot   töltött    a    városban    s    ez    idő    alatt    a 

Szent-István  magyar  királytól  alapított  s  a  Szent-Péter-ba- 
zilika szomszédságában  fekvő  magyar  vendégházban  talált 
vendégszerető  ellátást.  E-  zarándokház  a  német-magyar 
kollégiumhoz  <C.  Germanicum  Hungaricum)  J  tartozott,  a 
melyben  német  és  magyar  tanulók  közösen  laktak  s  együtt 
hallgatták  a  bölcsészeti  és  theológiai  tanfolyamot.  Az  inté- 
zetben tizenkét  magyar  tanuló  számára  volt  hely  s  ez  idő- 
ben többek  között  itt  tanult  a  selmeczi  származású  Baksai 
István,  a  nagyszombati  származású  Sárváry  János,  Torday, 
Csallóközi  és  többen,2  a  kik  meghallván,  hogy  magyar 
ember  érkezett  a  zarándokházba,  érte  mentek  s  hívséges 
kalauzai  lettek  római  tartózkodása  alatt.  Együtt  járták  sorra 
a  nevezetesebb  egyházakat  s  tekintették  meg  Róma  neve- 
zetességeit. Ezek  közvetítésével  láthatta  VIII.  Kelemen 
pápát  Monte-Cavalloi  palotájában.  Mikor  már  mindent 
látott,  a  mit  látni  kivánt  vagy  érdemesnek  tartott,  elhagyta 
Rómát  s  hat  napi  utazás  után  megérkezett  Anconába.  Itt 
egy  velenczei  hajóra  szállott,  azzal  a  szándékkal,  hogy  meg- 
nézi a  czölöpök  városát,  de  kedvezőtlen  szél  fújt,  a  tenge- 
ren vihar  támadt  s  Pesaroban  ki  kellett  kötniök.  Megunva 
a  várakozást,  míg  kedvező  szelet  kapnak,  letett  a  tengeri 
út  folytatásáról  s  gyalog  kelt  útra  Velencze  felé. 

i  A  Collegium  Hungaricumot  XIII.  évre  terjedt.  Tantárgyaik:  a  latin,  gö- 
Gergely  pápa  1580.  ápr.  13-án  kelt  bullája-  rög,  héber  nyelv  és  irodalom,  logika, 
val  egyesítette  a  Collegium  Germanicum-  physika  s  a  többi  philosophiai  tudomá- 
mal.  Ettől  kezdve  ez  egyesített  intézet  rek-  nyok  és  a  theologia ;  itt  különösen  a  po- 
tora  felügyelete  alá  került  a  Szent-István  lemikára  helyeztek  nagy  súlyt.  A  gyen- 
egyháza,  a  vendégház  és  addig  a  magyar  gébb  tehetségüek  részére  egy  külön  cur- 
collegiumhoz  tartozott  egyéb  birtokok  és  sus  volt,  mely  három  évre  terjedt.  Szoros 
azoknak  jövedelmei.  A  zarándok-  vagy  fegyelem  alatt  éltek  az  intézeti  rektor 
vendégházra  nézve  a  pápai  bulla  kikö-  (ez  időben  Bernandino  Luzzi  jezsuita)  fel- 
tötte,  hogy  abba  csak  magyar  zarándoko-  ügyelete  alatt.  Egész  Rómában  híres  volt 
kat  kell  befogadni.  A  Coll.  Germ.  Hung.  az  intézet  énekkara.  V.  ö.  Steinhuber, 
tanulóinak,  kiknek  száma  80—120  között  Geschichte  des  Collegium  Germanicum 
ingadozott,  belépésük  alkalmával  foga-  Hungaricum  in  Rom.  i—ü.  Bd.  (Freiburg 
dást  kellett  tenniök,  hogy  annak  idején  im  B.  1895  )  1.  140.  142  —  145,  186 — 189, 
papok  lesznek.  E  szerint  volt  beosztva  324—328.  stb.  Fraknói  :  A  szent  István- 
az  a  tananyag  is,  a  melyet  tanulniok  tói  Rómában  alapított  magyar  zarándok- 
kellett. Két  cursus  volt ;  bölcsészeti  és  ház  (Budapest,  1893.) 
theológiai,  ebből   az   egyik  3,  a  másik  4  a  Stkinhubkr.  i.  326. 

Magyar  Tört   \;-\>u .  1897.  9 

Meglehetős  hosszú  út  után,  mely  Ravennán,  Feriarán, 
Rovigon  s"  Páduán  vitt  keresztül,  október  28-án  minden  baj 
nélkül  eljutott  Velenczébe.  Három  napot  szentelt  a  város 
megtekintésére  s  azután  hajón  ment  a  Margerai  kikötőbe, 
innen  Castelfrancoba,  Kaisersgrentzbe,  Triesztbe,  majd 
Tirolon  keresztül  Konstánczba  s  végre  Baselbe.  Itt  újra 
pihenőt  tartott  s  összeszámította  úti  kiadásait,  mely  erszé- 
nyét csaknem  teljesen  kiürítette.  Mikor  útra  kelt,  részint 
ajándékból,  részint  könyvei  eladásából  tizenkét  franczia 
koronás  aranya,  két  magyar  dukátja,  két  Fülöp-tallérja  s 
az  az  aprópénze  volt,  a  mit  Svájczban  gyűjtött  össze  :  a 
tizennyolcz  heti  hosszú  út  ezt  mind  fölemésztette  s  ideje 
volt,  hogy  jó  barátai  és  ismerősei  közé  térjen  vissza  és 
ismét  a  tanulás  folytatása  után  nézzen.  Erre  most  a  heidel- 
bergi  egyetemet  tartotta  legalkalmasabb  helynek.  De  nem 
tudta  megállani,  hogy  előbb  straszburgi  ismerőseit  és  barát- 
jait  föl  ne  keresse,  kikről  négy  hónapig  semmi  hírt  nem 
hallott.  Július  21 -én  hagyta  el  Straszburgot  és  november 
21 -én  délután  három  órakor  szerencsésen   visszatért  oda. 

Barátai  Reis,  Ahenarius  és  többen,  a  kik  távozásakor 
olyan  érzékenven  búcsúztak  el  tőle,  most  is  ott  voltak  s 
nagy  örömmel  fogadták.  A  két  poéta  újra  üdvözlő  ver- 
seket írt  a  visszatérés  örömére.  Az  egyik  versben  el- 
mondja Reis,  mennyi  aggodalmat  állott  ki  miatta,  attól 
kezdve,  hogy  útra  kelt : 

«  .  .  .  .  Úgy  rémlett  nekem,  mintha  vérengző  rablók 
rohannának  reád  s  minden  javaidból  kifosztanának;  midőn 
tagjaim  lepihentettem,  az  éj  különféle  álmai  tettek  izgatottá 
s  láttalak,  mint  hatoltál  át  az  életveszélyes  Alpokon,  me- 
lyek már  sokszor  okozták  a  vigyázatlanoknak  halálát,  lát- 
tam mint  ütött  el  az  összetömörült  hógörgeteg,  majd  a  ten- 
ger közepén  láttalak  elmerülni  .  .  .»* 

*  M. -Okmánytár,   in.  rész. 

VI. 


A  négy  hónapig  tartó  bolyongás  után  újra  fölébredt  Mol- 
nárban a  vágy,  hogy  félbeszakadt  tanulmányait  foly- 
tathassa. Azon  városok  közül,  melyekben  megfordult,  vagy 
több-kevesebb  ideig  időzött  is,  Heidelberget  tartotta  olyan- 
nak, hol  a  református  irányzat  megerősödése  s  az  egye- 
temmel kapcsolatos  gazdag  alapítványok  miatt  az  egyetemi 
pálya  folytatására  kilátása  lehetett.  Reménységét  egy  kü- 
lönös ok  is  erősítette. 

Az  1596.  évben  a  keleti  dögvész  látogatta  a  rajnamelléki 
vidéket,  mely  két  éven  át  dühöngött  s  folyton  terjedve, 
még  azon  év  július  közepén  Heidelbergben  is  teljes  erővel 
kitört.*  Mérges  daganat  s  pokolvarhoz  hasonló  kiütések 
lepték  el  a  testet,  melyek  néhány  nap  alatt  az  életerőt 
egészen  felemésztették.  Az  általános  rémületben,  a  ki  csak 
tehette,  menekült  előle.  A  választó-fejedelem  Bajorországba 
vitte  családját;  a  tanulók  nagy  része  a  félelem  miatt  szét- 
futott vagy  Kölnbe  és  Duisburgba  menekült ;  az  előadá- 
sokat a  következő  év  húsvétjáig  be  kellett  szüntetni. 
A  tanárok  egy  része  egy  csapat  tanulóval  szintén  elhagyta 
a  várost  s  Ladenburgból  várta,  míg  a  veszély  elmúlik.  Csak 
nyolcz  tanárnak  volt  bátorsága,  hogy  családjával  együtt 
«a  mindenható  atyaúristen  szárnyainak  árnyékában »  keres- 
sen oltalmat  s  ott  maradjon  a  városban.  Más  alkalommal 
már  menekültek  egyszer,  mikor  a  vallás  miatt  kellett  ezt 
tenniök.  A  honmaradottak  között  volt  Tossanus,  a  theo- 
logia,  Smetius,    az    orvostan    tanára   és    Kimedontius,    a  ki 

*  Utoljára     1574     szeptember     végén  egyetemnek  a  pestis  idejére  vonatkozólag 

pusztított  a  pestis  Heidelbergben,  de  ek-  külön  szabályzatai  voltak.  Toepke.    Die 

kor  csak  rövid  ideig  tartott.     Megelőző-  Matrikel    der      Universitát      Heidelberg 

leg,  közel    200   éven   keresztül    látogatta  1386— 1662.  I.   Einleit.  35 — 41    1. 
különböző   időközökben,     úgy    hogy    az 

9* 

szept.  22.  óta  az  egyetem  rektorát  is  helyettesítette.  Mert 
ez  is  elmenekült,  hiába  mondta  ki  az  egyetemi  törvény: 
«A  rektor  a  pestis  idején  Heidelbergben  tartozik  maradni, 
mivel  Heidelberg  városán  kívül  nincs  heidelbergi  egye- 
tem.»' 

A  nyolcz  rettenthetetlen  közül  a  halál  épen  a  főt, 
Kimedontiust  szemelte  ki  áldozatul.  Októberben  meghalt 
fia,  alig  öt  hét  múlva  rá  felesége,  november  28-án  őt  is 
kikísérték  felesége  s  fia  mellé.2 

Molnár  épen  e  napon  érkezett  meg  Heidelbergbe  s  be- 
lépése rossz  ómennel  kezdődött,  ő  is  ott  volt  a  gyász- 
kiséretben. 

A  még  ezután  is  tovább  dühöngő  járvány,  melynek 
nagyságáról  fogalmat  nyújthat  az,  hogy  nyolcz  hó  alatt 
1200  ember  halt  el  a  városban,  az  ott  maradt  tanulók  szá- 
mát is  megtizedelte.  Az  elhaltak,  valamint  az  elmenekültek 
helye  a  Kázmér-kollégiumban  (Casimirianum),  melynek  Já- 
nos Kázmértól  építtetett  új  palotáját3  csak  öt  évvel  azelőtt 
avatták  föl,  üresen  állott  s  így  könnyen  teljesíthető  volt  a 
Molnár  kérelme,  hogy  ide  fölvétessék. 

Olyan  intézet  volt  ez,  mint  a  straszburgi  Vilmos-kollé- 
gium :  benne  egyetemi  tanulók  különböző  alapítványokból 
lakást  és  élelmet  nyertek.  Az  intézet  tagjainak  egy  része 
a  babérkoszorú  és  a  mesteri  czím  elnyeréséért  küzdött ; 
a  kik  e  czímet  már  megszerezték,  ha  theologiát  hallgattak, 
még  öt  évig,  ha  orvostant  vagy  jogtudományt,  négy-négy 
évig  maradhattak  még  a  kollégium  kebelében  s  így  nem 
csuda,  ha  Molnár  törekedett  utána.  Az  intézet  fegyelme  és 
vallásos  szelleme  is  természetével  és  hajlamaival  megegyező, 
noha  nagyon   szigorú    volt.    Minden   reggel    az    öt  órai  ha- 

1  Idézett  h.  36.  1.  miri  fűit  instauratum  et    anno  1591  Ca- 

2  U.  o.  II    185—186,  191.  1.  lend.  Decembr.  Academiae   in  possessio- 

3  Előbbi  neve  Dionysianum  volt.  «Iam  nem     missum.»     HAUTZ-nál     Gesch.     d. 
Casimirianum    Collegium    vocatur,  quia  Univ.  Heidelberg.  II.  130 — 4.  1. 

ex  auspiciis  ac  sumtibus  principis  Casi- 

rangszó  után  sorra  kopogtattak  a  tanulók  szobája  ajtaján 
s  házi  istenitiszteletre  gyűltek  össze.  Zsoltár  éneklésével 
kezdték  s  imádsággal  végezték,  közbül  egy,  a  kire  a  sor 
került,  egy  fejezetet  olvasott  föl  a  bibliából ;  így  volt 
délben  az  ebédnél  s  este  is,  a  midőn  az  intézet  kapui  már 
8  órakor  bezáródtak. 

Reggel  imádkozás  után,  még  mielőtt  előadásra  mentek 
volna,  az  intézeti  nevelők  (régens)  az  egyes  tantárgyakból 
kikérdezték  őket.  Ez  ellenőrzés  még  a  templomba  mene- 
telre is  kiterjedt,  hogy  meggyőződjenek,  nem  maradt-e  el 
valaki  róla ;  kérdéseket  intéztek  a  növendékekhez,  hogy 
mit  beszélt  a  lelkész,  s  a  ki  felelni  nem  tudott,  az  nap 
nem  kapott  ebédet.  Nem  volt  szabad  elmulasztani  a  vitat- 
kozási  gyűléseket  és  szónoklati  gyakorlatokat  sem,  s  hozzá 
is  kellett  szólni  a  vitatott  kérdésekhez.1 

A  tanuló  szabadságát  teljesen  megkötő  ilyen  intézke- 
désekhez, melyek  ezeken  kívül  még  a  ruházkodásra,  maga- 
viseletre, társalgásra  s  az  életnek  mindenféle  mozzanatára 
kiterjeszkednek  s  minden  legkisebb  eltérést  büntetnek, 
hozzá  szokott  Molnár  már  Straszburgban  s  nagyon  bol- 
dognak érezte  magát,  midőn  decz.  4-én  tudtára  adták,  hogy 
egy  theologiai  alapítványi  helyre  fölvették.2 

Ugy  képzelte,  hogy  az  önfentartás  gondjától  megszaba- 
dult egész  addig  az  ideig,  míg  tanulói  pályáját  be  nem 
fejezi  s  ebben  a  hitben  irattá  be  nevét  a  következő  (1597.) 
év  jan.  22-én  az  egyetem  rendes  hallgatói  közé.  A  hírneves 
orvos  Smetius  Henrik  kezébe  tette  le  a  szokásos  esküt,3  a  ki 
már    ekkor   öreg  ember   volt    s   az   elmenekült   rektor  he- 


1  A  Casimirianum  statútumait  (1591.  aufgenommen  ad  stipendium  theologi- 
évből)  egész  terjedelmében  közli  Hautz,  cum. 

idézett  műve  II.  köt.  függelékében.    Ur-  3  Az  egyetem  anyakönyvébe  nevét  így 

kunden  xxxiv.  sz.  a.  vezették  be:  Albcrtus  Mohiarus,  Zcniien- 

2  Naplójában  decz.  3-át  ír,  Toepké-  sis  Hungarus  24.  Jan.  gratis.  A  beírást 
nél  (II.  187):  «Wurde  bereits  am  4.  tanúsító  bizonyítványt  lásd  a  M. -Ok- 
December    1596     in   das    Casimirianum  mány tárban. 

lyettesítését  is  csak  unszolásra  fogadta  el,  azt  hozván  föl 
okul,  hogy  az  ilyen  koruakat  a  régi  rómaiak  a  hídról  szok- 
ták ledobni,  mint  a  kik  a  közügyek  vezetésére  már  alkal- 
matlanok.1 

Molnár  öröme,  melyet  az  intézetbe  fölvétel  miatt  érzett, 
még  most  korai  volt,  az  a  reménye  sem  vált  be,  hogy 
a  létfentartás  gondjaitól  menten  tanulásnak  szentelheti 
minden  idejét.  Egy  részről  az  intézeti  ellátás  a  járvány 
ideje  alatt,  mely  még  ezután  is  tartott,  nagyon  elhanyagolt 
és  hiányos  volt,  a  tanulók  gyakran  fáztak  és  éheztek :  de 
még  kellemetlenebb  meglepetést  hozott  reá  a  húsvét,2  mi- 
dőn a  tanárok  és  az  elszéledt  tanulók  tömegesen  visszatér- 
tek az  elhagyott  intézetbe.  Az  is  visszajött,  a  kinek  helyét 
ideiglenesen  Molnár  foglalta  el :  most  ezt  ennek  át  kellett 
engedni  s  így  ő  ismét  lakás  és  élelem  nélkül  maradt.  Oly 
váratlanul  és  minden  előkészület  nélkül  érte  e  csapás,  hogy 
akkor  nap,  a  melyen  elvesztette  ellátását,  annyija  sem  volt, 
a  miből  ebédet  vehessen  magának. 

Elcsüggedten  ünnepelte  a  Szentlélek-templomban  a  hús- 
vét ünnepét  s  midőn  a  templom  ajtói  is  bezárultak  előtte, 
elment  a  paphoz  s  elpanaszolta  neki  szomorú  helyzetét. 
A  pap  megszánta  s  öt  garast  adott  neki,  hogy  vegyen  rajta 
valamit  ebédre.  Majd  könyvei  megérkeztek  Straszburgból 
a  Kügler-családtól  s  ezeket  adogatta  el  s  ezek  árából  tar- 
totta fenn  magát.3  Közbe  nem  hagyott  föl  a  reménynyel, 
hogy  a  Kázmér-intézetbe  is  újra  bejuthat.  A  tanulók  csak 
lassan  szállingóztak  vissza  s  előre  lehetett  látni,  hogy  ha 
majd  az  véget  ér  is,  több  hely  fog  betöltetlenül  ma- 
radni. Úgy  is  volt.  Ápril  7-én  újra  helyet  kapott  az  inté- 
zetben.4 Nem  volt  ugyan  ingyenes  hely,  tizenöt  forintot 
kellett    érte   fizetni,    de    azt    nem    kellett    rögtön    letenni 


1  Toepke  i.  m.  II.   187.  1.  3  M. -Okmánytár  :     Levelezések    1596 

2  Ez  évben  márcz.  25-t're  esett.  decz.  26. 

4  Napló  id.  h. 

s  Molnár  remélte,  hogy  időt  nyerve,  ez  összeget  majd 
összegyűjti.  Alkalom  erre  csakugyan  nemsokára  kínálkozott. 
Goselbachból  felszólították  két  gyermek  tanítására  s  ezért  fél- 
évre négy  forintot  Ígértek  neki.  Készségesen  elfogadta.  Az  is- 
kolai év  úgyis  csak  lassan  vette  kezdetét.  A  tanárok  nagyobb 
része  csak  márczius  30-án  tért  vissza  s  ápril  3-án  küldték 
szét  a  fölhívást,  mely  a  többi  tanárokat  és  tanulókat  is 
visszatérésre  szólítja  föl,  de  így  is  a  rektor1  csak  május 
derekán  érkezett  vissza2  s  Molnár  az  előadások  felől  bátran 
vállalkozhatott  magántanításra,  attól  elég  szabad  ideje  ma- 
radt. Ápril  11-én  kezdte  meg  Goselbachban  a  tanítást 
s  kitöltötte  a  szerződött  félévet.  De  egyéb  jövedelme  nem 
volt  s  a  tizenöt  forintot  e  miatt  nem  gyűjthette  össze,  pedig 
a  hat  hó  elteltével  az  intézet  gazdája  (oekonomus)  is  meg- 
intette a  fizetésre. 

Szorongatott  helyzetében  elhatározta,  hogy  svájczi  isme- 
rőseihez utazik  le  pénzt  kölcsönözni,  a  kik  olyan  nagylel- 
kűek és  bőkezűek  voltak  vele  szemben  s  egyszersmind  írt 
straszburgi  ismerőseinek  is:  e  két  helyről  remélte,  hogy 
összegyűl  annyi,  hogy  a  négy  forintot  tizenötre  egészítheti 
ki.  Útra  is  kelt  s  bekopogtatott  hozzájok.  Nagyon  szivesen 
látták,  déltől  estig  etették,  itatták  s  a  vidám  társaságban 
elfelejtette,  vagy  elő  sem  merte  hozni  a  kölcsönzési  ügyet 
s  így  a  nélkül  ment  haza,  hogy  a  kivánt  összeg  meg  lett 
volna.  E  miatt  nagy  aggodalmak  között  szomorúan  zárult 
be  rá  nézve  ez  év,  melynek  utolsó  napját  a  « bölcsészek 
hóval  fedett  útján »  magánosan  sétálva  töprengés  között 
töltötte,  keresve,  de  nem  találva  utat  és  módot,  hogy  szo- 
rult helyzetéből  szabaduljon.  Aggodalma  nem  annyira  a 
tartozás  nyomasztó  érzése,  mint  azon  tudat  miatt  volt, 
hogy  ha  azt  egy  bizonyos  határideig  ki  nem  fizeti,  elveszíti 
alapítványi    helyét    az    intézetben    s    ismét    nyomornak  néz 

I    HEYMANN.  2    TOEI'KE    II.     lS7. 

elé.  Az  ó  év  aggodalma  és  izgatottsága  átment  az  új  évbe 
(1598)  is,  a  kilátás  most  sem  változott.  Reggel  a  gond  miatt  már 
négy  órakor  ébren  volt,  hasztalan  keresett  az  ellen  az  áhí- 
tatoskodásban  menedéket  s  hiába  énekelt  zsoltárokat  három 
nyelven  is:  magyarul,  latinul  és  németül,  még  mikor  tem- 
plomba ment  is,  hiába  igyekezett  azon,  hogy  kedvelt  papja 
Tossanus  beszédét  áhítatosan  végig  hallgassa,  prédikáczió 
alatt  is  újra  meg  újra  eszébe  jutott  a  pénz,  csak  akkor 
felejtette  el  egy  kevés  időre,  midőn  templom  után  honfi- 
társát Tököly  Istvánt  látogatta  meg,  hogy  boldog  újévet 
kivánjon  neki.  Megnyugtatólag  hatott  kedélyére,  hogy  e 
magyar  főúr  két  óra  hosszant  elbeszélgetett  vele  s  beszél- 
getés után  megajándékozva  bocsátotta  el. 

17.    TOLNAI    FABRICIUS    TAMÁS    NÉVALÁÍRÁSA. 

Az  alatt,  mig  Molnár  Heidelbergben  remény  és  két- 
ség között  hányatott,  már  írták  Magyarországban  a  levelet, 
amely  belé  újra  életkedvet  volt  hivatva  önteni  s  a  mely  a 
jövőre  nézve  is  kilátást  nyitott  meg  előtte.  Ha  a  postai 
közlekedés  nem  lett  volna  annyira  nehézkes  s  nem  kellett 
volna  hónapokig  várni,  mig  valaki  Magyarországból  Heidel- 
bergbe  utazik,  a  kitől  a  levelet  el  lehessen  küldeni,  a  ki- 
állott  aggodalmaktól  Molnár  jórészben  meg  lett  volna 
kímélve. 

Novemberben  írta  Tolnai  Fabricius  Tamás  sárospataki 
ref.  lelkész  azt  a  levelet,  melyben,  mint  Molnár  gondolta, 
« várakozásán  és  érdemén  kivül»,  a  sárospataki  iskolánál 
újabban  megüresedett  tanári  (lectori)  állást  fölajánlotta  neki. 

« Hallottam  —  így  szól  a  levél  —  az  onnan  most  hoz- 
zánk visszaérkezett  atyafiaktól,  milyen  állapotban  forgolód- 
tál közöttük  és  micsoda  nagy  buzgóság  hevít,  hogy  közös 
hazánknak  szolgálhass;  ezek  miatt  részint  szánalom,  részint 
különös  szeretet  fogott  el  mindjárt  irántad.  Ez  az  oka, 
hogy  elmém  arra  adtam,  hogy  a  mennyire  tőlem  telik, 
rólad  gondoskodjam. »' 

Elmondja  azután,  hogy  az  idő  rövidsége  miatt  pénzt 
és  hivatalos  meghivó-levelet  nem  küldhetett,  de  mihelyt 
értesíti,  hogy  elfogadja  a  felajánlott  állást,  mind  a  kettőt 
küldi.  Mi  lesz  ott  a  tiszte,  azt  a  Tököly  István  nevelőjé- 
től megtudhatja,  de  siessen  az  elhatározással,  mert  tavasz 
kezdeténél  tovább  az  állás  betöltésével  nem  várhatnak. 

Egy  másik  levélből  azt  is  megértjük,  hogy  Nagytállyai 
István  volt  az  a  jóakaró  barátja,  a  ki  ügyében  a  sáros- 
pataki lelkésznél  közbenjárt  s  annak  figyelmét  reá  irányozta. 

Most,  midőn  buzgólkodásának  sikerét  látta,  szintén  le- 
velet irott  hozzá:  «...  Hogy  kegyelmedet  el  ne  felejtsem 
több  dolgaim  kőzet,  megértheti  kegyelmed  az  Tamás  uram 
(t.  i.  Fabricius)  leveléből,  mint  forgattam  legyen  az  kegyel- 
med dolgát  az  mostani  utamban,  mely  ha  kegyelmednek 
tetszik,  ugy  vagyon,  hogy  az  munka  nagy,  de  mindazáltal 
tisztességes  és  következendő  dolgaidnak  előmenetelire  igen 
hasznos  lészen,  ha  kegyelmed  felveszi  ezt  a  munkát,  az  pa- 
taki kollégaságot,  mely  nem  csak  mostan,  de  még  ennek 
előtte  is  tisztességes  hivatal  volt.  Azért  én  az  kegyelmedre 
hagyom,  ha  akaratja  kegyelmednek,  mihelt  ir  Kegyelmed, 
mindjárást  kész  költséggel  értetik  kegyelmedet,  mind  köny- 
vek szerzésére  és  útaidnak  elégedendő  véghezvitelére.  Ennél 
én  jobb  állapatot  kegyelmednek  soha  nem  reménlek  jöven- 
dőben, ha  Magyarországnak  szegény  nyomorult  állapatjá- 
ban  akar  velünk  együtt  kegyelmed  tűrni.  »2 

i   M.-Okm.  Lev.  1597.  nov.  12. 

2  U.  o. 

Mauyai   Tört.   KI.  11     1897  IO 

Molnár  válasza,  melyet  e  levélre  adott,  elveszett,  de 
azon  levélből,  melylyel  Fabricius  az  ő  két  levelére 
felelt,  kivehetjük,  hogy  az  állomás  elfogadására  késznek 
nyilatkozott,  oly  feltétellel,  hogy  csonka  egyetemi  évét 
szabad  legyen  befejeznie. 

Ismét  hosszú  idők  teltek  el  várakozás  közepette,  hóna- 
pokon keresztül  hiába  várt  az  igért  meghivó-levélre  és 
pénzre.  Kénytelen  volt  másfelé  fordulni  levelekkel,  írt 
Kassára  Pap  Ferencznek,  egykori  tanítványának,  Ambro- 
sius  késmárki  papnak. 

Aggodalmát,  a  mire  sivár  anyagi  helyzete  elég  okot 
szolgáltatott,  otthonról  érkezett  rossz  hírek  növelték.  Nagy- 
tállyai  előbb  említett  levelében  atyjáról  is  írt,  hogy  «a  gon- 
dok miatt  nagyon  megvénhedett  s  kezd  világtalanodni  és 
siketedni». 

Iskolai  pályája  ezalatt  a  rendes  mederben  folyt  tovább : 
húsvét  vasárnapján  sor  szerint  reá  került  a  prédikálás  s  a 
Kázmér-kollégiumban  az  intézet  növendékeinek  ő  mondott 
latin  nyelven  beszédet  a  feltámadásról,  melven  a  héber 
nyelv  tanára  is  jelen  volt. 

Ápril  2-ikán  küldte  el  Molnár  Fabriciusnak  irott  leve- 
lét, elérkezett  május  s  hiába  várt,  nem  kapott  semmi  vá- 
laszt. A  «kellemetlen  hitelezők »  pedig  mindinkább  zaklat- 
ták :  mit  tehetett  egyebet,  nem  győzte  tovább  kiállani 
s  június  elején,  hogy  tőlük  szabaduljon,  Straszburgba  ment. 
Pünkösd  ünnepére  érkezett  oda  s  régi  ismerőseivel  Büsch- 
weiler  faluba  is  kirándult.  Templom  után  elpanaszolta  nekik 
szorongatott  helyzetét ;  megkönyörültek  rajta  s  hat  Fülöp- 
tallért raktak  össze  számára,  így  csináltak  neki  pünkösdi 
örömöt.  «Vigan  tértem  vissza  Heidelbergbe  —  írja  Nap- 
lójában —  s  kielégítettem  azon  hitelezőimet,  a  kik  leginkább 
zaklattak)). 

E  legnagyobb  gondtól  egyidőre  ismét  megszabadulva, 
könnyebb  szívvel  viselte  a  betegséget   is,    mely  több  mint 

két  évig  ágyba  szegezte,  annyival  is  inkább,  mivel  magyar 
tanuló-társai,  kik  akkor  meglehetős  nagy  számmal,  12-en 
voltak  az  egyetemen,  pénzzel  ellátták,  hogy  a  szükséges 
gyógyszereket  beszerezze. 

Ez  idő  alatt  a  Jób  könyvét  olvasgatta,  a  kiről  úgy  ta- 
lálta, hogy  némileg  azt  is  hasonló  betegség  sújtotta ;  azonkívül 
sürgető  leveleket  írt  haza,  Kassára,  Patakra,  szüleihez,  test- 
véreihez; ajánló-levelet  írt  egy  haza  utazó  barátja  részére 
s  a  Kügler  levelével  vigasztalta  magát,  a  ki  az  összeköttetést 
vele  ezután  se  szakította  meg  s  mihelyt  betegségéről  érte- 
sült, nem  késett  soká  a  vigasztalással.  Ekkor  kapott  Debre- 
czenből  is  levelet  egy  ott  tanuló  rokonától,  szenczi  Szíj- 
gyártó Lukácstól,  melyben  az  is  keservesen  panaszolkodik, 
milyen  nagy  nyomorúsággal  kell  küzdenie :  az  iskola  45  ta- 
nulója közül  alig  kettő-háromnak  van  nála  rosszabb  dolga, 
még  szolgagyermeket  sem  kapott,  a  ki  legalább  szobáját 
rendben  tartaná;  könyvei  sincsenek,  ezeket  legalább  hasz- 
nálatra küldhetné  Molnár  neki  stb. 

Végre  mire  felgyógyult,  az  óhajtott  levél  és  a  várva- 
várt  pénz  is  megérkezett.  A  levélből  megtudta  a  késede- 
lem okát  is.  Az  öreg  lelkész  beteg  volt,  szélhűdés  érte 
s  e  miatt  levelét  is  mással  irattá ;  a  pénz  összeszedése 
is  időbe  került,  nem  volt  még  sem  egyházi,  sem  iskolai 
pénztár,  a  miből  azt  fizethették  volna,  úgy  kellett  azt  össze- 
gyűjteni innen-onnan  a  buzgóbb  hívektől,  Pap  Ferencztől  és 
másoktól.  Mikor  már  együtt  volt  az  igért  összeg  fele  (50  forint), 
akkor  sem  küldhették  egyenesen :  Késmárkra  vitték  Ambro- 
sius  Sebestyénhez,  hogy  a  mikor  Tököly  Istvánnak  pénzt 
vagy  levelet  küldenek,  azzal  együtt  küldjék  föl  ezt  is  Mol- 
nárnak. A  mindenre  kiterjedő  figyelem  talált  még  más 
nehézséget  is :  a  lengyel  és  magyar  forintot  bajos  lett 
volna  Heidelbergben  használni  vagy  beváltani,  tehát  elkül- 
dés előtt  beváltották  egy  késmárki  polgárnál  arany  pénzre: 
mindez  időbe  került,  úgy,  hogy  október  lett,  mire  Heidel- 

10* 

bergbe  érkezett.  Egy  este  hét  óra  tájban  épen  vacsoráját 
költötte  el,  a  mikor  a  posta  bekopogtatott  hozzá  s  átadta 
a  pénzt  s  a  « legkellemesebb  feleletet*). 

Minő  örvendetes  meglepetés  volt  reá  nézve  e  segede- 
lem, melyről  már  azt  kezdte  hinni,  hogy  végleg  el  is  marad, 
s  hogy  milyen  kellemes  változást  idézett  elő  kedélyállapo- 
tában, egy  fogadalmából  sejtjük,  melyet  nem  sokkal  ezután 
tett.  Vallásos  érzülete  sokáig  kereste  a  fogadalom  tárgyát, 
mig  végre  megtalálta.  Egy  vasárnap  Tossanus  az  fejtegette, 
hogy  «mikor  istennek  fogadást  teszesz,  ne  halogasd  annak 
megadását."1  Hazamenve,  bibliaolvasásba  merült  el  s  ekkor 
nyitott  be  hozzá  az  intézeti  szolga  azzal  az  izenettel,  hogy 
a  gazda  a  bor  árát  kéri2  s  ezután  nem  hitelez  neki  tovább 
borral,  mivel  hallotta,  hogy  újabb  pénzküldeményre  Ma- 
gyarországból egyhamar  nem  lehet  kilátása.  «Ó  hitetlenség 
és  irigység  !  —  kiáltott  fel  —  mintha  bizony  nem  lenné- 
nek még  Magyarországon  kívül  kegyes  emberek,  a  kiknek 
jótéteménye  által  az  ilyen  adósságtól  megszabadulhatok!" 
Másik  napon  három  orvosdoktort  avattak  föl  s  a  fölavató 
beszédben  Smetius  a  kar  dékánja  egy  bibliai  hely  alap- 
ján a  bor  különféle  fajait  és  hasznait  fejtegette.  A  szolga 
megelőző  napi  figyelmeztetése  s  a  beszéd  hatása  alatt  fel- 
fogadta, hogy  három  hónapig  egyáltalán  nem  iszik  bort. 

Ez  az  adat  mellékesen  vallásos  érzületén  kivül  azt  is 
sejtetni  engedi,  hogy,  a  miről  a  heidelbergi  egyetemi  ta- 
nulók különben  is  híresek  voltak,  a  bort  ő  sem  vetette  meg 
s  a  mellett,  hogy  az  intézeti  gazdától  néha  ebédhez  bort 
is  rendelt,  talán  olykor-olykor  honfitársaival  el- elmulatott 
egy  heidelbergi  vendégfogadóban  . .  . 

A  küldött  pénzt  különben  beosztotta  s  mig  benne  tar- 
tott, nyugodt,  megelégedett  életet  élt,  a  mit  Naplója  is 
bizonyít,  melybe  a  következő  (1599)  újév   napján  ezt  írta: 

1  Napló,  1598.  decz.  14. 

2  Hautz,  II.  438. 

« Dicsőség  legyen  a  legkegyelmesebb  Jehovának,  ezt  az 
új  évet  örvendetesebben  kezdettem  el,  mint  minden  eddi- 
git, a  melyeket  Heidelbergben  töltöttem.*) 

Életmódja  különben  a  megszokottól  nem  igen  tért  el 
s  kevés  változatosságot  mutatott.  Csak  akkor  voltak  de- 
rültebb napjai,  ha  otthonról  levelet  kapott,  a  hova  írni 
soha  sem  mulasztotta  el,  mikor  csak  értesült,  hogy  valaki 
honfitársai  közül  haza  utazik :  vagy  egy-egy  régi  ismerőse 
fölkereste,  mint  straszburgi  barátja  Kügler,  aki  már  ekkor 
elvégezte  az  egyetemet  s  Speyerben  joggyakorló  volt  s  mi- 
dőn a  választó-fejedelem  leányának  keresztelőjére  Heidel- 
bergbe  jött,  Molnárt  is  meglátogatta.  Máskülönben  egészen 
beleélte  már  magát  az  intézet  szellemébe,  sőt  buzgóságában 
még  tovább  ment,  mint  az  a  nélkül  is  szigorú  szabályok 
megkövetelték  s  az  áhítatoskodást  ő  még  külön  megtoldotta 
s  rendesen  egy  órával  előbb  fogott  az  énekléshez  és  imád- 
kozáshoz. 

A  magános  áhítatosságon  kivül  vallásos  érzületének'  az  is 
bizonysága,  hogy  valahányszor  templomba  ment,  mindany- 
nyiszor  följegyezte  a  végig  hallgatott  beszéd  alapigéjét, 
a  végig  olvasott  bibliai  szakaszokat,  ugy  hogy  erről  Naplója 
segélyével  jobban  tájékozódhatunk,  mint  arról,  hogy  egye- 
temi pályáján  micsoda  tantárgyakkal  foglalkozott,  micsoda 
előadásokat  hallgatott.  Azt  bizonyosra  vehetjük,  hogy  oly 
irányban  folytatta  a  tanulást,  a  milyen  irányban  Strasz- 
burgban  megkezdte  s  készült  a  magisterségre.  Azonkívül 
attól  fogva,  hogy  Fabricius  levelét  és  segélyét  megkapta, 
tanulmányai  tárgyait  úgy  válogatta  meg,  hogy  a  tanultak- 
nak nemsokára  elfoglalandó  új  állásában  gyakorlati  hasznát 
vehesse.  Ezt  ajánlotta  neki  Fabricius  is:  « Tudod,  hogy  a 
tanulóknak  nem  kell  mindent  össze-vissza  tanulni,  mivel 
annak  semmi  haszna  nincs,  lehetetlen  is,  nanem  csak  azt, 
a  mi  szükséges  és  a  mi  az  életben  valamely  hasznos  czélra 
vezet.  Ezt  tedd  tehát  kérlek,  hogy  neked  hazatérésed  után 

méltán  kívánhassunk    szerencsét  s   a   tanuló-ifjúság  is  nagv 
haszonnal  hallgathassa  tanításodat." 

Márcziusban  letelt  fogadása,  melyet  szigorúan  megtar- 
tott s  ezután  némileg  kárpótlásul  egy  kirándulásra  határozta 
el  magát,  a  mitől  eddig  azért  is  tartózkodott,  hogy  foly- 
tonos kísértéseknek  ne  legyen  kitéve.  Egy  barátja,  Heysen 
Károly,  rokonai  látogatására  Kreuznachba  utazott  s  őt  is 
felszólította,  csatlakozzék  hozzá  útitársul.  Hajón  tették  meg 
az  utat  a  Neckáron  Mannheimig  s  innen  a  Rajnán  fölfelé 
északnak  utazva,  este  hét  órakor  Gundersheimba  jutottak 
el  s  itt  töltötték  az  éjét.  Reggel  gyalog  folytatták  tovább 
az  utat  s  még  aznap  elérték  Alzeyt.  Másnap  Weltsteinba, 
innen  pedig  Siversheimba  mentek,  a  hol  a  pap  fogadta 
szíves  vendégszeretettel,  borral  is  bőven  tartva  őket.  A  két 
deák  s  körükben  a  lelkész  is,  jól  érezte  magát,  úgy  hogy 
rájuk  esteledett,  mire  beszélgetésük  az  egyház-igazgatásról 
s  több  efféléről  véget  ért.  Jókedvűen,  félig  mámorosan 
tértek  vissza  Weltsteinba.  Másnap  Molnár  egyedül  utazott 
Kreuznachba,  hogy  Heysen  levelét  átadja  a  falu  diaconu- 
sának.  Ez  ebéd  után  elvezette  a  kis  város  kitűnőségeihez, 
az  iskolafelügyelőhöz,  a  rektorhoz,  a  városi  medicushoz, 
megmutatta  neki  a  templomot  s  «édes  ozsona  után»  bocsá- 
totta útjára.  Visszaérkezve  Weltsteinba,  a  hol  barátja  várta, 
mi  hírt  hoz,  a  lelkész  családjával  együtt  újra  Alzeybe 
mentek,  a  hova  nagy  vendégségbe  voltak  híva.  Itt  várta 
már  őket  Marcellides,  sőt  egy  magyar  deák,  Szerdahelyi 
Mihály  is,  a  Tököly  István  nevelője,  a  kit  szintén  meg- 
hívtak. A  nagy  vacsora  és  múlatás  után,  melyet  még  egy 
nappal  meg  is  toldottak,  Molnár  elbúcsúzott  Heysentől, 
a  ki  itt  maradt,  vagy  másfelé  utazott  tovább  s  egyedül 
kelt  útra  Heidelberg  felé.  Visszatérő  útjában  Neuhausen- 
ben  időzött  hosszasabban  s  innen,  nyolcz  napi  távollét 
után  <28-ikán)  visszatért  ismét  Heidelbergbe. 

Huszonnegyedik  életévét  már  ekkor  betöltötte  Molnár 
és  még  mindig  csak  tanuló  volt  az  egyetemen. 

Tanuló-társai  közül  azóta  már  több  pap  vagy  tanító 
lett  s  honfitársai  közül  többet  haza  hívtak  iskola  vagy 
egyház  vezetésére  és  ő  még  mindig  bizonytalanságban  volt 
jövője  felől.  A  Fabricius  levele  ugyan  biztos  állást  helye- 
zett kilátásba,  de  az  első  pénzsegedelem  küldése  után  ő 
is  elhallgatott  és  sem  az  igért  hivatalos  meghivó-levelet  a 
sárospataki  lectori  állásra,  melynek  betöltését  pedig  olyan 
sürgősnek  tartotta,  sem  a  pénz  többi  részét  nem  küldte  el. 

így  azután  ismét  pénzzavar  következett  be  s  képze- 
letében már  újra  látta  a  nyomort,  a  hitelezők  zaklatását 
s  az  intézet  gazdáját,  a  ki  kitiltással  fenyegetőzött. 

Ügy  tetszett  neki,  mintha  most  már  hiába  « menne  föl 
naponként  a  szent  hegyre »  is,  azaz  hiába  énekel  és  imád- 
kozik, sorsa  azért  még  sem  akar  javulni.  Mint  vallásos 
felfogás  tekintetében  teljesen  korának  gyermeke,  a  mihez 
az  intézeti  szellem :  a  hol  naponta  háromszor  olvastak 
előtte  bibliát,  még  tovább  fejlesztett,  annyira  beleélte  magát 
az  ó-testamentom  gondolatvilágába:  (melyhez  e  kor  külö- 
nös hajlandósággal  még  inkább  ragaszkodott,  mint  az  újhoz), 
hogy  azt  hitte,  bűnei  miatt  hagyta  el  isten,  s  megpróbálta 
hátha  az  ájtatoskodás  fokozása  által  engesztelhetné  ki  maga 
iránt  s  egész  hetet  töltött  el  folytonos  éneklésben,  imád- 
kozásban és  bőjtölésben. 

A  folytonos  aggodalom  és  bizonytalanság,  a  lázas  izga- 
tottság, melyet  egy  másnemű  csalódás  tetőpontra  emelt, 
lassanként  megtörték  szelleme  edzett  rugékonyságát  s  le- 
roskadva, a  gondok  terhe  alatt  beteg  lett,  úgy  hogy  a  feje- 
delmi kórházba  kellett  szállítani.  Mintegy  két  napig  esz- 
méletlenül feküdt  itt,  lázas  álmok  és  rémképek  kisértették. 

Barátai,  jobbára  mind  külföldiek,  felváltva  állottak  őrt 
ágyánál. 

Csak  lassanként,  hetek  múlva  jött  ismét  magához  s  tért 

vissza  az  intézetbe.  Betegsége  utóhatásául  bizonyos  szo- 
morúság és  levert  kedélyhangulat  még  sokáig  megmaradt. ' 

Ezalatt  hazulról  is  csak  szomorú  hírek  jöttek.  Egyik 
főpártfogója,  Fabricius,  «a  minden  test  útjára  lépett »,  azaz 
meghalt,  a  mi  azt  jelentette,  hogy  végleg  elesett  a  sáros- 
pataki lectori  állástól. 

Bánatában  gyógyszer  gyanánt  hatottak  s  gondjait  feled- 
tették vele  távoli  barátainak  levelei.  Az  egyik,  Heysen,  ki 
időközben  lelkész  lett,  egy  vidám  hangú  levélben  meghívta 
magához  s  azonkívül  tudatta  vele,  hogy  nemsokára  meg- 
nősül s  már  nagyban  el  van  foglalva  lakodaln  i  készülődé- 
sekkel s  Molnár  már  hozzá  is  foghat  a  lakodalmi  vers  ké- 
szítéséhez. Másik  barátja,  Kügler,  a  kit  Molnár  maga 
tudósított  felgyógyulásáról,  többek  között  azt  ajánlotta 
neki,  hogy  gondja  felejtése  végett  egy  barátjával  tegyen 
valahová  kirándulást.2 

E  tanácsot  Molnár  megfogadta  s  mivel  útitársa  nem 
akadt,  elindult  egymaga,  azzal  a  szándékkal,  hogy  a  zwei- 
brückeni  herczegség  nevezetesebb  városait  sorra  járja. 

Útjában  betért  Kügler  barátjához,  a  ki  Spey érben  lakott 
s  azután,  mint  rendesen,  most  is  ellátogatott  a  lelkészhez, 
a  ki  ebédre  magánál  marasztotta.  Hasonlóképen  járt  Knit- 
telsheimban  és  Hunspachban,  hol  egy  Formicarius  Mihály 
nevű  költővel  és  lelkészszel  ismerkedett  meg.  Ez  ajánlóleve- 
let adott  neki  Zweibrückenbe  Pantaleonhoz,  a  ki  szintén 
költő  volt  s  megajándékozva  és  újabb  ajánlólevéllel  ellátva 
bocsátotta  el.  Innen  Hornbachon,  melynek  a  zweibrückeni 
herczegtől  fentartott  kollégiumát  nézte  meg  s  néhány  jelen- 
téktelen városon  át  ismét  Straszburgban  szállott  meg  hosz- 
szabb  időre. 

Az  egykor  itt  töltött  boldog  idők  emléke  vigasztalóan 
hatott  kedélyére,  épúgy,  mint  az  öreg  Kügler-család  szíves 

i  Molnár  :  Levelezés.  1599.  aug.  10. 
2  U.  o. 

vendégszeretete  is,  a  kiknek  körében  öt  napig  időzött 
s  a  kik  most  is,  midőn  a  visszatérésre  határozta  el  magát, 
megajándékozva  bocsátották  vissza  Heidelbergbe. 

Kilencz  év  óta  volt  már  távol  Molnár  hazájától,  a 
mely  időből  mintegy  három  év  esik  Heidelbergre.  Ez 
idő  alatt  különféle  vándorlásai  közben  nem  egyszer  útba 
ejthette  volna  hazáját  is,  de  nem  akarta  ezt  addig  tenni, 
mig  egyetemi  tanulmányait  be  nem  fejezte  s  mig  otthon 
biztos  és  megfelelő  állás  nem  akad  számára. 

Fabricius  ajánlatának  azért  örült  eleinte  annyira,  mert 
az  mindkét  óhajának  megvalósulása  lett  volna.  Most  annak 
váratlan  halála  számítását  egyszerre  meghiúsította  s  ily 
körülmények  között  nem  érezte  jól  magát  Heidelbergben 
s  nem  volt  ott  tovább  maradása. 

Vigasztalan  anyagi  helyzete,  gondja,  a  jövőről  való 
tépelődései  következtében  fölmerült  emlékezetében  hazája, 
a  sírhoz  közel  álló  öreg  atyja,  a  ki  talán  meghal,  a  nélkül, 
hogy  tőle  utoljára  elbúcsúzhatna,  testvérei,  a  kik  már 
annyiszor  hívták  haza,  a  kik  azóta  családot  alapítottak, 
a  kik  között  még  sem  lesz  olyan  árva  s  ez  emlékek  vonzó- 
erejének nem  tudott  ellenállani:  végre  elhatározta  magát 
a  hazatérésre. 

Nem  volt  szándékában,  hogy  végleg  elhagyja  a  külföl- 
det :  csak  meglátogatja  rokonait  s  ismerőseinél,  hitsorsosai- 
nál  összegyűjt  annyi  pénzt,  a  mennyiből  adósságait  kifizet- 
heti s  egyetemi  pályáját  befejezheti. 

Október  28-án  indult  el  a  városból  s  kikísérték  jó  ba- 
rátai, köztük  báró  Tököly  István  is  nevelőjével,  Szerda- 
helyivel s  két  német  tanulótársa  Walter  és  Hopf,  a  kik 
betegségében  is  mellette  voltak.  Ezektől,  kik  barátjukat 
s  tapasztalt  tanácsadójukat  tisztelték  benne,  az  öreg  deák- 
ban, a  város  végén  elbúcsúzva,  Ulm  felé  vette  útját. 

Heilbronn,  Schorndorf,  Keppingen  és  Geislingen  városo- 

Magyar  Tört.  liletr.  1897.  I  I 

kon  keresztül  négy  napi  dunai  út  után  érkezett  meg  ide.  Két 
ismerősén  Huberen  és  Ammannon  kívül,  a  kikkel  levele- 
zett is,  itt  találta  a  Camper-fiuk  nevelőjét,  a  ki  tanítványaival 
szintén  haza  készült  Pozsonyba  s  ezekkel  együtt  folytatva 
tovább  az  utazást,  12  napi  út  után  elérték  Bécset.  Út- 
közben többször  tartottak  pihenőt,  hogy  megtekintsék  az 
útba  eső  városok  művészeti  és  történeti  nevezetességeit; 
Langnonában  Nagy- Albert  regensburgi  püspök  képét  nézte 
meg,  Regensburgban  az  a  leonini  vers  ragadta  meg  figyel- 
mét, melyet  egy  feszület  alá  írva  látott. 

Bécsben  hat  napot  s  Pozsonyban  a  Camper  Ferencz 
özvegyénél,  a  ki  vendégszeretettel  látta,  két  napot  töltve, 
november  26-án,  vasárnapon,  végre  megérkezett  « óhajtott » 
szülőföldére  Szenczre,  hol  már  együtt  várta  kedves  családi 
köre.  Még  mint  gyermek  hagyta  el  azt  s  mint  tapasztala- 
tokban gazdag,  huszonöt  éves  ember  tért  oda  vissza.  Leány- 
testvérei is,  kiket  mint  játszótársakat  hagyott  ott,  most  már 
mint  asszonyok  férjeikkel  s  gyermekeikkel  vártak  reá. 


l8.    ZÁRÓ-VIGNETTE    A    «POSTILLA    SCULTETICÁ»-BOL. 


MÁSODIK  KÖNYV. 

AZ  IRODALMI  MUNKÁSSÁG 

ÉVEI. 


n« 

Molnár  hazatérése  egészen  új  fordulatot  jelez  életében. 
Azon  körutazás  alatt,  melyet  most  a  szülei  házból 
kiindulva  a  hazában  tesz,  hogy  meglátogassa  azon  főurakat, 
polgárokat  és  lelkészeket,  kik  az  egyház  és  irodalom  pár- 
tolásáról voltak  ismeretesek,  megismerkedik  azon  férfiak- 
kal, akik  lehetővé  teszik,  hogy  régóta  ápolt  irodalmi  terveit 
megvalósítsa  s  a  mellett  —  a  mi  ezzel  szorosan  össze- 
függ —  a  tanulást  is  folytathassa. 

Előbbi  pártfogói,  Fabricius  s  egykori  tanítványa,  Pap 
Ferencz,  már  elhaltak  s  újak  után  kellett  nézni. 

Egy  régi  jóakarója,  a  ki  egykor  a  Fabriciustól  gyűjtött 
pénzt  közvetítette,  Ambrosius  késmárki  lelkész  még  éit  s 
most  elvezette  Tököly  Sebestyénhez,  a  gazdag  főúrhoz,  Kés- 
márk urához,  a  ki  Győrnél  tanúsított  hősiességéért  két  év 
előtt  nyert  bárói  czímet.  Ez  már  István  fia  miatt  is,  a 
kiről  Molnár  hírt  hozott,  nagyon  szívesen  fogadta,  a  lelkész- 
s/.cl  együtt  magánál  marasztotta  ebéden  s  csak  két  nap 
múlva  bocsátotta  el.* 


*  Napló  1600,  jan.    3—4.  Dictionarium  Vngarico-Lat.    1604,  10.  1.  Quantas  verő 
tibi  gratiai    debeam,    magnifice   domine    Sebastiane    Tokolyi,    ignorare   incivile   ac 

Szintén  egy  lelkész,  Siderius  János,  ajánlotta  Sárospatak 
ura  s  Bars  vármegye  főispánjához,  Dobó  Ferenczhez,  az 
egri  hős  fiához. 

De  valódi,  lelkes  és  bőkezű  pártfogói  nem  a  főurak, 
hanem  az  egyszerű  polgárok  soraiból  kerülnek  ki. 

Ez  osztály,  dicséretére  legyen  mondva,  a  haza,  az  egy- 
ház, a  nevelés,  az  irodalom  és  művelődés  érdekében  hozott 
áldozatokra  nézve  versenyez  a  dicsőségért  a  főurakkal. 
Az  egyháznak  ők  a  legerősebb  és  legbuzgóbb  támaszai, 
templom-  és  iskolaépítésnél  ők  buzgólkodnak  leginkább, 
sokszor  erejüket  meghaladó  módon;  a  külföldi  egyeteme- 
ken tanuló  ifjak  nagy  része  őket  vallja    kegyes  patronusá- 


nrr<^y 

nak,  ők  küldik  föl,  hogy  ott  kiképezzék  magukat  pappá, 
vagy  tanítóvá ;  a  magyar  nyomtatványok  egy  része  is  nekik 
ajánlva  s  az  ő  költségükön  jelenik  meg.* 

Ez  emberek  ügybuzgósága,  haza-  és  egyházszeretetének 
példányképe  volt  Asztalos  András.  Egy  tekintélyes  polgár 

rusticum,  dissimulare  verő  impium  foret.  Tu  enim  me  cum  annis  superioribus 
pátriám  inviserem,  in  arcé  tua  cum  reverendo  viro  d.  Sebastiano  Ambrosio  eccle- 
siaste  Kesmarcensi  honorifice  excepisti  et  per  biduum  clementer  ac  liberaliter 
tractavisti. 

*  Molnár  pártfogóinak  jellemzéséhez  az  adatokat  főleg  levélgyűjteményéből 
mentettük.  Másik  forrás  erre  nézve  műveinek  ajánlása  és  előszava,  a  hol  gyakran 
egész  névsort  közöl  kisebb  és  nagyobb  patronusairól.  Az  Institutio  fordításában 
pedig  egész  külön  részt  szentel  nekik,  a  nagyobbaknál  hosszasabban  időzve,  a 
kisebbek  neveit  betűrendes  sorba  állítva  össze. 

Nagyszombatban,  a  kit  egy  időben  városa  hadnagynak  is 
megválasztott.1 

Javakorban  levő  családos  ember  volt  már  ekkor,  nem 
nagy  családdal:  felesége  volt  és  három  leánya.  Gazdag  ember, 
a  kinek  több  háza,  földbirtoka,  szőlője  s  nagy  marhatenyész- 
tése volt  s  e  nagy  vagyon  fölösségét  az  egyház  és  iskola 
czéljaira  költötte  el.  Buzgó  kálvinista  ember  volt.  Oly  idő- 
ben, mikor  e  vallásfelekezetre  az  egész  országban  rossz 
idők  jártak,  de  különösen  Nagyszombatban  nehéz  volt  nekik 
megmaradni,  ő  viselte  különösen  szívén  annak  sorsát  s  ő 
volt  legfőbb  támasza,  éltető  lelke,  irányzója.  Tanult  ember 
volt,  a  ki  levelezésben  állott  külföldi  tudósokkal  is,  a  kik 
műveikkel  is  kedveskedtek  neki. 

A  magyar  irodalom  ügyét  is  szívén  viselte,  ismerte  és 
megszerezte  annak  minden  nevezetesebb  termékét.  Kül- 
földi egyetemre  a  maga  költségén  küldött  fel  tanulókat  s 
buzgósága  annyira  ment,  hogy  a  mikor  felekezete  később 
templomát  és  iskoláját  elveszítette,  egyik  házát  is  átengedte 
e  czélra,  papról,  tanítóról  gondoskodott  s  az  összes  tanulókat 
saját  költségén  tartotta.2 

Szenczről  kiinduló  útjában  legelőször  is  őt  kereste  föl 
Molnár.  Asztalos  bizonyára  hallott  már  róla,  sőt  talán  szüleit 
is  ismerte,  kik  gyakran  jártak  be  Nagyszombatra  s  a  nagy- 
reményű ifjút   szivesen    fogadta.    Ekkor  ismertethette  meg 


1   A  nagyszombati  kovácsok  czéhsza-  nak    eskütt    polgárai*     A    budapesti    m. 

bályaiban  (1598.)    neve    így   fordul    elő:  kir.  tud.  egyetemi  könyvtárban. 
«Nos    Georgius      Hrachowichki    judex,  2  Asztalosról  igen  rokonszenves  képet 

Andreái    Aszthalos    capitaneus,    Thomas  rajzol  Ipolyi, Veresmarti  megtér,  hist.  1875. 

Köbl,  Martinus  Cheresdy    etc.  jurati  ci-  Bevezetés,  256  kk.  Asztalos  jellemrajzá- 

ves  civ.  Tyrnaviensis.»    A  következő  év-  hoz  forrásul  az  a  hét  levél  szolgál,  mely 

ben  már  más   tölti  be  e  tisztet,  ugyanis  Molnár  levelezései    között    maradt    fenn 

a  nagyszombati   gombkötők  1599.  évben  s  a  M.  Tud.  Akadémia  könyvtárában  van. 

kelt  czéhszabályaiban   már  ezek  állanak  E  leveleket  már  1862-ben  kiadta  Lichner 

a    város    élén:    tMi    Cherody    Martony  Pál,  a  pozsonyi    ág.    ev.  főiskola  1861/2. 

biró,    Hamar    Dániel,    város    hadnagya,  évi  értesítőjében,   5—17.  11.  Egy  Rémhez 

Hrakoviczky    György,     Khebel    Tamás  írott    levelét    a  göttingai    kir.    egyetemi 

etc.  szabad  és  király    Szombathi    város-  könyvtárban  találtuk. 

Molnár  a  szótár  szerkesztése  s  a  biblia  új  kiadására  vonat- 
kozó terveivel,  melyeknek  ezután  Asztalos  lesz  egyik  leg- 
főbb patrónusa.  Most  egyelőre  barátsága  és  pártfogása 
zálogául  öt  aranynyal  ajándékozta  meg. 

Másik  pártfogó,  mintegy  az  elvesztett  Pap  Ferencz  he- 
lyébe, Kassán  akadt  Békési  János  személyében.  Ennek 
életéről  nincsenek  bővebb  adataink,  csupán  azon  élénk 
érdeklődésnek  maradt  fenn  emléke,  melylyel  a  magyar  iro- 
dalom iránt  viseltetett  s  az  őt  Siderius  ajánló-levelével 
meglátogató  Molnártól  is  magyar  könyveket  kért.  Molnár- 
nak épen  ilyen  irodalmi  tervei  voltak  s  talán  csupán  e 
miatt,  megtetszett  neki,  pártfogásába  fogadta  s  « tanúsága 
folytatására*)   száz  forintot  adott  neki.  * 

Általában  ez  út  eredményére  Molnárnak  nem  lehetett 
semmi  panasza,  mindenütt  szívesen  fogadták,  ki  kisebb,  ki 
nagyobb  összeggel  segítette. 

Utazásában  még  sok  helyütt,  jobbára  lelkészeknél,  taní- 
tóknál, megfordult,  így  volt  Gönczön,  Visolyban,  a  hol  akkor 
épen  zsinat  volt  s  végig  nézett  egy  lelkészavatást,  Szepsiben, 
Eperjesen,  Lőcsén  stb.,  s  mire  körútját  bevégezte,  együtt 
volt  az  az  összeg,  a  mely  a  külföldi  tartózkodást  számára 
ismét  egy  időre  biztosította.2 

Útja  vége  felé  Rosenbergen  somlyói  Báthori  Istvánt 
látogatta  meg,  a  ki  épen  útra  készen  állott,  hogy  a  po- 
zsonyi országgyűlésre  menjen.  Fölvette  Molnárt  kocsijára 
s  elvitte  egészen  Szenczig,  úgy  folytatta  útját  tovább  Po- 
zsony felé.3 

E  hosszú,  majd  három  hónapi  utazás  után  megelége- 
déssel töltött  el  egy  pár  hetet  szülőföldén  s  ismét  föléledt 
reménynyel  nézett  a  jövő  és  egy  újabb  utazás  elé. 

Ez  új  külföldi  útra,  melynek  czélja  egyelőre  ismét  Heidel- 

i  Napló,   1600  febr.    4.  A  Psalterium  Vngaricum.  1607.  19. :  Előljáró  beszéd. 

2  Napló,  nov.  28. — febr.   12. 

3  U.  o.  febr.  13 — 19. 

berg  volt,  márczius  6-án  indult  el  egy  barátjával,  Suri 
Orvos  Mihályival,  a  ki  oda  tanulás  végett  készült. 

Útjok  Pozsonyon  ment  keresztül,  a  hol  akkor  épen  or- 
szággyűlést tartottak.  Itt  fölkeresték  az  ismerős  főurakat, 
a  többi  között  Tököly  Sebestyént,  a  ki  mindkettővel  ba- 
rátságosan kezet  fogott  s  útjokhoz  sok  szerencsét  kivánt.* 

Bécsből  a  nürnbergi  postással  utaztak  tovább  s  Linzen, 
Regensburgon,  Neumarkon  keresztül  húsvét  második  nap- 
ján megérkeztek  Altdoríba.    Itt   megnézték    az    egyetemet, 


21.    POZSONY    A    XVII.    SZAZADBAN. 


melyet  a  nürnbergi  tanács  1573.  alapított,  másnap  pedig 
Nürnbergbe  mentek  át,  mely  város  régi  szép  épületei,  for- 
rásai, rendezett  utczáival  az  utazókat  általában  elragadta  s 
később  Molnár  is  azt  írta  róla:  « Németországi  főváros,  melv 
szép  épületekkel,  gazdagsággal,  árosnéppel,  külömb-külömb 
drága  mívekkel  és  mesteremberekkel  híres-neves  ez  egész 
Európába',  Németországban  egyéb  városokat  fölyülmulván, 


*  Molnár  erről  később  hálálkodva  emlékezik  meg  a  Dictionarium  Ungarico-Lat. 
1604.  10.  lapján.  Germaniam  repetenti  mihi  comitique  meo  d.  Michaeli  Surio, 
Posonii  in  comitiis  perrecta  clementi  dextra,  faustum  iter  exeniplo  propemodum 
incredibili  es  precatus. 


Tört,  l'.liir.  1897. 

az  olasz  Valencével  vetekedik. »  S  azt  is  megjegyezte  róla, 
hogy  «ez  a  város  nemcsak  Németországnak,  hanem  az  egész 
Európának  szinte  közepén  vagyon. »' 

Altdorfban  Rittershausen  Konrád  tanárral  ismerkedett 
meg,  a  ki  később  legnagyobb  pártfogója  lesz.  Most  csak 
szóbeli  üdvözleteket  küldött  tőle  heidelbergi  tanárokhoz  és 
tudósokhoz,  mely  egyúttal  a  vivőnek  ajánló-levele  is  volt.2 

Heidelbergbe  Molnár  Surit  csak  elvezette,  de  maga 
nem  időzött  ott  hosszasabban,  csak  megpihent  a  baráti 
körben,  «a  kikkel  való  találkozás  az  út  minden  bajait  elfelej- 
tette »>  s  könyveket  küldött  a  haza  utazó  magyar  tanulóktól 
Sideriusnak  és  pártfogójának  Békésinek  s  azután  útra  kelt, 
hogy  megnézze  e  vidék  nevezetességeit. 

E  kiránduláson,  mely  egy  hétig  tartott,  a  Kocher  melletti 
Neustadtban  megnézte  azt  az  óriási  hársat,  mely  legvasta- 
gabb egész  Németországban,  « melynek  —  mint  írja  —  külső 
széle  az  ellenben  való  széléhez  44  lépésnyire  vagyon,  az 
minemő  lépést  én  tehettem ».  Ezt,  hír  szerint,  egy  kocsis 
ültette  oda  s  akkor  már  száztizennyolcz  oszlop  tartotta, 
rajta  fejedelmek  czímereivel,  egyen  1530  évszámmal.3 

Hálában  megnézte,  hogyan  főzik  a  forrás-vízből  a  sót 
s  azután  meglátogatta  egy  barátja  s  volt  heidelbergi  lakó- 
társa szüleit,  a  kik  nagyon  szívesen  fogadták.  Mig  a  házi- 
asszony ozsonnát  készített  azalatt  leánya  levelet  irott  Min- 
nebergben  levő  testvérének,  melyet  Molnár  visszatérő  út- 
jában átadott  neki. 


1  Dictionarium  Latino-Vng.   1604.   «Noribergai  szó  alatt. 

2  Levelezés,  1600  márcz.  25. 

3  Napló,  1600  jun.  16. 

II. 


Heidelbergben,  hol  Molnár  egy  maga  által  épített  ház- 
ban lakott1  most  ezután  öt  hónapot  irodalmi  foglal- 
kozással töltött.  Eszébe  jutott,  hogy  Kassán  magyar  könyvet 
kért  tőle  pártfogója  Békési  s  hogy  neki  kedveskedjék  s 
háláját  is  lerója,  németből  magyarra  fordította  s  elküldte 
neki    Tossanus  « Lelki  iskola*   czímü  imádságos  könyvét.2 

Ambrosius  Sebestyén  késmárki  lelkész  ekkor  tájban  egy 
magyar  történeti  művet  írt  s  annak  kéziratát  Molnárhoz 
küldte,  hogy  közölje  az  ottlevő  történettudósokkal,  Melis- 
sussal,  Calvinnal,  Gruterrel  s  tanulótársával,  az  erdélyi 
származású  Felkmannal,  kérdezze  meg  azok  véleményét 
felőle.3 

De  e  kisebb  irodalmi  dolgok  mellett  különösen  a  ma- 
gyar biblia  kiadása  foglalta  el  lelkét:  hogyan  valósíthatná 
meg  e  rég  ápolt  kedvencz  tervét,  mely  folyton  megújulva, 
szünet  nélkül  foglalkoztatta.  Pedig  annyira  hijjával  volt  a 
hozzá  szükséges  segédeszközöknek,  hogy  még  az  a  Károli- 
féle  fordítás  sem  volt  kezénél,  a  melyet  újra  ki  akart  adni. 
A  kiadáshoz  szükséges  anyagi  eszközök  még  inkább  hiányoz- 
tak. De  ez  akadályok  nem  rémítették  el.  A  magyar  biblia 
felküldését,  úgylátszik,  már  Asztalos  megígérte  neki  s  fel  is 
küldte  az  egyetemre  menő  Taksonyi  Pétertől,  de  Bécsben 
rekedt  s  nem  volt,  a  ki  onnan  tovább  vigye  s  várni  kellett, 
míg  valamely  tanuló  Bécsen  keresztül  utazik  Heidel- 
bergbe.4  Addig  is,  míg  ez  megérkezik,  mintegy  előtanulmá- 


1  Levelezés,   1601  ápr.  22. 

2  Psalterium  Vngaricum,  1607.  19. 

3  Levelezés,   1600  jul.  1. 

4  Levelezés,  1601  szept.   13.    Taksonyi 
1  kkor  tudósítja  erről  Molnárt,  de  ő  1600 


nov.  26-án  (Tokpke  11.  206.)  már  beirat- 
kozott a  heidelbergi  egyetem  tanulói 
közé,  tehát  a  biblia  felhozása  még  előbbi 
időre,  szeptemberre  vagy  októberre  te- 
hető. 

12* 

nyul  hozzáfogott  a  német  biblia  olvasásához  s  végig  olvasta 
az  egészet. 

Továbbá,  mivel  magát  e  nagy  munkára  elégtelennek 
tartotta,  igyekezett  munkatársul  megnyerni  Thury  Györ- 
gyöt, a  ki  Rákóczy  Zsigmond  költségén  már  négy  év  óta 
tanult  a  heidelbergi  egyetemen,  koszorús  költő  volt  s  a 
héber  nyelvet  oly  alaposan  értette,  hogy  az  új-szövetség 
egy  részét  görögből  héberre  fordította  s  nyomtatásban  is 
kiadta.*  Thury  késznek  is  Ígérkezett  a  segítésre  s  biztatta 
Molnárt,  hogy  csak  keressen  kiadót. 

A  tervezett  biblia,  az  akkor  használatban  volt  kiadás- 
nál kisebb,    kezelhetőbb    alakban    kiadva,    érezhető   hiányt 

V 

2.1.    THURY    GYÖRGY    NÉVALÁÍRÁSA. 

töltött  volna  be,  kelendősége  is  lett  volna,  e  miatt  Molnár 
remélte,  hogy  külföldön  kap  reá  kiadót.  Hozzá  látott  tehát 
idejében  a  kiadó  kereséséhez.  Két  terve  volt.  Az  egyik  az, 
hogy  míg  kiadót  talál,  oly  helyre  megy  lakni,  hol  ezek 
leggyakrabban  megfordulnak  s  a  velők  való  érintkezésben 
valamelyiket  csak  megnyeri  tervének  s  azután  valami  csen- 
des helyet  keres  Németországban,  a  hol  munkáján  kedve 
szerint  kényelmesen  dolgozhat.  Az  elsőre  legalkalmasabb- 
nak majnai  Frankfurt  kínálkozott. 


*  Thury     György     művének     czíme :  kiadványát.    V.  ö.  Debreczeni  prot.  lap. 

•  Epistolae    Pauli   apostoli  ad  Galatas  et  1889.  A  külföldi  egyetemre  ment  magyar 

Ephesios   é    Graecá    in    pure   Hebraeam  tanulók  közül  különben  többen  kitűntek 

linguam   translatae.     Wittenberg,     1598.*  a  héber  nyelv  alapos   megtanulása  által. 

E  fordítás  annyiban  is  érdekes,  hogy  az  így  Komáromi  Csipkés  György  1651-ben 

első  ilynemű   kísérletek   közé    tartozik  s  héber    nyelven     tartott    értekezést     Ut- 

egy  évvel   megelőzte   Hutter  hasonnemű  rechtben. 

E  város  kedvező  fekvése,  melynél  fogva  a  nevezete- 
sebb kereskedővárosokkal,  Parissal,  Straszburggal,  Nürn- 
berggel stb.  szárazon  és  vizén  könnyen  közlekedhetett, 
már  régen  Európa  legnevezetesebb  nemzetközi  piacza  volt 
s  különösen  könyvkereskedelme  legnagyobb  és  legélén- 
kebb volt  egész  Európában. 

Vásáraira  Európa  minden  részéből  özönlöttek  a  könyv- 
nyomtatók és  könyvkereskedők.  Egy  egész  városrészt, 
az  úgynevezett  könyvkereskedői  negyedet  foglalták  el 
áruikkal,  melyeket  hordókba  csomagolva  szállítottak  ide. 
A  vásár  e  része  mozgalmas  képet  mutatott.  A  rendes 
áruházakkal  biró  nagykereskedők  boltjai  előtt,  kik  állan- 
dóan Frankfurtban  laktak,  vagy  ott  évenként  rendesen 
megjelentek,  plakátok  s  az  ajtókra  és  ablakokra  ragasztott 
czimlapok  tudósították  a  közönséget  a  vásárra  hozott  vagy 
kiadás  alatt  levő  művekről;  némelyik  előtt  a  könyvkeres- 
kedő arczképe  is  ki  volt  függesztve,  a  kiváltság-levéllel, 
melyet  valamely  mű  kizárólagos  kiadására  nyert.  Ezenkivűl 
sátrakban  és  az  utakon  egész  sereg  vándor-könyvárus  kinál- 
gatta  kalendáriumait,  polemikus  iratait,  röpiratait  háborúk- 
ról, gyilkosságokról,  vagy  kiáltotta  ki  a  könyvpiacz  újdon- 
ságait.* 

Mivel  a  könyvforgalom  jobbára  csak  a  vásárra  volt 
korlátozva,  a  nagyobb  könyvnyomtatók  és  könyvkereskedők 
rendesen  itt  adták  bizományba  áruikat  kisebb  vidéki  könyv- 
kereskedőknek, itt  vásároltak  be  papirt  és  betűket  s  itt 
várták,  hogy  őket  nyomdai  megbízásokkal  felkeressék. 

írók  és  könyvkiadók  egyaránt  arra  törekedtek,  hogy 
műveik  a  vásárról  le  ne  maradjanak,  mert  e  vásár  volt  az 
író  népszerűsége  s  műve  kelendőségének  próbaköve. 

Természetesen,  a  hol  ennyi  nyomtatvány  halmozódott 
föl  s  a  hol  ily  élénk  volt    a    könyvforgalom,    ott   legalkal- 

*  Kapp  Fr.  :  Geschichte  d.  Deutschen  Buchhandels  I.  (Leipzig,  1886 )  449, 
451,  462,  468.  s  kk. 

kalmasabban  lehetett  tájékozódni  az  irodalom  újabb  termé- 
keiről is.  Ugyanezért  a  könyvnyomtatókon  és  kereskedőkön 
kivűl  nagyszámmal  jöttek  ide  tudósok,  egyetemi  tanárok 
Bécsből,  Vittenbergből,  Lipcséből,  Heidelbergből,  Strasz- 
burgból,  Páduából,  Oxfordból  stb.,  kik  a  könyvárus  bol- 
tokban épenoly  komolyan  filozofáltak,  mint  otthon  a  tanári 
széken,1  költők,  szónokok,  mathematikusok,  könyvtárnokok. 
Az  utóbbiaknak  e  vásár  látogatása  kötelessége  is  volt,  hogy 
itt  könyveket  vásároljanak  és  saját  szemeikkel  lássák,  hogy 
mily  tárgyú  művek  kelnek  legjobban,  mily  irányú  művek- 
ben van  túlbőség,  vagy  hiány.  Sokszor  itt  adtak  a  könyv- 
nyomtatóknak találkozót,  itt  beszélték  meg  velük  műveik 
kiadását  s  esetleg  itt  vették  föl  az  írói  honoráriumot,  mely- 
nek kifizetését  az  élelmes  kiadó,  ha  annak  megigérésére 
csakugyan  rá  lehetett  bírni,  a  mi  ritka  eset  volt,  a  vásár 
eredményétől  tette  függővé.  Sűrűen  látogatták  a  vándor- 
tudósok is,  hogy  a  kiadókkal  személyesen  megismerked- 
jenek s  nekik  magukat  korrektorul,  vagy  más  irodalmi 
foglalkozásra  felajánlják.2 

Ezek  miatt  szeretett  volna  Molnár  is  Frankfurtban 
letelepedni  s  ott  maradni,  míg  irodalmi  terveit  megvaló- 
síthatja. Az  1600.  év  őszén  el  is  ment  Frankfurtba  s  ajánl- 
kozott Claude  Marnehoz,  Frankfurt  egyik  legnagyobb 
könyvkiadójához,3  de  ezúttal  sikertelenül.  Újra  visszament 
tehát  Heidelbergbe,  azzal  a  szándékkal,  hogy  kisebb  város 
után  néz,  hol  nyugodtabban  szentelheti  magát  irodalmi 
tanulmányainak  s  azonkivűl  a  félbenszakadt  tanulást  is 
folvtathatja.  E  czélra  legalkalmasabbnak  Herbornt  tartotta. 

Herborn,  Nassau  grófság  városa,  jeles  főiskolával  birt 
ez  időben,  melyben  az  e  korbeli  gymnasium  rendes  tan- 
tárgyain kivűl  a    theologiát  is  tanították.  Nem   volt   ugyan 


1  Kapp  Fr.  464 — 5.  Idézet  Stephanus  2  U.  o.  465. 

(Estienne  H.)  Francofordiense  emporium  3  Kapp  i.  472. 

(1574)  ez.  művéből. 

egyeteme,  de  "jeles  és  híres  scholája  az  akadémiákkal  ve- 
tekedett, némelyeket  meg  is  haladott ».r  Egyébként  maga 
a  város,  ha  Molnár  barátjának,  Surinak,  hinni  lehet,  nem 
valami  kellemesen  hatott  arra,  a  ki  a  «szép»  Heidelberg- 
ből  ment  oda.  Úgy  tűnt  föl,  írja  ez,  mintha  az  Éden  kert- 
jéből valami  piszkos  és  zord  helyre  került  volna,  melyben 
a  borzas  gétáknál  alig  láthatni  egyebet.  Az  éghajlat  is  oly 
zord,  hogy  már  szeptemberben  majd  megvette  a  hideg  az 
embert  s  benne  még  a  ser  is   «keserő»   volt.2 

A  főiskolának  különösen  két  hírneves  tanára  vonzotta 
ide  a  tanulókat,  Piscator  János  és  Zepper.  Amaz  theolo- 
giai,  ez  egyházjogi  és  neveléstörténeti  előadásaival.3 

Molnár  legelőször  is  az  előbbit  kereste  föl  ajánló-levelei- 
vel, melyeket  mindig  magával  hordott  s  azután  beiratkozott 
a  theologia  hallgatására.  Ellátást  némi  díj  fizetése  mellett  az 
intézetben  kapott,  lakást  előbb  egy  másik  tanulóval  közö- 
sen fogadtak,  később  egy  vallásos  lelkű  fiatal  nemes,  Nolde 
Ernő  adott  neki  szállást.  Az  az  előnye  is  megvolt  itt  az 
iskolai  életnek,  hogy  könnyebben  ment  a  bizalmas  érint- 
kezés a  tanárokkal,  mint  a  népes  heidelbergi  egyetemen : 
itt  Molnárt  tanárai  meghívták  ebédre  vagy  vacsorára  is, 
a  mely  alatt  egyik  a  maga  theologiai  vitáival,  a  másik  val- 
lásos nézeteivel  ismertette  meg.4 

Most  Molnár  ismét  szorgalmasan  látogatta  az  előadáso- 
kat s  résztvett  az  iskolai  vitatkozásokban  s  tanárai  annyira 
megszerették,  hogy  ha  üresedés  lett  volna,  tanítóul  is  szíve- 
sen alkalmazták  volna.5 

A  tanulás  mellett  volt  ideje  kirándulásokra  és  irodalmi 
foglalkozásokra  is.  Egyszer  Dillenburgba  sétált  ki,  meg- 
nézni a  nassaui  gróf  várának  belsejét.  A  gróf  ekkor  el  levén 


i  Dictionarium      Latino  -  Ung.  1604.  4  Napló,   1600  decz.  25. 

«Herborn.»  5  Bizonyítványa  a  M. -Okmánytárban. 

2  Levelezés,   1601  szept.  30.  111.  1601.  jul.  18. 

3  Napló,  1600.  decz. 

foglalva,  Textor  püspök  vezette  körül  s  mutogatta  meg 
neki  a  vár  nevezetességeit,  a  fegyvertárat  és  muzeumot. 
Azután  jól  tartották  s  a  kis  gróf-fiuk  iskolájába  is  beve- 
zették, a  kik  kezet  nyújtottak  neki  s  azután  Albumába  is 
beírták  nevüket.1 

A  bibliakiadás  ügye  ez  idő  alatt  ismét  kedvezőtlenül  ala- 
kult. Thurytól  levelet  kapott,  melyben  tudósította,  hogy 
haza  hívják  s  e  miatt  visszalép  a  biblia  tervezett  kiadásá- 
ban való  segédkezéstől.  Thury  különben  sem  lelkesedett 
úgy  ez  ügy  iránt,  mint  Molnár  s  higgadtabban  fontolva 
meg  a  tervet,  nem  sokat  remélt  a  magánvállalkozástól, 
mert  szerinte  az  ilyen  munka  igen  szerencsétlenül  szokott 


23.    SIDERIUS      JÁNOS    NÉVALÁÍRÁSA. 

sikerülni,  ha  abban    egy   patrónus   akarata,    vagy  segítsége 
nem  támogatja  a  vállalkozót.2 

Ehhez  járult  az  is,  hogy  Siderius  a  Békési  nevében  a 
Molnár  hazatérését  is  mindinkább  erélyesebben  sürgette. 
Úgy  látszik,  mind  Békési,  mind  Siderius  több  hasznot  vár- 
tak otthoni  tanítói  vagy  lelkészi  működésétől,  mint  külföldi 
tartózkodásától,  ezért  sürgették  annyira.  Még  három  hó- 
napot se  töltött  Herbornban,  mikor  Siderius  levelét  kapta, 
hogy  késedelem  nélkül  mentül  előbb  térjen  haza,  hogy 
adósságba  ne  kelljen  keverednie.  «Ez  a  pártfogód  akarata  — 
teszi  utána  —  a  minek  egyáltalán  nem  szabad  ellene    sze- 

1  Napló,   1601  jul.  19.  z  Levelezés,  1601  márcz.  24. 

gűlnöd.  Ő  ezután  is  kegyes,  jóindulatú  és  mindig  bőkezű 
lesz  veled  szemben,  ha  most  az  ő  felőled  táplált  reményé- 
nek és  egyszersmind  az  én  ajánlásomnak  eleget  teszesz.» 
Egyszersmind  harmincz  aranyat  küldött  neki,  melyet  újra 
Békésitől  eszközölt  ki.1 

Molnár  a  küldött  pénzt  nem  kapta  meg,  heidelbergi 
« irigyei»  maguknál  tartották,2  de  ha  megkapta  volna  is, 
sem  ez,  sem  a  Thury  visszalépése    nem    tántorította  volna 


24.    MAJNÁI    FRANKFURT. 


el  feltett  szándékától,  hogy  csak  tőle  kiadott  magyar  köny- 
vekkel tér  haza.  Újból  próbát  tett  Frankfurttal  s  ha  az  első 
kisérlet  meg  is  hiúsult,  másodízben  eredménynyel  járt : 
Sauer  János  könyvnyomtató  korrektornak  fölfogadta.3 

Tanulóknak,  kik  a  megélhetéshez  szükséges  anyagi  javak- 
kal nem  birtak,  sőt  egyetemet  végzett  ifjaknak  is,  míg  biz- 


1  Levelezés,  1601  febr.  19. 

2  Levelezés,    1601    febr.     iy.      Molnár 
jegyzete  e   levelén :    Recepi    nudas    has 

Magyar  Tört.  Kletr.  1897. 


Herbornae,  pecunia  inique    Heidelberga? 
ab  invidis  detenta 

3  Napló,  1601  jul.   ti, 

13 

tos  állást  kaptak,  két  olyan  megélhetési  mód  kínálkozott 
ez  időben,  mely  némileg  előtanulmányaiknak  is  megfelelő 
volt :  a  nevelőség  és  a  könyvnyomtatói  korrektorság.  Mind- 
két állást  rendesen  az  ilyen  egyetemi  tanulók  látták  el  s 
hírneves  tudósok  is  pályájukat  sokszor  itt  kezdték,  vagy 
egyidőre  az  egyikkel,  vagy  a  másikkal  keresték  kenyerüket. 
Brant  Sebestyén  Baselben  és  máshol  is  korrektoroskodott, 
Melanchton  még  mint  tizenhét  éves  ifjú  Tübingában  egy 
könyvnyomtatóhoz  szegődött  el  s  három  éven  át  dolgozott 
nála  s  nyolcz  latin  mű  az  ő  javításán  ment  keresztül.1 

Molnárnak  is  ez  volt  a  tiszte  Sauernál,  hozzá  költözve 
szorgalmasan  hozzálátott  a  javításhoz  a  jóforgalmú  nyom- 
dában, melyben  előbb  három,  majd  négy  és  hat  sajtóval 
nyomtattak.  Naplójában  le  is  jegyezte  azon  művek  czímeit, 
melyek  ekkor  kerültek  ki  sajtó  alól,  melyeknek  házi  kor- 
rektúráját ő  végezte. 

Az  e  korbeli  nyomtatókat  és  könyvkereskedőket  a 
kortársak  mogorva  összeférhetetlen  és  kapzsi  embereknek 
festik,  a  kik  mindig  csak  a  nyereséget  nézik,  a  tisztességre 
semmi  tekintettel  nincsenek  s  az  írókat  és  tudósokat  is 
kevésre  becsülik.2 

Egyik  író  panaszkodik,  hogy  egy  könyvnyomtatót  több- 
ször kért,  hogy  művéből  rendezzen  újabb  kiadást  s  az 
hátat  fordított  neki.  Azután  megtiltotta  neki  a  kiadást  s 
később  tudta  nélkül  mégis  hozzáfogott  a  nyomtatáshoz. 
Mikor  ennek  hírét  vette,  kérte,  hogy  legalább  javítás  vé- 
gett a  szedést  hadd  nézhesse  át,  ingyen  megcsinálja: 
azt  is  visszautasította  s  mikor  az  ívek  már  ki  voltak  nyom- 
tatva, akkor  küldte  el,  hogy  tárgymutatót  készítsen  hozzá. 
A    ki    a    fösvénységtől    és    mogorvaságtól    irtózik    —  teszi 

1  Kapp,  1.  309,  310.  kk.  clarorum  saec.   XVI.   et    XVII.    epistolae 

2  Reifferscheid,  Quellén  zur  Ge-  selectae.  (Lipcse,  1894.)  Conr.  Georgii 
schichte  d.  geistigen  Lebens  in  Deutsch-  Nic.  Rittershusiorum  epistolae.  Ed.  Stro- 
land  wáhrend  d.  XVII.    Jahrh.  I.  (Heil-  bel.  1769.  67. 

bronn,    1889.)   808.   Weber  E  ,  Virorum 

utána  elkeseredve   —   annak    ezek  mindenféle    fajtáját   ke- 
rülni  kell.1 

Egy  másik  szerint  a  könyvkiadók  csak  azt  nézik,  hogy 
az  író  pénzét  kicsikarják,2  egy  harmadik  azt  állítja  róluk, 
hogy  magukat  Lucrius  (Nyereség)  istennek  eladták  stb.3  A  kik 
kevés  kivétellel  az  írókkal  szemben  ilyenek  voltek,  alkal- 
mazottjaikhoz sem  voltak  méltányosabbak  s  miként  az  irók, 


25.    EGY    XVII.    SZÁZADBELI    KÖNYVNYOMDA    BELSEJE. 

úgy  a  korrektorok  is  folyton  panaszkodnak  a  nyomdatulaj- 
donosok ellen.  Pellican,  a  ki  Luther  bibliafordításának  három 
kiadását  javította,  ezért  a  kiadótól  semmi  díjazást  nem  ka- 
pott. Froschauer  zürichi  könyvnyomtatóra  is  panaszkodtak, 
hogy  nagyon  jól  értett  ahhoz,  hogyan  kell  a  szöveg  átnézé- 
sét, javítását  és  a  tartalommutatókat  díjtalanul  vagy  csekély 
díjért  végeztetni.4  Az  ezekénél  kisebb  nyomdák  tulaj  dono- 


1  Reifferscheid,  i.  808, 
:  k'kii'i  krscheid,  i.  i98. 


3  U.  o.  285.  V.  ö.  ioo,  411. 

4  KaPI',    I.    310.    3IO. 

sai  még  kevésbbé  voltak  bőkezűek  s  alkalmazottaiknak  az 
ellátáson  kivűl  rendesen  semmit  sem  adtak ;  e  mellett  nem 
is  részesítették  azokat  képzettségüknek  megfelelő  bánás- 
módban és  becsülésben.  Ritka  kivétel  volt  az  olyan  eset, 
mint  a  Geleniusé,  a  ki  Frobennél  elfoglalt  javítói  állását 
nem  cserélte  föl  a  görög  és  latin  nyelv  tanszékével,  melyre 
őt  Melanchton  ajánlotta.1  Molnárnak  is  a  sok  dolog  mellett 
rossz  dolga  volt  Sauernél,  a  ki  e  tekintetben  nem  volt  jobb 
a  többi  könyvnyomtatónál,  legalább  erről  tanúskodik  egy 
Naplójában  megörökített  sóhaja:  «Jó  Isten!  mennyi  kel- 
lemetlenséget nyeltem  itt  el!»2 

Ez  azért  nem  akadályozta  abban,  hogy  ismét  a  biblia- 
kiadás eszméjével  foglalkozzék.  Most,  midőn  a  nyomdánál 
alkalmazást  nyert,  közelebb  látta  magát  czéljához  s  tudósí- 
totta erről  a  Heidelbergben  tanuló  Taksonyit  s  együtt  örül- 
nek a  siker  halvány  reményének.  Ez  azután  sietett  arról 
tudósítani  az  ügy  iránt  érdeklődő  Asztalost  is.  Ettől  fogva 
Taksonyi  szakadatlanul  buzdítja  és  bátorítja  terve  kivitelére. 

«Ha  alkalom  van  a  biblia  kinyomatására  (bár  volna!)  — 
írja  mindjárt  a  második  hónapban,  a  hogy  Sau érhez  költö- 
zött —  azonnal  írj  nekem  .  .  .  Nem  veszne  kárba  a  mun- 
kád, sőt  az  összes  magyar  nemzetiségű  híveknél  örök  és 
boldog  emlékezetet  szereznél  magadnak.  »3 

A  hazulról  ismét  megújuló  hivások,  sürgetések  ellen- 
súlyozásául, melyeknek  irói,  szerinte,  mintegy  akarata  elle- 
nére a  haza  határához  akarják  szegezni,  azzal  igyekszik 
megnyugtatni,  hogy  a  biblia  egyetlen,  bármelyik  fejezeté- 
nek kinyomatásával  nagyobb  hasznot  tesz  az  egyháznak, 
mint  ha  azok  hazahívó  szavára  hallgat  s  utal  az  Asztalos 
hozzáfűzött  várakozására  is. 

Úgy  látszik  ez  ügynek  most  Taksonyi  lett  Asztalosnál 
a  közvetítője,  ő  levelezett  vele  s  hogy  nem  eredmény  nél- 

i  Kapp,  311.  3  Levelezés,  1601  szept.   13. 

2  Napló,  1602.  (jan.  1.) 

kül,  az  is  mutatja,  hogy  már  egy  ízben  affelől  is  kérde- 
zősködött, hogy  a  kinyomtatott  példányokat  hogyan  lehet 
majd  Magyarországba  szállítani?1 

Segített  az  érdeklődés  ébrentartásában  Taksonyinak 
Suri  Mihály  is,  a  ki  egyszer  Molnárt  meglátogatta  Frank- 
furtban s  ott  a  könyvnyomtatóval  is  beszélve,  személyes 
tapasztalatait  oly  lelkesedéssel  beszélte  el  Taksonyinak,  hogy 
még  nagyobb  reményt  keltett  benne  a  terv  sikerülése  felől, 
mint  Molnár  a  maga  leveleivel.  Most  már  ő  is  megígérte, 
hogy  « minden  követ  megmozdít')  ez  ügyben,  és  Samarjai 
Mátét  is  «felbújtja»  az  Asztalos  « füstölgő  kedvének  lángra 
gyújtása  végett.  »2 

Mindezek  arról  tanúskodnak,  hogy  Molnárt  a  biblia- 
kiadás gondolata  folytonosan  foglalkoztatta  s  hogy  baráti 
buzdításokban  nem  volt  hiány,  de  tényleges  eredménye  az 
ő  buzgólkodásuknak  sem  mutatkozott.  Hazulról  még  min- 
dig nem  jött  egyéb,  mint  tervének  helyeslése,  a  mi  külön- 
ben természetes  is  volt,  de  semmi  pozitív  ígéretet  nem 
kapott,  sőt  még  annyit  se  tudott  barátjai  támogatása  mel- 
lett sem  elérni,  hogy  egy  magyar  bibliához  juthasson. 

A  könyvkiadók  közül,  kiket  Molnár  e  végett  fölkere- 
sett, egy  sem  vállalkozott.  Szintén  eredmény  nélkül  múlt 
el  a  frankfurti  őszi  vásár,  melytől  pedig  legtöbbet  várt; 
hasztalanul  járta  sorra  a  könyvárúsnegyed  árúházait,  ajánla- 
tokat téve  kiadóknak  és  nyomtatóknak,  a  biztos  nyereség 
kilátásával  kecsegtetve  azokat:  egy  sem  vállalkozott  rá. 
Mogorva  főnöke,  Sauer,  még  kevésbbé.  Nem  tudjuk,  hogy 
a  Surinak  tett  igéret  mi  volt,  alig  lehetett  más,  mint  föl- 
tételes biztatás.  Bizonyára  Sauer  is  a  Thury  nézetét  vallotta 
s  biztatta  Surit  és  Molnárt,  hogy  keressenek  e  czélra  ott- 
hon pártfogókat. 

Még  öt  hónapot  töltött  ezután  Sauernél,  fáradságos  munka 

i  Levelezés,  1602  márczius  29.  2  Levelezés,   1602  márczius  30. 

és  vesződség  között,  melytől  csak  néha  szabadulhatott  meg 
egy  kevés  időre,  mint  midőn  Heidelbergbe  utazott  a  Side- 
riustól  küldött  pénz  átvételére,  vagy  midőn  a  vásáron  rá- 
talált Keckermannra,  egykori  kedves  tanárára,  Gocleniusra 
és  több  herborni  tanulótársára,  a  kik  a  találkozás  örömére 
magukkal  vitték  és  megvendégelték. 

Egy  ízben  Sauer  elvitte  magával  az  új  belga  egyházba 
istenitiszteletre  s  itt  később  a  lelkészszel  személyesen  is  meg- 
ismerkedett. Ennek  útján  azután  Duboisnak  is,  a  gallican 
egyház  lelkészének  is  ismeretségébe  jutott,  a  kivel  ezután 
gyakrabban  érintkezett.  Ez  megsajnálta  a  jobb  sorsra 
érdemes  s  bizonyára  többször  panaszkodó  ifjút  s  magához 
fogadta.  Lakást  és  ellátást  adott  neki  s  egyúttal  arról  is 
gondoskodott,  hogy  pénzt  kereshessen.  Genius,  a  belga 
egyház  lelkésze  és  Bongars  pénzért  másoltattak  vele,  ez 
utóbbi  számára  Dudics  leveleit  is  lemásolta.  A  humánus 
lelkész  családja  gondosan  ápolta  betegségében  is,  mely  ez 
idő  alatt  egy  baleset  miatt  érte.1 

Mintegy  két  hónapig  élt  a  Dubois  jóindulatával,  most  is 
folyvást  érintkezve  a  könyvnyomtatókkal,  a  kik  között  már 
sok  ismerőse  volt.  Némelyik,  mint  Claude  Marne,  megbízá- 
sokat is  adott  neki.  A  tavaszi  könyvvásárra  elmenni  sem 
mulasztotta  el,  itt  mint  mindig,  úgy  most  is  találkozott  isme- 
rőssel ■  s  azonkívül  újabb  ismeretségeket  is  kötött.  Itt  ismer- 
kedett meg  a  vásáron  Forster  ambergi  könyvnyomtatóval, 
a  kinek  biztatására  elhagyta  Frankfurtot  s  elment  Ambergbe. 
Nem  akarta  Dubois  jószívűségét  tovább  igénybe  venni, 
azért  nézett  ismét  valami  állás  után,  a  miből  megélhessen. 

A  korrektori  állás  mellett  a  tanítói  pálya  volt  az,  me- 
lyen alkalmazást  remélhetett  s  Ambergben  is  ilyenért  folya- 


i  A  szent-Katalinról  nevezett  templom  közelében  egy  megdühödött  ló  ugrott  rá 
s  lábszárán  megsebesítette.  Dubois  a  ló  gazdáját  hatóság  elé  idéztette  s  a  Molnárt 
gyógyító  orvost  megfizettette  vele.  Napló,  1602  márcz.  15. 

2  Napló,  1602  márcz.  26. 

modott.  Ajánló  levelekkel  bőven  el  volt  látva,  de  alkalma- 
zásának útjában  állott,  hogy  a  fejedelem  engedelme  nélkül 
idegent  sem  egyházi,  sem  iskolai  hivatalra  nem  volt  szabad 
választani.  Hanem  azért  itt  mégis  jutott  valami  megélhetési 
módhoz:  egy  városi  tanácsos*  nevelőséggel  kinálta  meg. 
Gernand  Jánosnak  hívták  ezt  a  tanácsost  s  egy  fiát  kel- 
lett volna  tanítani.  Molnár  a  szükségtől  is  kényszerítve, 
örömmel  elfogadta  az  ajánlatot,  egy  időre  ezáltal  legalább 
felmentve  érezte  magát  a  mindennapi   megélhetés   gondjá- 


26.    AMBERG. 


tói.  A  családhoz  kellett  költöznie  s  a  lakáson  s  élelmezé- 
sen kívül  ruhát  és  valami  csekély  díjazást  kapott.  E  korban 
általános  szokás  volt  ily  magántanítók  alkalmazása ;  már  az 
iskolai  tanítási  módszer,  mely  inkább  csak  a  leczke  feladására 


*  Napló,  1602  ápr.  15.  Több,  Mol- 
nárnak írt  levél  czímzésében  Gernand- 
fiúk  említtetnek,  de  Ladislaus  János 
levelének  e  helye  :  «filioli  unici  curae  et 
institutioni  fuerat  praefectus»  azt  kizárja. 
Levelezés,  1603  jan.  21.  Épen  ez  időben 
szerepel  egy  Gernand  Kázmér  János  nevű 
kiváló  tehetségű  gyermek,  Gernand  János 
ha,  a  ki  1600  szept.  i-én  a  heidelbergi 
egyetem  hallgatója,  de  a  kit  zsenge  kora 
miatt  nem  eskettek  föl ;  ugyanez  1605.  év 


márcziusában  jogdoktori  czímet  akar  sze- 
rezni, de  nem  engedik  meg  neki,  mert 
még  nincs  17  éves.  Ehhez  írt  Weston 
Erzsébet  Johanna  is  egy  költeményt, 
midőn  13  éves  korában  másodszor  nyerte 
el  a  bölcsészeti  babérkoszorút.  De  a  név 
azonosságán  kívül  semmi  sem  bizonyítja, 
hogy  ez  egy  személy  az  itt  említett  Ger- 
nand János  Kázmérral.  Toepkb  :  Ma- 
trikel    11.  204. 

és  kikérdezésére  szorítkozott,  szükségessé  tette,  hogy  legyen 
valaki,  a  ki  a  tantárgyat  megmagyarázza  és  betanítsa.*  Is- 
kolai törvények  intézkedtek  e  paedagogusok  kötelességei- 
ről. A  hospitiumokban  --  mondja  egy  ilyen  törvény  az 
úr  és  az  asszony  iránt  tiszteletet,  engedelmességet  és  félel- 
met tanúsítsanak,  magokat  szolgálatra  készeknek  mutassák  ; 
azok  tudta  és  engedelme  nélkül  a  házból  ki  ne  menjenek, 
sem  pedig  éjszakára  kint  ne  maradjanak;  a  mindennapi  éle- 
lemmel és  fekhelylyel,  bármily  hitvány  legyen  is  az,  meg- 
elégedjenek. A  gyermekekkel  szemben  barátságosak  és 
szelidek  legyenek,  azokat  kellő  időben  felköltsék,  felöltöz- 
tessék, megmosdassák,  megfésüljék  és  imádkoztassák,  isko- 
lába vigyék  és  ismét  elhozzák,  katekhismusra,  szép  zsoltá- 
rokra és  imádságokra  tanítsák,  magyarázzák  meg,  hogy 
értsék  iskolai  leczkéjöket  .  .  .  illedelmes  evésre,  kevés 
beszédre,  szerény  életre  és  finom  taglejtésre,  mindkettőre 
szóval  és  saját  jó  példájukkal  szoktassák,  helytelenkedé- 
seiket  és  kihágásaikat  megfelelő  módon  büntessék.  És  mert 
némelyek  azon  balhiedelemben  vannak,  hogy  ha  az  isko- 
lában szünet  van,  nekik  otthon  sem  szabad  semmit  ismé- 
telni, ezután  ez  nekik  többé  meg  ne  engedtessék.  Megtiltják 
még  e  törvények  a  lopást,  fecsegést  és  a  cselédséggel  való 
czivakodást. 

Molnárnak  is  kétségkívül  ez  volt  kötelessége  a  Gernand- 
gyermeknél.  Hogy  a  paedagogus  helyzete  nem  volt  va- 
lami kecsegtető,  az  ebből  is  látható,  de  ezenkívül  erre 
nézve  e  korból  még  sok  más  adat  is  maradt  fenn.  Nem 
emelkedtek  még  ekkor  annak  tudatára,  hogy  a  szülők 
részéről  a  nevelő  iránt  tanúsított  becsülés  és  elismerés, 
a  nevelés  sikerének  egyik  alapfeltétele.  A  nevelőnek  leg- 
többször szolgai  szerep  jutott  a  háztartásban.  Érdekes  erre 
nézve  Molnár  egy  kortársának,    Naubitzer  Györgynek,  ké- 

*  Paulsen  Fr.  :    Geschichtö  des    Gelehrten  Unterrichts.  2.  Aufl.  Leipzig.  1896. 
i-  33i- 

sőbb  tanítónak  és  papnak  leírása,  melyet  saját  nevelőskö- 
déséről  ad.  Hat  év  alatt  négy  családnál  volt  nevelő,  a 
kiknél  paedagogiája  mellett  sokféle  házi  munkát  is  kellett 
végeznie.  Az  egyik  családfő  többször  magával  vitte  a  vásárra 
s  ott  a  boltosinas  szerepét  juttatta  neki;  többször  meg  is 
verte.  Második  gazdájánál,  egy  cserző-vargánál  gyakran  neki 
kellett  a  taposott  bőrt  targonczán  hazaszállítani  s  a  cserző- 
házban  csávázni  segíteni.  A  harmadik  helyen  a  maláta- 
készítésnél és  sörfőzésnél  vették  hasznát  s  olykor  szombaton 
negyven  cseber  vizet  hordott  a  fürdőbe  a  vállán ;  az  ő 
tiszte  volt  bort  és  sört  hozni  s  ezért  akárcsak  mint  egy 
szolgát  sokszor  éjfélkor  is  elszalasztották.  Utolsó  helye 
egy  chirurgusnál  volt,  itt  éjjelenként  recepteket  irogatott, 
ha  vendégek  voltak,  az  asztalnál  felszolgált  s  ha  este  gaz- 
dája vagy  a  korcsmába  vagy  a  szomszédba  ment  egy  kis 
vidám  poharazásra  és  ott  maradt,  neki  kellett  érte  menni 
és  haza  hozni. * 

Molnárnak  sem  lehetett  sokkal  jobb  helyzete  s  szorult 
és  Ínséges  állapotát  mi  sem  bizonyítja  jobban,  hogy  azért 
itt  kilencz  hónapig  meg  tudott  lenni.  De  akármennyire 
igyekezett  is  a  család  kedvében  járni  és  kötelességét  hiven 
betölteni,  azt  már  nem  mondhatta  el  magáról,  a  mit  Nau- 
bitzer  mondott,  t.  i.,  hogy  megkedvelték  és  nem  szívesen  bo- 
csátották el.  A  férfi  csak  meg  lett  volna  vele  elégedve,  a  mi- 
nek bizonyságául  többször  meg  is  ajándékozta,  Szent-György- 
napkor egy  tallérral,  pünkösdkor  egy  magyar  aranynyal,  de  az 
úrnő,  egy  fösvény,  házsártos  és  czivakodó  asszony  sehogy 
sem  szívelhette.  Már  az  is  bosszantotta,  hogy  a  férje  szépen 
megfér  vele  s  addig  zsörtölődött  s  addig  panaszkodott  róla, 
hogy  végre  a  férj  is  megunta  hallgatni  s  a  házi  béke  ked- 
vért felmondta  Molnárnak  az  alkalmazást.  A  felmondás 
épen  a  legrosszabb    időben,   januárban    történt.  Molnárnak 

*  Ez  elbeszélést  Paulsen  után  (1.  332—333.)  közöljük. 

Magyar  Tört.  Életr.  1897.  14 

tél-víz  idején  kellett  ismét  vándorbotot  fogni  kezébe.  Ezen 
a  barbarismuson  « sokan  csudálkoztak  —  mondja  Ladislaus 
tanár   ajánló-levelében    —    a    kik  ez  ifjúembert   ismerték.* 
A    barátai   által   ez   időben   hozzá   írt   levelek    értesíte- 
nek   egyéb    foglalkozásairól,    melyek   között    a    nevelőség- 
től    szabadon    maradt    idejét    töltötte.    Leghívebb   levele- 
zője, Taksonyi  leveleiből  látjuk,  hogy  a  Károli-biblia  még 
mindig  nem  jutott  el  hozzá,  habár  őt  avval  most  is  váltig 
biztatgatta,  a  többi  levelek  a  hazatérést  emlegetik  s  mind- 
inkább erősebben  sürgetik.  Side- 
C7\~fwL4  ~jysJX9MM^f      rius  levele  pedig  már  a  nehezte- 
nyfyvv^wvLí-  ^s  hangján  beszél  a  belehelyezett 

,    ,        bizalom  megrendüléséről. 

27.  TAKSONYI  PÉTER  NÉVALÁÍRÁSA.  ° 

Eddig  —  úgymond  —  pártfogó- 
jának, Békésinek,  a  ki  már  többször  megszólította  s  kér- 
dezősködött utána,  hogy  akaratjuk  ellenére  hol  késik 
oly  soká,  mindig  valami  tisztességes  kifogással  állott  elő 
s  védelmezte.  De  most  már  ő  is  csudálkozik  a  haloga- 
táson s  igazság-  és  hálaérzetére  utalva,  ismét  kéri,  hogy 
térjen  haza.  Ne  okozzon  kárt  másoknak  és  ne  veszélyez- 
tesse jó  hírnevét. 

A  Siderius  levele  a  « tízszeresen  nyomorúságos  és  min- 
den orvosság  nélkül  való  esztendőben*  kelt,1  s  ha  egyéb 
hírekből  nem  tudta  volna,  ebből  is  sejthette  Molnár,  hogy 
otthon  a  hazában  még  kedvezőtlenebbek  a  viszonyok  iro- 
dalmi terveinek  megvalósítására,  mint  külföldön.  Inkább 
várt  tehát  és  tűrt  tovább,  bármily  nagyon  vágyott  is  oly 
biztos  állásra,  a  minővel  otthon  két  pártfogója  biztatta. 
Aggódó  lelkiismeretét  Taksonyi  sietett  ismét  megnyugtatni. 
Bármennyire  megróják  is  mások  —  írta  már  előbb,  —  ő 
tettét  mindig  helyeselte,2  most  pedig  arról  értesítette,  hogy 

1  «Ex  Szepsi  22.  Április,  anno   nobis   DeCIes   MIsero   et   omni    prorsus  carente 
MeDICInan  A  chronostichonból  1602  (kétszer)  jő  ki.  L.  Levelezés. 

2  Levelezés,  1602  márcz.  29. 

a  biblia  ismét  útban  van,  minden  nap  várhatják  Bécsből. ' 
Ez  ugyan  egyelőre  hiú  remény  volt,  a  mennyiben  egy  újabb 
levelével  ismét  lerontja  azt,  arról  tudósítván,  hogy  most 
meg  már  el  is  veszett  a  biblia;  az,  a  kire  Asztalos  bízta, 
hanyagul  járt  el  a  megbízásban  s  most  újra  kell  írni,  hogv 
nagyobb  óvatossággal  és  megbízhatóbb  postástól  más  pél- 
dányt küldjön,  mert  ez  aligha  kerül  meg  többé.2 

De  ötödfél  hónap  múlva  végre  mégis  megérkezett  a 
várva-várt  biblia  Taksonyihoz.  Sőt  egy  más  kellemes  meg- 
lepetés is  várt  Molnárra  a  Taksonyi  leveléből,  melyben  ezt 
neki  megírta.  Asztalos  ugyanis  megígérte,  hogy  ha  valaki 
vállalkoznék  a  kinyomatásra,  háromszáz  tallért  ad  s  Mol- 
nárnak is  megtéríti  az  úti  költséget,  vagy  méltó  tisztelet- 
díjat fizet,  ha  könyvnyomtatót  keres  reá.  Molnár  legfőbb 
óhajtása  beteljesedését  a  közelben  látta.  Most  már  ha  köz- 
vetett úton  is,  de  tekintélyes  helyről  jött  ígéret  s  kezében 
volt  a  levél,  melyre  a  könyvkiadókkal  tárgyalás  közben 
hivatkozhatott. 

Csakhogy  most  megint  más  akadályok  merültek  föl. 
Taksonyi  helyzete  megváltozott  s  ennek  ez  ügyre  is 
elhatározó  hatása  volt.  Míg  az  a  heidelbergi  egyetemen 
tanult,  lelkesedéssel  karolta  fel  ez  ügyet  s  leveleivel  köz- 
vetetlen  és  mások  útján  izgatott  mellette ;  mert  szerette 
volna  saját  nevéhez  fűzni  e  kiadás  dicsőségét.  Levelei  vilá- 
gosan tanúskodnak  erről.  Abban  a  levélben,  mely  tudó- 
sítja Molnárt,  hogy  az  elveszett  biblia  helyébe  más  példány 
küldését  kéri  Asztalostól,  ezt  is  írja:  « Akkor,  t.  i.  ha  ez 
a  könyv  megérkezik,  majd  meglátom,  mit  kell  csinálni  a 
könyvnyomtatókkal.  Inkább  itt  akarnám  Heidelbergben  ki- 
nyomatni, mint  bárhol  másutt,  —  a  Camper  költségén,  a 
ki  a  kiadásról  bennem  némi  reményt  is  keltett. »+ 

Midőn  e  közben  a  hazatérésre  felszólították    s   arra  el- 


1  Levelezés,   1602  júl.  3.  3  U.  o.  1602  nov.  17. 

2  U.  o.  1602  szept.  23.  4  1602  szept.  23. 

határozta  magát,  s  így  egyszerre  minden  reménye  elenyészett, 
hogy  része  lesz  a  « kibocsátás  szolgálatában »:  föltűnő  válto- 
zás állott  be  gondolkozásmódjában  is.  Alább  hagyott  a 
biztatással  is,  sőt  szinte  meglepő  módon  ajánlja  most  már 
Molnárnak  is  a  hazatérést.  « Megvallom  —  írja  —  igen  sok 
akadály  van  ugyan,  melyeket  nekem  is  megírtál;  melyek 
késleltethetnek,  ha  test  szerint  Ítélünk.  De  több  ok  van, 
a  mely  haza  hív  és  követeli,  hogy  a  közös  hazát  erődhöz 
képest  segítsed.  Ezeket  nem  azért  írom,  mintha  tanácsot 
akarnék  adni,  a  mire  semmiesetre  nem  szorulsz,  sem  nem 
azért,  hogy  téged  kellemetlenül  érintő  szavakkal  hazatérésre 
nógassalak,  hanem  hogy  kijelentsem,  hogy  nekem  tisztessé- 
ges dolognak  látszik  sietni  a  hazatéréssel  .  .  .»' 

Talán  ez  volt  az  oka  annak  is,  hogy  nem  sietett  a  bib- 
lia átküldésével,  miután  már  megkapta :  pedig  azután  még 
négy  hónapig  maradt  Heidelbergben  s  így  elég  ideje 
lett  volna  az  elküldésre.  Mikor  pedig  indulásra  készen 
állott,  Asztalos  megbízásából,  a  ki  nem  akarta,  hogy  a 
nagynehezen  Heidelbergbe  felküldött  könyvet  onnan  újra 
visszahozzák,  átadta  egy  tanulótársának,  hogy  az  egyetemi 
könyvtárba  vigye,  hadd  legyen  ott  mindaddig,  míg  alkalom 
nem  kínálkozik  a  kinyomtatásra.2 

így  omlott  össze  a  remény,  melyet  a  Taksonyi  közve- 
títésére épített,  épen  akkor,  mikor  az  az  eddigieknél  sokkal 
kedvezőbb  kilátásokkal  kecsegtetett. 

Mindezek  akkor  történtek,  a  midőn  a  Gernand  csalá- 
dot «a  fösvény  és  nagyon  mogorva  úrnő  miatt*  el  kellé 
hagynia. 

i  Levelezés,  1602  nov.  17. 

2  Érsek  Péter  csak  1603  május  2-án  tudósította  erről  Molnárt.   L.  Levelezés. 

A  kétszeres  csalódástól  elkeseredve  hagyta  oda  Amber- 
get  s  a  téli  utazás  veszélyessége  daczára  útra  kelt  Alt- 
dorf  felé.  Itt  már  volt  egy  ismerőse,  a  «lyceum  tündöklő 
csillaga*,  Rittershausen  Konrád,  a  római  jog  tanára  s  azon- 
kívül híres  nyelvtudós,  a  kit  hasonlításokban  gyönyörködő 
kortársai  a  század  Scaevolájának  neveztek  el  s  azt  is  állítot- 
ták róla,  hogy  a  görög  nyelvet 
Írásban  és  szóban,  prózában  és 
versben  oly  könnyedséggel  s  fo- 
lyamatossággal kezelte,  hogy  a 
klasszikus  irók  és  költők  bármelyi- 
kével kiállotta  az  összehasonlítást. 
Bámulatos  tevékenységű  író,  a  ki 
számos  görög  író  művét  adta  ki 
latin  fordítással  s  jegyzetekkel, 
görög-latin  szótárt  szerkesztett,  a 
zsoltárokat  s  több  bibliai  köny- 
vet héberből  latin  versekbe  for- 
dított stb.1 

Míg  tudományossága  által  cso- 
dálatra ragadta  kortársait,  barát- 
ságos és  bizalomkeltő  modorával  lebilincselte  azokat,  a 
kik  vele  érintkeztek.  Senki  előtt  sem  zárkózott  el  s 
ismerősei  feljegyezték  róla,  hogy  leggyűlöletesebbnek  azt 
tartotta,  ha  valaki  megközelíthetetlennek  mutatta  magát  s 
mikor  kedve  vagy  ideje  nem  volt,  nem  fogadta  el  azokat, 
a  kik  vele  beszélni  szerettek  volna.2 

Altdorfba  érkezve,  Molnár  először  is  hozzá  kopogtatott 


28.    RITTERSHAUSEN    KONRÁD. 


1  Frehek  O.,  Theatrum  virorum  eruditione  clarorum.  Nürnb.  1688.  994-996. 

2  U.  o.  996. 

be  ajánlóleveleivel.  A  nemes  szivű  tudós  megszánta  a  sors- 
üldözött ifjút  s  az  egyetem  deákszállásán  azonnal  lakást 
rendelt  számára.  Hogy  pénzhez  jusson,  másoltatott  vele, 
majd  később  az  egyetem  felügyelőinél  közbenjárva  érde- 
kében, lakáson  kívül  ellátást  és  pénzsegélyt  eszközölt  ki 
részére ;  nürnbergi  ismerőseinél  pedig  pénzt  gyűjtött,  a  miből 
régi  adósságait  kifizethesse.1 

Megszabadulva  e  szerint  a  megélhetés  gondjától,  iro- 
dalmi terve  kiviteléhez  fogott,  mely  keletkezésére  nézve 
csaknem  egyidejű  volt  a  bibliakiadás  tervével  s  a  melyet, 
habár  az  nem  foglalkoztatta  is  annyira,  mégis  hamarabb 
megvalósíthatott.  Ez  volt  egy  latin-magyar  szótár  írásának 
terve.  Még  heidelbergi  tanuló  korában,  midőn  Sárospa- 
takra hivták  lectornak,  egyik  tanárjának,  a  kivel  bizalma- 
san közölni  szokta  belső  aggodalmait,  megvallotta,  hogv 
fél  ez  állás  terhétől,  mivel  a  magyar  ifjúság  alkalmas  köny- 
vek hijjával  van,  s  még  egv  közönséges  szótár  sincs  szá- 
mára. 

Tanárja  azt  felelte  rá:  « Tehát  az  egész  haza  iránt  ér- 
demet szerezhetnél,  ha  ilyesmit  irnál». 

Molnárunknak  e  nyilatkozat  —  mint  maga  megvallja2 
rendkívül  jól   esett.    Midőn  tehát  saját  hibája,  vagy  a  nél- 
kül, hogy  arról  lemondott  volna,  elesett  ez  állástól,  ezután 
már  csak  valami  nyugalmas  állapotra  várt,  hogy  egész  ide- 
jét ennek  szentelhesse.  Ehhez  jutott  most  hozzá  Altdorfban. 

Nyugodt  s  gondtalan  helyzetében,  Rittershausentől  is 
bátorítva,   1603.  július  elején  hozzá  is  fogott  az  Íráshoz. 

Egy  ily  szótárra  valóban  nagy  szükség   volt.    Az  eddig 

1  Molnár,    Dictionarium    Lat.    Vng.  me     animose     feliciterque    intercedendo 

1604.  21.  Sic  altér  (Rittershausen)  Nori-  impetravit  mihi   praeter  solutionem  aeris 

bergae  una  cum    praestanti    et    humanis-  alieni,  in  quo   eram,  tantum    beneficium 

simo    viro    dominó    Hieronymo    Cölero,  et  victum  gratuitum,  ut  abdicata  paeda- 

apud  nobiliss.  et  amplrssimos  d.  d.  d.  d.  gogia  molestiore,  huic    operi   soli  potue- 

scholarchas    dn.     Martinum     Hallerum,  rim  vacare. 

Paulum  Colerum,  Georgium  Volckhame-  2  Molnár,  Dictionarium  Latino  Vng. 

rum   et    Ioan.    Iacobum   Bcemerum,  pro  (1604.)  20 — 21. 

kiadott  szótárak,  melyek  egyéb  nyelvek  mellett  a  magyart 
is  magukban  foglalták,  vagy  már  rendszerüknél  fogva  vol- 
tak, a  mennyiben  tárgyi  és  fogalmi  csoportok  szerint  so- 
rolták föl  a  szavakat,  iskolai  czélokra  alkalmatlanok  és 
egyébként  is  nehezen   kezelhetők,1  vagy  kevés  példányban 

voltak  elterjedve,2  vagy  nagyon  sok  nyelvet  öleltek  fel  s  e 
miatt  drágák  és  szintén  nehezen  használhatók  voltak.3  Ezek 


1    MURMEI.IUS,       SziKSZAI      FABRICIUS 

Balázs,  PfiSTl  Gábor  szótárai.  A  két  el- 
sőt Molnár  név  szerint  említi.  Murme- 
i.iiis  mellett  Pesti  Gábor  művére  czé- 
loznrik  következő  sorai  :  «Excusa  quidem 
fűit  Cracoviae  Johannis  Murmelii  No- 
menclatura  trilinguis,  ut  et  alia  quaedam 
Viennae  cum  loquendi  formulis  sex  lin- 
guis  ;  sed  in  utraque  editione  literis  !'<>- 


lonicis  et  Germanicis  voces  Vngaricae 
erant  impressae.  Dict.  Lat.  Vng.  1604. 
iS.  Heydkn  Sebald  művét  s  a  Dicta 
Catonis-t  is  itt  említi. 

2  Verantius  ,     Megiserius.     Ezeket 
Molnár  nem  ismerte. 

3  Calepinus  (tizenegy  nyelvű)  szótá- 
rát Molnár  is  említi    Dict.   Lat.  Vng.  17. 

mellett  nagyon  élénken  érezhető  szükség  volt  egy  kisebb 
terjedelmű  s  egyszerű  betűrendes  szótárra,  miként  azt  a  gya- 
korlati észjárású  Molnár  felismerte :  olyanra,  mint  a  Dasy- 
podins  szótára,  a  kit  e  művéért  a  strassburgi  szellemes 
Sturm  szerint  nagyobb  dicsőség  illett  meg,  mint  a  minőt 
ócsárló  bírálói  valaha  szerezhetnek.1 

Ezt  a  latin-német  szótárt 2  vette  tehát  alapul,  a  mely 
már  Kassán  nevelő  korában  annyira  megtetszett  neki,  a 
melynél  jobbat  azóta  sem  látott,  pedig  az  egyetemeken 
tizennégy  év  alatt  a  frankfurti  könyvvásárokon  elég  sok 
szótár  megfordult  a  kezén.3 

Ezt  azután  összehasonlította  más  szótárakkal,  így  több 
latin-franczia  szótárral  s  azokból  is  vett  át  szavakat.4  E  mun- 
kájában ismét  Rittershausen  volt  nagy  segítségére,  a  ki 
könyvtárát  rendelkezésére  bocsátotta  s  kieszközölte,  hogv 
az  egyetem  könyvtárát  is  szabadon  használhassa  s  a  kétes 
és  nehéz  latin  szólásokat  is  megmagyarázta  neki.5  Azon- 
kívül felvette  szótárába  azon  szavakat,  melyeket  strassburgi 
tanuló  korában  az  iskolában  kellett  lejegyezgetnie,6  a  Clu- 
sius-Beythe-féle  latin-magyar  növénytani  szótárt  stb.7  Nagy 
hasznára  volt  Calepinus  magyar  tolmácsa  is,  a  kinek  mint 
említi,  nevét  nem  tudhatta  meg.3  Figyelme  arra  is  kiter- 
jedt, hogy  a  magyar  tanulók  a  latin  szavakat  rendesen  ma- 
gyar hangsúly  szerint  ejtik  ki,  ezért  megjelölte  azok  hang- 
súlyát, továbbá  a  főnevek  nemét,  a  beszédrészek  nevét,  úgy 


i  Dict.  Lat    Vng.  27.  scripsi  autem  et  opus   absolvi  in  illustri 

2  Dictionarium    Latino    Germanicum  academia  Altorfina.  U.  o.   10. 
et  Germanico  Latinum.  4-ik  kiad.  Strass-  7  Levelezés,  1603.  jun.  2. 

burg,  1565.  8  In  versioné  juvit   me  interpres,  qui 

3  Dict.  Lat.  Vng.  22.  Calepino  Vngarica  inseruit,  cuius  nomen 

4  Említi     Stephanus-í  ,     Basilius-í  ,  ego  adhuc  resciscere  non  potui.  Diction. 
FRisius-t,  Chytraeus-í.  U.  o.  22.  Lat.  Vng.  24.  Tudvalevőleg  Sándor  Ist- 

5  U.  o.  21.  ván  s  újabban    Szily    Kálmán    Szántó 

6  «Fundamenta    operis    in    Argenti-  (Arator)  István  tudós  jezsuitát  és  rend- 
nensi  lycaeo  posui,  in  quo  alumnus  eius  társait  tartja  szerzőjének.  L.  Szily:  «Ki 
reipublicse    ultra    triennium    vixi.    Con-  volt  Calepinus  magyar  tolmácsa  ?•  Buda- 
pest, 1886.  16. 

a  mint  Dasypodiuson  kívül  egy  franczia  szótárban  látta. J 
A  ritkán  előforduló  városnevek  helyett  másokat  s  főleg 
olyanokat  vett  föl,  melyekben  megfordult,  vagy  hosszasab- 
ban tartózkodott;2  ezeknek  nevezetességeit  is  megemlíti: 
Strassburgnak  magas  tornyú  ékes  templomát,  kinek  Euró- 
pában nincsen  mássá,  Zürichnek  szép  tavát,  stb.3  A  hol  a 
latin  szóra  megfelelő  magyar  kifejezést  nem  talál,  vagy 
olyan  nem  volt,  körülirással  s  meghatározással  segített  ma- 
gán.4 Különösen  nagy  nehézséget  adtak  a  tudományos  mű- 
szavak s  a  tudományok  nevei  s  az  ilyenekre  két-  vagy 
háromféle  fordítást,  helyesebben  magyarázatot  is  ad.5  Álta- 
lában igen  szívesen  magyaráz,6  világosító  példákat  is  gyak- 
ran idéz  a  magyar  nyelvből 7  s  olykor  a  magyar  és  idegen 
szokások  között  való  különbségre  is  figyelmeztet.8 

Az  irodalmi  munkásság  ezen  első  éve,  melyet  gondtalan 
helyzete  s  egy  régi  irodalmi  tervének  teljesedése  miatt  a 
boldog  évek  közé  számított  volna,  nem  volt  zavartalan,  bá- 
nat és  csalódás  nélkül.  Midőn  szótárán  javában  dolgozott, 
Sideriustól  levelet  kapott,  melyben  szemrehányást  tesz  neki, 


1  U.  o  mondására  tanito  tudomány,  avagy  Iga- 

2  Dict.  Lat.  Vng.  20.         •  zat  az  hamistól  megválasztó    tudomány- 

3  Azonkívül  némelyiknél  a  maga  élet-  nac  módgya.  Vagy  Mesterséggel  vete- 
körülményeit  is  fölemlíti.  így  A Uorfnál :  kedó  tudomány. 

•  Holot  ez  Dictionariomot    írta   Albertus  6  L.  különösen    a    theol.  vonatkozású 

Molnár,  1603.  esztendőben*  ;  Strassburg-  szavakat. 

nál  (Argentínáét  Argentoratum) :  «Holot  7  Syncrisis :  Két  kulombózo  dolognac 

(az  akadémiában)  én  is,  ki  ezt  magyarol  Oszvevetése,  ut  Vert  viszen  veretlent.  Te 

írom,  negyedfél  esztendeig  laktam  iffiab  tul    s  én  innen,  te  hagyiczad,   s  én  utóm. 

koromban*.  Egy  későbbi  kiadásba  Szói-  Prosopopoeja  :     Személy    szerzés,    Mikor 

czct  is  beiktatta.  néma  dolgocnac  beszéllést  tulajdonitunc, 

4  Pl.  Plantanimalia,  Proletarii  stb.  Ez  ut :  Sir  az  Szegletbe  az  Igazság,^  Rikolt 
utóbbi  köv.  meghatározással:  t  Római  az  utzákon  az  Hamisság  :  ezt  Könny  ves 
szegény  nép  volt,  ki  az  várost  egyéb-  szemmel  nézik  az  város  faláig  —  Proso- 
képen  nem  segéthette,  hanem  czak  gyér-  Homotta  :  Hozzá  nevezés.  Midőn  így  szó- 
rnék szüléssel  szaporította,  hadba  sem  lu"k :  «Ne  meg  a  (>Sarló,  ahol  a  Tartót. 
kuldetot,  hanem  czak  nagy  szükség  idein.  «  Pl.Stimulm  :  Osztony,  kivel  egyebut 
Stratagtma:  Hadi  okos  fortély.  Haditisz-  az  rest  Ókor  oldalát  gyakdossác  :  De  Ma- 
tesztesseges  (így)  álnokság.*  gyar  Országban  az  Ökröt  nem  stimulus- 

5  Pl.  Logica ;  Akármi  dolognac  iga-  sal  szurdallyác,  hanem  Ostorral  suyto- 
zán    meg   eszmeilésére,    es  jo  rendel   ki-  gattyác. 

NLiijy.u    Tóit.   Klrti.   1897.  *5 


114  DÉZSI    LAJOS 

a  miért  nem  tér  haza;1  majd  egy  másik  levél  érkezett 
Taksonyitól,  mely  atyja  halálhírét  hozta  meg.  Levert  hangu- 
latát, melyet  e  gyászhír  okozott,  a  szótára  előszavában  atyja 
emlékének  szentelt  kegyeletes  sorokban  örökítette  meg. 2 
Ez  a  levél  még  más  szomorú  híreket  is  foglalt  magában. 
Ez  hozta  meg  a  választ  arra  a  levelére  is,  melyet  Asztalos- 
nak a  biblia  kiadása  felől  írt  s  ez  a  válasz  szintén  kedve- 
zőtlen volt:  Hagyjon  fel  most  e  gondolattal,  —  írja  neki 
Taksonyi  az  Asztalos  megbízásából,  —  elegendő  pénzfor- 
rás nélkül,  a  mi  most  Asztalosnak  sincs,  nem  kell  sietni  a  ki- 
adással. Nem  azt  jelenti  ez,  —  teszi  utána  mintegy  mentsé- 
gül, —  mintha  megbánta  volna  igéretét,  vagy  a  költséget  saj- 
nálná, hanem  azt,  hogy  most  oly  szomorú  idők  járnak,  hogy 
attól  is  lehet  félni,  hogy  az  idő  és  munka  kárba  veszne. 
Hadd  maradjon  azért  a  biblia  is  Heidelbergben.  Hasonló 
okból  nem  fogadta  el  « Molnár  Gergely  latin  nyelvtana" 
nak»4  ajánlását  sem,  melyet  Molnár  újra  ki  akart  adni: 
félt,  hogy  megsérti  Nádasdy  Ferencz  grófot,  a  kinek 
az  előbbi  kiadások   ajánlva   voltak.4   S   ha  kiadja,    ne    szól- 


i  Napló,  1603  máj.  23.  Attulerunt  Al-  maticae    Molnaris    popularis    nostri    do- 

torfium  Siderii  maledicas  literas.  ctissimi    Latináé,  eam  hactenus  probatu- 

2  Levelezés,  1603  aug.  12.  (Uj  naptár  rum  dominum  patronum  scito,  quate- 
sz.)  A  magyar-latin  szótárban  (13.  lap)  nus  pristinae  dedicationi  strenui  comitis 
sajtóhibából  áll  1604.  Francisci  Nadasdi  nomine  celebratae  non 

3  Molnár  Gergely  művének  e  ki-  officiet,  quia  nempe  omnia  propemodum 
adásából  egy  példányt  sem  ismerünk.  exemplaria,  diversis  in  locis  Ungariae, 
(Szabó-Hellebrant  :  RMK.  1014.  sz.)  Germaniae,  Viennaeque  id  ipsum  inten- 
Molnár  Nfl/>/djában  nem  írja,  hogy  ki-  derunt,  ne  quid  maculae  tanti  viri  inure- 
nyomatta,  de* a  hozzá  írt  levelek  több-  retur :  censet  idem  iam  quoque  facien- 
ször  említik.  Hogy  csakugyan  meg-  dum  esse  »  Levelezés,  1603  aug.  12.  Az 
jelent,  abból  is  gyanítjuk,  hogy  Rit-  itt  említett  kiadások  szintén  mind  elvesz- 
tershausen  üdvözlő-verset  is  írt  hozzá,  tek  s  az  első  kolozsvári  1556-iki  kiadás- 
mely fenmaradt  Molnár  iratai  között  nak  is  csak  emléke  maradt  fenn.  Gróf 
s  Bőd  (Magyar  Athenas,  1S0.)  és  Ho-  Nádasdy  Ferencz,  vasvármegyei  főispán 
rányi  (Memória  Hung.  11.  656.)  is  kiad-  és  kir.  főlovászmester  1555— 1603  között 
ták.  Talán  (hibásan)  erre  van  czélzás  élt,  s  1568-ban  már  neki  ajánlotta  egy 
Pasor  üdvözlő-versének  e  szavaiban  is  :  bécsi  könyvnyomtató  Pesty  Gábor  szó- 
«Linguae  patria?  compendia  tradit».  Dict.  tárának  egy  kiadását.  A  Grammatika  el- 
Lat.  Vng.  32.  veszett  (legalább   is   három)    kiadásának 

4  «Quod  attinet  ad  editionem   Gram-  nyomtatási    idejét    körülbelül   ez    év    és 

jon  előszavában  a  biblia  kiadás  tervéről  s  az.  Asztalos- 
tól igért  összegről,  mert  az  is  megeshetnék,  hogy  e  miatt 
a  városból  kirekesztenék  vagy  talán  Magyarországból  is 
vagy  legalább  Pozsonymegyéből  kitiltanák. 

Volt  egy  biztató  szó  is  a  hosszú  levélben :  A  latin- 
magyar szótárt  és  megfordítva,  ha  elvégzed,  nem  csekély 
szolgálatot  teszesz  az  irodalomnak,  mely  hogy  mindenki- 
nek és  neked  is  javadra  szolgáljon,  kérem  az  Istent  fia 
által. »' 

E  biztatásból  is  erőt  merítve,  csak  annál  serényebben 
látott  a  szótár  szerkesztéséhez  s  öt  hónap  alatt  elkészülve 
az  első  részszel,  menten  hozzáfogott  a  második,  magyar- 
latin rész  Írásához. 

E  szótárhoz,  mely  nálunk  az  első  kisérlet  volt,  az  első 
rész  forrásain  kívül  számos  magyar  művet  is  használt, 
melyeket  részint  Magyarországból  kapott  és  vitt  ki  magá- 
val, részint  Frankfurtban  és  Nürnbergben  vásárolt  az 
ószerárúsoknál.2  Ezenkívül  a  szavak  egy  részét  emlékezet- 
ből írta  össze.  « Kétségkívül  csodálkoztok  —  mondja  a  ma- 
gyar és  erdélyi  tanulóifjúsághoz  intézett  előszóban  —  hogy 
épen  én  készítettem  nektek  magyar-latin  szótárt,  a  kit 
Magyarországon  kevesen  ismernek,  a  ki  sok  éven  át  a 
hazától  távol  voltam  s  nagyrészt  Németországban  neveked- 


1(103  közé  tehetjük.  A  legrégibb  kiadás,  «Taxonius  ecclesiam,  quae  est  in  Joka,  re- 
melynek  példányai  fennmaradtak  :  az  git,  cum  duabus  filiabus  et  uxore,  habens 
1613-iki  debreczeni  kiadás.  corporis  fila  firmiter  constituta».  Erről 
1  Molnár  fenmaradt  levelei  között  ez  a  passzusról  írta  Ipolyi  Arnold:  «Nem 
Taksonyinak  utolsó  levele  s  ugy  látszik,  olvashatom  jól  Szenczi  Coriarius  Lukács 
ezzel  meg  is  szűnt  köztük  a  levélváltás.  kiadatlan  levele  ezen  helyét :  Uxore  se- 
Késöbb  Asztalos  vagy  unokaöcscse  Szíj-  nis  Oressoris,  vagy  Tonsoris  vagy  Pro- 
gyártó Lukács  útján  hall  Molnár  némi  fessoris  filia!»  (Veresmarti  megtérése 
hírt  róla.  1608  márcz.  6-án  Asztalos  azt  írja  hist.  Bev.  Budapest,  1875.  1.  235.) 
neki:  «Petrus  Taxoni  jókai  predicator  it  2  Quorum  (t.  i.  magyar  könyveknek) 
nálunk  házzasult  meg,  bizonyára  jámbor  etiam  in  Germania  nunquam  mihi  defuit 
nemből  való  leánt  vet  el,  de  nem  becsülli  copia.  Nam  praeter  állatos  ex  Vngaria, 
meg,  nem  él  ol  tisztességessen  vele,  az  Francofurti,  et  hic  Noribergae  in  foris 
mint  predicatorhoz  illendő  volna.*  Szíj-  scrutariis  (quod  miremini)  libros  repperi 
gyártó  pedig  ezt  írja   (i6oy  jan.    24-én) :  et  emi  Vngaricos    Dict.  Lat.  Vng. 

•5* 

tem.  De  megszűntök  csudálkozni,  ha  okaimat  megértitek. 
Abban  a  családban  születtem  (távol  legyen  a  mondottól  az 
irigység),  a  melyben  a  régi  magyar  nyelv  romlatlanul  ma- 
radt. Ősöm  az  erdélyi  székelyek  nemzetéből  származott,  a 
kik  azzal  dicsekesznek,  hogy  náluk  a  magyar  nyelv  tisz- 
tább, vájjon  azért-e,  mivel  először,  vagy  utoljára  jöttek 
ki  Scithiából,  azt  nem  tudom,  csak  tudom,  hogy  dicse- 
kesznek, i ' 

Míg  a  szótár  első  részének  szerkesztése  öt  hónapig  tar- 
tott, addig  e  második  részszel  egy  hó  alatt  elkészült,  úgy 
hogy  a  következő  év  január  havában  már  az  egész  munka 
teljesen  kész  kéziratát  mutathatta  meg  a  nürnbergi  könyv- 
nyomtatóknak.2 

Ezek  között  csakhamar  kapott  rá  kiadót  is  a  jeles  tudós 
és  könyvnyomtató  Hutter  Illvés  személyében.  A  kor  egyik 
legnagyobb  orientalistája  volt  ez,  a  ki  egy  ideig  Lipcsében 
a  keleti  nyelvek  tanára  s  Ágost  szász  választófejedelem 
héber  nyelvmestere  volt,  később  pedig  egy  könyvnyomdát 
alapított  s  azzal  előbb  Hamburgban,  majd  Nürnbergben 
telepedett  le.  Híres  volt  héber  nyelvű  kiadványairól  s  hat 
és  tizenkét  nyelvű  bibliáiról,  melyeknek  nemcsak  nyom- 
tatója, hanem  szerkesztője  is  ő  volt,  valamint  egy  felfede- 
zéséről, egy  új  nyelvtanulási  módszerről,  mely  szerint 
három-négy  év  alatt  csekélyebb  fáradsággal  több  nyelvet 
meg  lehetett  tanulni,  mint  az  előtt  tíz,  húsz  vagy  több  év 
alatt.4 

Ez  vállalkozott  a  kiadásra  s  már  februárban  hozzá  is 
kezdett  a  nyomtatáshoz.  Molnár  Nürnbergbe  tette  át  laká- 
sát,   Hutterhez    költözött,    hogy    a    javítást  jobban    végez- 


i  Dict.  Vng.  Lat.  13.  11.    213-220.    Haláláról    itt    csak    annyi 

2  U.  o.  12.  áll,  hogy  1602  után  halt  el,  de  ez  sokkal 

3  Napló,  1604  január.  később  történt.  Életrajzához  érdekes  ada- 

4  Hutter  életrajzát  s  műveinek  jegy-  tokát  tartalmaz  Molnár  levelezése.  Lásd 
zekét  1.  Will:  Nürnbergisches  Gelehr-  kül.  1604  apr.  26.,  máj.  2  (Pasor  levele 
ten-Lexikon  (Nürnberg  u.  Altdorf,   1756)  Hutterhez,  júl.  6.,  júl.  3b.) 

hesse  s  a  nyomtatásra  is  állandóan  felügyelhessen,  nála 
lakott  azon  hat  hónap  alatt,  míg  a  mű  nyomtatása  tar- 
tott. 

Midőn  a  szótári  rész  kikerült  a  sajtó  alól  s  csak  az  aján- 
lás és  előszó  hiányzott  még  belőle,  hogy  a  könyvpiaczon 
is  megjelenjék,  Molnár  elvitte  vagy  elküldte  tanáraihoz,  s 
azon  tudósokhoz,  a  kikkel  ismeretségben  állott  s  föl- 
kérte őket  üdvözlővers,  úgynevezett  « epigramma*)  Írására. 
Rendes  irodalmi  szokás  volt  ez  s  egy  kis  doktori  értekezés 
sem  jelenhetett  meg  a  nélkül,  hogy  három-négy  ily  vers 
ne  magasztalná  a  művet  és  szerzőjét.  E  verseket  rendesen 
latinul  írták,  de  találunk  héber,  görög  stb.  nyelven  írot- 
takat is.  Különösen  kezdő  irók  fontosnak  tartották,  hogy 
minél  több  és  minél  tekintélyesebb  neveket  függeszthes- 
senek műveik  elé.  Néha  bizonyos  jótállás  volt  ez,  melyet 
elismert  tekintély  egy  kezdő  Íróért  a  közönség  előtt  vállalt, 
máskor  viszonzás  fejébe  ment,  de  legtöbbször  egyszerű 
udvariassági  tény  volt,  melyet  ritkán  tagadtak  meg  attól, 
a  ki  ezért  hozzájok  fordult. 

Molnárnak,  a  ki  barátai  műveihez  szinte  írt  ilyeneket, r 
hét  tanár-  és  tudós-ismerőse  kedveskedett  ily  üdvözlő  vers- 
sel.2 Rittershausen  épen  görögül  akart  írni,  de  az  elkez- 
dett verset  elvesztette  s  a  helyett  gördülékeny  latin  ver- 
sekben magasztalta  a  Molnár  hazaszeretetét,  melynek  e  mű 
a  bizonysága;  Girschner  szerint:  «Ha  szeretsz  latin  vagy 
franczia  nyelven  beszélni,  mért  ne  szeretnél  pannóniai  nyel- 
ven is  ?  Pasor  azt  fejtegeti,  hogy  a  szótár  mennyire  szüksé- 
ges tudósoknak,  tudatlanoknak  egyaránt,  úgy  hogy,  ha  Ca- 
lepinus  élne,  szinte  rászorulna  lexikonára. 

Jellemző,  hogy  Molnár  lassanként  mennyire  felköltötte 
az  érdeklődést  a  magyar   nemzet  és  nyelv   iránt  oly  tudó- 

1  Pl.  1.  Böszörményi  Péter,  Szilvási       cator  János  és  Höltzlin  Jeremiás.  Mind- 
Márton  disputatiói  mellett.  ezeknek  eredeti  kézirata  fenmaradt  Mol- 

2  Az  alább  említetteken  kivül  még  Pis-       nár  iratai  között. 

sokban  is,  a  kik  helyzetüknél  és  szakjuknál   fogva    ezekről 
tudomást  is  alig  vettek  volna. 

Rumel  Konrád  orvosdoktor  előbb  is  kérte,  hogy  írja 
le  neki  a  biblia  első  fejezetét  magyarul,1  most  pedig,  mi- 
dőn szótára  nyomtatás  alatt  van,  mint  a  pannóniai  nyelv 
megtartóját  üdvözli,  ki  dicsőséget  hoz  a  hazára,  melynek 
földjét  lovon,  füvét  aranvos  féken  s  vizét  nyergen  vette 
nemzete  s  egyszersmind  dicsőséget  saját  nevére  .  .  .2  Rem 
szerint  a  Hunyadi,  Attila,  Béla,  László,  István,  Géza  hősi 
tetteiért  szükséges  lenne  megtanulni  e  nyelvet,  Keckermann 
pedig  a   magyar    nyelv    eredetének    süppedékes    talajára   is 


5   Ovwvvv*^  Px*™rt^h 

rálépett  s  szerinte  igen  sok  magyar  szó  héber  eredetű  s 
nincs  oly  nyelv  Európában,  mely  közelebb  állana  az  Isten 
és  angyalok  nyelvéhez,  mint  a  magyar,  melynek  neve  már 
a  bibliában  is  előfordul,3  —  a  mely  állítását  azután  Rem  sie- 
tett kétségbe  vonni.4 


1  Levelezés,  1603  jún.  2 

2  Ez  üdvözlő  vers  befejezése  : 

Ergo  tuum  nomen  nunquam  leve  crede  feretur, 
Durn  maneant  himlő,  föld,  quoque  frugiferens, 
Durn  vigeant  zabola  few,  viz  atque  nyereg. 
Isten  ember  &•  egh,  Kyrali  pap  &  ige. 
(Dict.  Lat.  Vng.  1604.  31.  1.) 

3  Quos  ante  sanctus  autor  dixit  Hagriim, 
Dein  pauciore  syllaba  Psaltes  Hagrim, 
Chaldaeus  hos  diserte  vertit  Hungaros ; 
Quin  usque  nunc  Iudaea  gens  vos  Hungaros 
Appellat  Hagriim,  simulque  Hagar  solum 
Id  nominant,  Alberté,  quod  te  protulit, 

Idem  docebit  nomen  arcis  Agriae.  (U.  o.  29.) 

4  «Unum  me  suspensum  habét,  Hungaros  ne  recte  Agarenos  dixerimus  et 
paraphrasten  Chaldaeum  fali  potuisse,  qui  Agarenos  in  Arábia,  Aegypto,  Africa 
et  posteris  temporibus  in  Hispánia  potius,    quam  Pannónia  quaesiisset,  atque  inve- 

Az  így  most  már  teljesen  készen  levő  munkáért  Mol- 
nár kiadójától  12 — 25  tiszteletpéldányra  számíthatott.  Ekkor 
még  az  irók  rendszerint  nem  kaptak  műveikért  tisztelet- 
díjat. Luther,  Melanchton  díj  nélkül  irták  műveiket,  Eras- 
mus  és  Hutten  élesen  visszautasították  a  vádat,  hogy  a 
könyvkiadók  műveikért  megfizetik  őket.  Kivételesen  ugyan 
arra  is  találunk  példát,  rendesen  olyankor,  a  mikor  a  kiadó 
adja  a  megbizást,  hogy  a  szerző  előre  egyességre  lép  av- 
val a  honorárium  dolgában.  így  egy  frankfurti  kiadó  szer- 
ződés szerint  minden  nyomtatott  példány  után  egy  krajczárt 
fizetett  az  Írónak,  egy  másiktól 
csak  nagy  nehezen  lehetett  kierő- 
szakolni, hogy  ívenként  egy  fél 
tallért  adjon.  Meglepő  nagy  díjat 
kötött  ki  magának  egy  theologus, 
a  ki  egy  nagyobb  műveért  500 
forintot  fizettetett  magának,  de 
ez  annyira  hallatlan  eset  volt,  hogy 
azt  e  miatt  erősen  meg  is  támad- 
ták, hogy  simoniát  űz,  pénzért  el- 
adja a  szentlélek  adományát.1 

Az  irói  tiszteletdíjat  pótolta 
némileg  a  könyvajánlás  (dedica- 
tio  ,  mely  e  korban  s  egész  a 
xviii.  századig  feltűnő  nagy  mértékben  divatozott.2  Rende- 
sen fejedelmeket,  főurakat,  vagy  nagyon  gazdag  embereket 
választottak  ki  e  czélra,  a  kikről  föltehették,  hogy  ez  hiú- 
ságuknak   hízeleg    s    kellőkép    honorálják    a    megtisztelte- 


it.   RSM   GYÖRGY. 


nisset  rectius  verius.  Vestram  gentem  omnibus  módis  Sarmaticum  vei  Scythicam 
potius  arbitror.  Sed  litem  non  moveo  et  transigam  cum  Keckermano,  ubi  Áriam 
Montanum,  Sanctum  Pagninum,  Justinianum  Genuensem  et  dominum  hospitem 
tuum,  clarissimum  Hutterum  in  illius  sententia  esse  compertam  habuero.  (Lírdr- 
zis,  1604  aug.   13.) 

1  Kapp,  I.  315—16. 

2  U.  o.  322. 

tést.  Erasmus  kiváló  gonddal  választotta  meg  patronusait  s 
figyelme  még  magyar  emberekre  is  kiterjedt  s  egy  művét 
Tburzó  Jánosnak  ajánlotta.  Gazdagabb  városok  tanácsa  is 
gyakran  jutott  ily  kitüntetéshez,  úgy  hogy  az  ajánlásokról 
rendes  jegyzéket  kellett  vezetni. 

A  dedikálás  sokszor  csupán  tiszteletből,  de  legtöbb 
esetben  jutalom  reményében  történt,  a  mi  ritkán  is  ma- 
radt el,  bár  nagyon  változó  volt.  Egy  iró  száz  dukátot,  egy 
másik  aranyozott  és  aranynyal  megtöltött  serleget,  egy  har- 
madik gabonát  és  bort,  Erasmus  Thurzótól  egy  hermelinbőr- 
sü veget  kapott.1  Az  egyes  városok  tanácsa  nagy  óvatosság- 
gal járt  el  a  jutalom  utalványozásában  s  különbséget  tet- 
tek oly  művek  között,  a  melyek  a  város  dicsőségére  szol- 
gáltak s  olyanok  közt,  melyek  tisztán  haszonlesésből  ké- 
szültek. A  svájczi  szövetség  történetének  irója  Zürichtől  s 
Berntől  200 — 200  tallért  s  a  többitől  is  nagy  összegeket 
kapott,  míg  egy  másik  jelentéktelen  irót  csak  két  tallér- 
ral fizettek  ki,  s  némelyiknek  azt  is  tudtára  adták,  hogy 
máskor  ne  merészeljen  hasonló  ajánlásokkal  alkalmatlan- 
kodni.2 

A  királyok  és  fejedelmek  is  így  jártak  el,  de  nálok  sok- 
szor a  miniszterek  vagy  a  körükben  élő  tudósok  hangulata 
döntött  az  ajánlás  elfogadása  vagy  a  tiszteletdíj  nagysága 
fölött.3  Hogy  őket  leggyakrabban  keresték  föl  ily  ajánlá- 
sokkal, azt  ezek  után  természetesnek  találjuk.  És  sokszor 
fejedelmileg  is  jutalmazták  meg  az  írót.  Ferdinánd  magyar 
király  egy  irót,  a  ki  görögből  latinra  fordított  művét  aján- 
lotta neki,  a  görög  nyelv  egyetemi  tanárává  nevezett  ki. 4 
A  tudományszerető  és  tudóspártoló  Rudolf  császárnak  és 
magyar  királynak  is  bőven  kijutott  az  ajánlásból  s  oly  mű- 
veket, melyek  iránt   érdeklődött,  valóban   bőkezűen   jutal- 

1  Nisard,   Etudes  sur  la  renaissance.  3  Kapp,  i.  318. 
Paris,  1855.  in.  4  Kapp,  i.  317. 

2  Kapp,  i.  318.,  320. 

mázott.  Keplernek  például  ioo  tallért  utalványozott  Optica 
czímű  műve  ajánlásáért.1 

Molnár  is  Rudolfot  választotta  műve  patrónusának.  Az 
ügyesen  szerkesztett  és  lendületes  ajánlólevélben,  mely  egy 
mythologiai  képpel,  Minerva  és  Mars  születésének  elbeszé- 
lésével kezdődik,  először  magasztalja  a  németek  feltalálói 
ügyességét,  melynek  szerinte,  nyilvánvaló  czélzással  Rudolf 
kedvteléseire,  az  óra  is  egyik  ékesen  szóló  bizonysága  s 
azután  rátér  arra,  miért  ajánlotta  a  császárnak  e  művet. 
Mert  míg  Európa  minden  részének  tudósai  képviselve  van- 
nak e  téren,  addig  Magyarországból,  melynek  koronáját 
pedig  harminczkét  év  óta  viseli,  az  egy  Zsámbokin  kívül, 
senki  sem  gondolt  erre.2 

Nem  felejtkezett  el  ajánlásában  a  császár  mindenható 
tanácsosairól  sem.  Tudta,  hogy  azok  útján  juthat  csak  a 
császár  elé  s  megemlítette,  hogy  a  főhivatalnokok  és  gyer- 
mekeik is  hasznosan  élhetnek  művével,  ha  az  alattvaló 
nép  beszédét  ismerni  akarják.  Most  még  hátra  volt,  hogy 
művét  személyesen  vigye  el  Prágába  a  császárhoz,  mert 
csak  így  remélhetett  onnan  eredményt. 

Es  ez  volt  a  dolog  legnehezebb  része.  II.  Rudolf  császárt 
négy  évvel  azelőtt  búskomorság  lepte  meg  s  azóta  meg- 
hasonlott kedélylyel,  azon  képzelődéstől  gyötörtetve,  hogy 
egy   szerzetes   tőre    alatt   vérzik  el :    félrevonult  a  világtól. 

Mindenkiben,  még  testvérében  is  ellenséget  látott,  min- 
denkire gyanakodott  s  e  miatt  kerülte  az  embereket.  Ha 
olykor  a  hradsini  várpalota  kertjének  fedett  sétányain  sé- 
tált, vagy  egykori  kedvencz  lovait  ablaka  elé  vezettette : 
mindössze  ennyivel  árulta  el,  hogy  még  némi  gyönyörű- 
sége   telik    a    világban.    Máskülönben     magába    zárkózott, 


i  Kepleri  opera.  Ed.  Frisch.  VIII.  765.  Caesar  praeter  omnem  meam  spem  ob 
dedicationem  libri  (Opticae)  nuncupavit  100  thaleros.  Sed  et  hi  et  alii  400  floreni 
ex  superiore  anno  sünt  apud  quaestoréin.* 

a  Tehát  nem  ismerte  többek  között  a  Berger,  Jesszenszky  műveit. 

Magyar  Tört.  Életr.  1897.  !" 

elhanyagolta  a  misét,  csak  nagy  ritkán  ment  el  a  tanács- 
ülésekre, még  ritkábban  fogadott  el  valakit  kihallgatásra: 
ezek  helyett  inkább  az  alkhimiára  és  asztrológiára  fordí- 
totta minden  idejét.*  Hogyan  lehetne  aranyat  csinálni  s  ez 
által    a    császári    kincstár   gyakran    előforduló    pénzzavarán 


32.    II.    RUDOLF    CSÁSZÁR. 

örökre  segíteni,  vagy  a  planéták  állásából  a  jövőt,  halála 
módját  és  idejét  megtudni;  mit  jelent  egy  üstökös  vagy  új 
csillag  feltűnése,  mi  változást  idéz  elő  a  politikai  viszonyok- 

*  Gindely,  Rudolf  II.  u.  seine  Zeit.  1600 — 1612.  1.44  kk.  —  Rudolfnak  és  korá- 
nak hű  jellemzését  1.  e  korszak  legalaposabb  ismerőjének,  Károlyi  ÁRPÁD-nak 
«A  korponai  gyűlés  i6o5-ben»  (Budapest,  1896.)  és  «A  22.  artikulus»  (Budapesti 
Szemle,  1889.)  ez.  tanulmányaiban. 

ban  egy  nem  várt  napfogyatkozás :  ezek  voltak  azok  a  dol- 
gok, melyek  a  császár  érdeklődését  éveken  át  lekötötték. r 
A   császárnak    e    csillagászati   kedvteléseinél,    melyekbe 
mind  inkább   elmélyedt,    e    század    legnagyobb    csillagásza, 


<,<,.    KEI'LER    JÁNOS. 

Kepler  János  volt  segítségére.  1601  óta  ő  volt  a  császári 
mathematikus  s  a  fent  előadott  kérdésekre  rendesen  neki 
kellett  a  horoskop  segélyével  megfelelni.5 

1  Joannis  Kepleri  astronomi  Opera  omnia.  Ed.  Frisch.  (Franki.  185^—71.)  vni   962. 

2  Lásd  u.  o.  733. 

16* 

Mint  ilyennek  nagy  befolyása  volt  a  császárra,  a  ki  bizal- 
mával teljes  mértékben  megajándékozta.  E  miatt  nagy  össze- 
köttetése volt  az  udvari  személyzettel  és  a  tanácsosokkal 
is,  a  kikkel  folytonosan  érintkezett  s  a  kik  gyakran  ő  általa 
vitték  keresztül  szándékukat.1 

A  fent  előadottakból  következik,  hogy  Rudolf  nem  azon 
uralkodók  közé  tartozott,  a  kik  az  ügyek  legnagyobb  ré- 
szét maguk  intézik  el  s  annak  a  ki  ügye  gyors  elintézését 
óhajtotta,  a  befolyásos  tanácsosoknál  kellett  kopogtatni,  mi- 
vel ezek  jóindulatától  függött  rendesen  ügyének  sikere. 3 

Molnár  is  csak  ily  úton  remélhette,  hogy  czélt  ér  aján- 
lásával s  ajánló  levelekkel  bőven  ellátva  érkezett  Prágába. 3 

Már  említettük,  hogy  a  tudományos  körökkel  ismerős 
és  levelező  Rittershausennek  mennyire  kegyében  állott 
Molnár.4  Rajta  kívül  pedig  még  számos  jóakarója  és 
pártfogója  volt.  Ilyen  volt  többek  között  Reni 5  György, 
egy  előkelő  származású6  nürnbergi  tanácsos  és  jogdoktor, 
költő  és  tudós,  a  ki  Európa  minden  részének  tudósaival 
levelezett  s  voltak  ismerősei  Prágában  úgy,  mint  Paris- 
ban, Angolországban,  mint  Magyarországon  s  egy  életirója 
szerint  kevés  tudóssal  érintkezhetett  s  nem  sokáig  tanulha- 
tott az,  a  ki  Remet  nem  ismerte,  vagy  legalább  nevét 
nem  hallotta.7  Ez  Molnár  iránt  kiváló  vonzódást  érzett, 
attól  kezdve,  midőn  megismerte.  Buzdította,  jóakaró  ta- 
nácsokat adott  neki.  Mikor  műve  elkészült,  sürgette,  hogy 
siessen  a  prágai  úttal,  mert  a  tél  közelget ;  sürgette  a  szom- 
szédjában lakó  könyvkötőt  is,  a  kinek  Molnár  hat  példányt 
bekötés  végett  adott,  felajánlotta  neki  az  útiköltséget,  majd 

i  U,  o.  962,  938.  dóan  Rhemnék  írja.  De  ö  maga  sohasem 

2  Gindely,  11.  35,  70.  használja   nevében  a  h-t,  ezért    hagytuk 

3  Levelezés,  1604  szept.  8.  el  mi  is.  V.  ö.  Toepke,  Matrikel  d.  Univ. 

4  Lásd  106.  1.  Heidelberg.  in.  1.  392. 

5  Önéletrajza  töredékében,  mely  még  6  Önéletrajzában  többet  felsorol  ősei 
kiadatlan  s  a  melyet  a  stuttgarti  ki-  közül,  kik  nagyobb  városi,  katonai  vagy 
rályi  könyvtár   egy    kéziratgyűjteményé-  papi  hivatalt  is  viseltek. 

bői   használtunk,    családja    nevét   állán-  7  Freher,  Theatrum  1042. 

megadja,  ha  visszajön;1  ilyen  volt  Gentilis  Scipio,2  Rumel 
János  Konrád,  koszorús  költő,  a  kihez  útközben  tért  be 
Neumarkba  stb.3 

Ezek  ajánlása  vezette  be  Molnárt  Prága  tudós  és  be- 
folyásos köreibe.  Ezeknek  voltak  tagjai  Bachacek  Márton, 
a  Károly-kollégium  rektora,  hírneves  számtan-tudós,  a 
ki  egyébként  magyarokkal,  többek  között  Ambrosiussal 
is  levelezett  s  Honter  egy  művét  is  kiadta ; 4  carls- 
bergi  Carolides  György,5  költő  és  Prága  város  tanács- 
jegyzője; Weston  Erzsébet  a  híres  költőnő,  a  «tizedik 
Múzsa »,  vagy  « negyedik  Gráczia», 
kinek  szülei  a  vallási  üldözések 
miatt  menekültek  ide  Angliából. 
Egy  bámulatos  tehetséggel  meg- 
áldott nő,  a  ki  német,  cseh,  olasz 
és  franczia  nyelven  beszélt  s  a 
latin  nyelvet  is  annyira  elsajátí- 
totta, hogy  már  tizenhat  éves  ko- 
rában sikerült  költeményeket  írt 
s  a  legnehezebb  versmértékek 
kezelésében  is  meglepő  könnyed- 
ségre tett  szert.  A  kor  elsőrendű 
kritikusaival  s  tudósaival  levele- 
zett, 1 60 i-ben  pedig  költőtársa  Me- 
lissus  Heidelbergből  koszorúval  és  üdvözlő  versekkel  is 
megtisztelte ; 6  wackhenfelsi  lovag  Wackher  György  császári 
tanácsos,  a  prágai  udvar  legbefolyásosabb  embereinek 
egyike,  a  tudósok  nagy  pártfogója,  kinek    szintén  volt  egy 


34.    GENTILIS    SCIPIO. 


1  Levelezés,  1604  szept.  8. 

2  Levelezés,  1604  márcz.  29. 

3  Napló,  1604.  szept.  13. 

4  Ambrosiusnak  hozzá  intézett  érde- 
kes levelét,  Molnár  Levelezése  1595  decz. 
9  Jungmann,  História  lit.  cesky.  (Prag, 
1849.)  Szabó-Hellebrand  :  Régi  Magyar 
Könyvtár.  861. 


5  Levelezés,  1604  aug.  16. 

6  Életrajzát  egy  becses  és  kimerítő 
monográfiában  Latkóczy  Mihály  írta 
meg  A  humanismus  egy  elfeledett  nőalakja 
czímen  az  eperjesi  kir.  kath.  főgymn. 
1890/91.  értesítőjében. 

csodagyermeke,  egy  költőnő,  a  latin  nyelven  kívül  a  gö- 
rög és  héber  nyelv  ismerője,  a  zene  és  számtan  nagy 
kedvelője,  a  korán  elhunyt  Ilona ; '  és  végül  Kepler  János, 
az  udvari  mathematikus,  a  legnagyobb  csillagászok  egyike. 

Molnár  Prágába  megérkezve  (1604.  szept.  25.)  a  város 
mindezen  kitűnőségeivel  megismerkedett.  Különben  sem 
járt  volna  sok  nehézséggel,  hogy  iró  az  írókat,  tudós  a 
tudósokat  fölkeresse.  Az  ilyen  tisztelgés,  mely  mintegy  hó- 
dolat számba  ment,  e  korban  egész  természetesnek  tűnt 
föl  s  ez  esetben  hízelgett  volna  is,  mint  annak  bizonysága, 
hogy  hírnevök  Nürnberg  határáig  is  eljutott :  de  Molnárnak 
ezenkívül  is  volt,  a  mivel  beköszöntsön.  Bachacekhez  Rit- 
tershausen  ajánlotta,2  Carolidesnek  levelet  kellett  átadni 
Grutertől  s  azonfelül  mindkettőnél  bocsánatot  kellé  kérni 
a  Rittershausen  nevében  a  hosszas  hallgatásért,3  Weston 
Erzsébettől,  a  bájos  és  alig  huszonkét  éves  fiatal  asszonytól, 
a  ki  egy  év  óta  Leo  János  udvari  ágensnek  volt  neje, 
meg  kellett  kérdeni,  hogy  megkapta-é  azt  a  költeményt, 
melyet  Rumel  az  elmúlt  tavaszszal  küldött  neki  egy  le- 
vél kíséretében  s  tévedés  kikerülése  végett  meg  is  mu- 
tatni, hogy  az  volt-é  s  újabb  levelet  is  adni  át  a  Ritters- 
hausen üdvözletével,  a  ki  a  távolból  hírneve  után  ismerte.  * 
Szintén  a  Rumel  költeményével  kopogtatott  be  Wackherhez, 
«a  császári  felség  belső  tanácsosához*)  s  azonkívül  Rumel- 
nek  tizenkét  prófétáról  írott  művét  is  át  kellett  adni  neki. 5 

A  mindenkivel  ismerős  Rumelnek  Keplerhez  volt  leg- 
hosszabb izenete.  Meg  kellett  tőle  kérdeni,  hogy  emlékszik-e 
még  arra,  a  mikor  Tübingában  a  Rumel  doktori  felavatá- 
sán volt  s  a  felavatást  követő  doktori  lakomán  örök  barát- 
ságot igért  neki.   O    abban    a    hitben    volt,    hogy    már   rég 

1  Struvius,    Acta    litteraria   ex    ma-  2  Levelezés,   1604  okt.  28. 

nuscr.  eruta.  Fasc.    vi.    (Jena,  1709.)  71.  3  U.  o. 

Wackher  Ilona  Mária  ekkor  kilencz  éves  4  Levelezés,    1604    okt.   28.  és  okt.  23. 

lehetett.  1607-ben   halt   el    tizenkét   éves  5  U.  o.  1604  okt.  23. 
korában. 

elveszett.  Mert,  nem  tudja  honnan,  de  egyszer  az  a  hír 
jutott  a  fülébe,  hogy  Gráczból  Stájerországba  távozva,  a 
barátságtalan  Dunában  a  halak  eledele  lett.  Nagyon  fáj- 
lalta a  tehetséges-  költő  és  mathematikus  elhunytát,  sőt 
meg  is  könnyezte.  Most,  midőn  hallja,  hogy  él:  újra  éled. 
Azonkívül    megbízta    Molnárt,    hogy    figyelmeztesse    arra, 


35.    WESTON    ERZSÉBET   JOHANNA. 


hogy  az  egyszer  elkezdett  szeretetben    tartson  ki,  a  mely- 
ben ő  is  örökké  megmarad.* 

A    fogadásra    és    vendégszeretetre    nem    lehetett    Mol- 


*  Levelezés,   1604  okt.  23. 

nárnak  panasza.  Wackher,  Keplernek  e  nagy  pártfogója,  a 
kinek  nagy  érdeme  volt  abban,  hogy  az  udvari  mathe- 
matikus  állását  ő  nyerte  el,1  ebédre  hívta  meg  magához,2  s 
bizonyára  Weston  és  Carolides  is  szívesen  látták,  de  leg- 
szívesebben a  Kepler  családja.  Bár  ekkor  mind  ő  maga, 
mind  felesége  —  a  különben  is  gyenge  szervezetű  és  bete- 
ges nő,  mindketten  betegeskedtek,  de  azért  nem  engedték, 
hogy  egy  hitsorsos  és  derék  tudós  iránt  való  vendégszere- 
tetben rajtok  más  túl  tegyen:  hozzájok  kellé  Molnárnak 
költözni,  náluk  lakott  és  étkezett:  így  akarták  viszonozni 
azt  a  vendégszeretetet,  melyet  Gráczból  kiűzetésekor  Ma- 
gyarországon talált,3  a  mit  nagy  örömmel  adott  a  Rumel 
tudtára.4  Innen  azután  Bachacek  is  elhívta  magához,  s  így 
idejét  kettejük  között  kellé  megosztani.5 

Ennyi  és  ily  pártfogók  mellett  a  királyi  udvarba  is 
sikerült  bejutnia :  alig  egy  héttel  azután,  hogy  Prágába 
jött,  a  császárnak  is  bemutatta  művét,  a  ki  azt  szívesen 
fogadta,6  s  ötven  forintot  utalt  ki,  melyet  a  császár  questora 
fizetett  ki.7  Ekkor  fordult  meg  a  császár  csillagászati  ter- 
mében, vagy  mint  o  nevezi  «mathematicához  való  szer- 
számosházában »  is,  a  hová  bizonyára  Kepler  vezette  be  s 
ott  beszédbe  elegyedett  Móricz  hesseni  tartománygróf  csil- 
lagászaival. Közöttük  volt  Bürgi  Jóst  is,  Móricz  atyjá- 
nak egykori  udvari  órása,8  a  ki  Kepler  számára  csillagá- 
szati műszereket  készített,  egyébként  is  alaposan  képzett 
ember,  a  kinek  a  nevét  a  tizedes  törtek  és  logarithmusokra 
vonatkozó  felfedezései  tartották  fent : 9  mikor  ezeknek  em- 


i  Kepleri  Opera  omnia  vm.  962.  1  Molnár,  Psalt.  Ung.  (1607.)  9. 

2  Molnár,  Lusus  poet.  (Hanau,  1614.)  7  Napló,  1604  nov.  19. 

3.  1.  8  Egy    izben    egy    tőle    készített    glo- 

3  Kepleri  op.  omnia  vm.  701.  V.  ö.  busszal  kedveskedett  Móricz  tartomány- 
Günther,  Kepler.  Galilei  (Berlin,  1896.)  gróf  Miksának  is.  Kepleri  op.  omnia 
10.  Természettud.  Közi.   1872.  85.  Czóg-  ii.  770. 

ler,  A  fizika  története.  1882.  1.  146.  9  Kepleri   op.    omn.    v.    587.   11.    80 

4  Levelezés,  1604  okt.  23.  439,  834.  v.  639. 
U.  o.  okt.  28. 


MEGJEGYZÉSEK  A  KÉPEKRŐL. 

Önálló  képek: 

A  Szene zi  Molnár  Albert  arczkepét  Cserna  Károly  festette  a  ^Keresztyéni  religiora 
és  igaz  hitre  való  tanítás.  Mellyet  deákul  irt  Calvinus  János  .  .  .  Magyar  nyelvre  for- 
dított Molnár  Albert.  Hanau  1624.%  czímű  mii  czímlapján  közölt  arczképről  Ez  Molnár- 
nak egyetlen  képe,  melynek  hitelessége  kétségen  felül  áll  Molnár  ugyan  még  fiatal 
korában  maga  lefestette  magát,  melyet  metszet  utján  sokszorosíttatott  is,  (Bod  szerint 
Custos  Domokos  volt  a  metsző),  de  ez  nem  maradt  ránk  Emlékét  Rittershausen  K. 
1604  jul.  6-án  kelt  levele  tartotta  fenn:  «Pro  efíigie  tua  gratias  ago  tibi  una  cum 
dominó  Rhumelio.  Is  cuperet  se  quoque  eadem  forma  depingi  ad  vivum  ideoque  me 
rogavit,  ut  ex  te  quaererem  de  nomine  pictoris  et  sculptoris  illius,  deinde  de  pretii 
quantitate».  Ezen  kívül  van  még  két  olajfestmény,  az  egyik  a  Történelmi  Képcsarnok 
tulajdona,  mely  a  millennáris  kiállításon  is  be  lett  mutatva  (xxxv.  6213  sz.):  múlt 
századi  megrongált  festmény  «MOLNAR  ALBERT »  felirattal;  a  másik  a  kecske- 
méti ref.  kollégium  birtokában  levő  olajfestmény,  melynek  festőjére,  korára  és  hite- 
lességére nézve  hiányzanak  a  biztos  támpontok ;  baloldali  felső  szegletében  e  felirat 
van:  iszenczi  molnár  albert»,  az  alul  ragasztott  papírszeleten  elmosódott  betűkkel 
ez  áll:  «Néhai  főtiszt:  superint.  Veresmarty  Vég  Sámuel  bibliolhekájá''ól  maradt 
annak  successorára  Harsányi  István  uramra,  a  ki  is  az  oskola  bibliothekájának  aján- 
dékozta i8o>  ik  esztendő  Mártii  16-ik  napján  •  Egy  Barabás  rajzáról  készült  kőnyomat 
után  (először  megjelent  Erd.  prédikátori  tár  1837.  7.  és  Vas.  Újság  1863.  33.)  ez 
Molnárnak  általánosan  ismeretes  arczképe. 

A  szövegbe  nyomott  képek  : 

A  Czímlapot  Cserna  Károly  festőművészünk  tervezte,  szintén  tőle  való  Göncz 
képe  s  a  második  könyv  élén  álló  fejkép. 

Molnár  babérkoszorújának  rajza  a  m.  tud.  Akadémia  birtokában  levő  úgynevezett 
•  Album •  belső  táblájában  üveg  alatt  őrzött  eredeti  babérkoszorúról  készült  ;  a  benne 
levő  vignette  Molnár  kezétől  ere  1. 

Marburg,  Wittenberg,  Heidelberg,  Straszburg,  Basel,  Genf,  Majnái  Frankfurt, 
Ambcrg  képeit  Merian  metszetei  után  reprodukáltattuk. 

Győr  képét  Birken,  Der  Donaustrand  (16S9)  ez.  műve  51.  lapjáról  vettük. 

A  debreczeni  ref.  Kollégium  képét  mely  ezt  az  1802-ik  évi  tűzvész  elő. ti  állapot- 
ban tünteti  föl,  «A  debreczeni  ref.  főiskola  1894/5-ik  évi  értesítőjé»-ből  vettük  át, 
az  ott  közölt  kép  egy  régibb  kőnyomat  után  készült. 

Kassa  a  Safar  dall'  Heremitau:e,  Successi  deli'  armi  cesaree  (Velence  1686)  ez. 
műve  metszete  után  készült. 

A  straszburgi  egyetem  pecsétjét  Berger — Levrault :  Annales  des  professeurs  Alsac*. 
(Nancy  1802)  ez.  műve  cxcil.  lapjáról  vettük. 

A  XVII.  századi  doktorrá  avatást  feltüntető  képünk  Puschner  1.  G.  metszete  után 
készült,  mely  «Amoenitates  Altorfinae*  ez    műben  jelent  meg  először. 

Molnár  Benedek',  Tolnai  Fabricitis  Tamás,  Asztalos  András,  Thury  György,  Siderius 
János,  Taksonyi  Péter,  Ruméi  Konrád  névaláírásait  a  m  tud.  Akadémia  «Albumá»-ból 
vettük. 

Béza  Tivadar  arczképe  a  Baum  \V.  J.  nTheodor  Beza.  Leipzig  1843*  ez.  műve 
I.  kötetében  czímképül  közölt  kőnyomat  után  készült. 

Pozsony  xvn.  századbéli  képét  Albrizzi  L'origine  del  Danubio.  (Vei.  1684). 
71     lapján  közölt  metszetről  reprodukáltattuk. 

v  XVII.  századbeli  könyvnyomda  belseje  Ábrahám  de  Weerdt  fametszete  után 
készült 

.-l//</(í/y'kt;!>f  az  esztergomi  egyházmegyei  könyvtár  metszetgyüjteményéből  való. 

Rittershausen  Konrád.  Rem  György,  Gentilis  >cipio  arczképeit  Éreher,  The.urum 
virorum  eruditione  clarorum  (Nümb.   1688)  ez.  müvéből  vettük. 

II.  Rudolf  magyar  király  arczképe  az  ambrasi-^yűjteményben  őrzött  egykorú 
kép  repioductiója. 

Kepler  János  arczkepét  Kepler  összes  müveinek  Frisch-féle  kiadásában  (vin.  köt 
Frankfurt  1870)  közölt  kőnyomat  után  adjuk. 

Weston  Erzsébet  Johanna  arczkepét  1/.  eperjesi  kath.  gymnasium  [890  i-ik  évi 
értesítőjében  közölt   kép  Után    adjuk,   mely   l'elzel  Márton   lAobildungen   bóhniischer 

und  mahrischer  Gelehrten  (Prága  1777)"  ez,  müvében  megjelent  képről  reprodukál 

tátott 


RATH  MÓR  kiadása,  Budapest,  Haas-palota. 
GRÓF  SZÉCHENYI  ISTVÁN: 

Qmt  Mxtk  auf  íren  anongmen  ,$MMitk" 

löBltíjEr  für  íinen  oertrauíen  KrEÍs, 
in  üErIjalfm$m£$Í0  mentaEtt  (ExEitipIarEn  tm  Wonaí  ©ctűbsr  1857  tn  Mhn  n\á)im. 

Bűn  tixitm  ü&ngarn. 

Bolti  ára  8  frt,  leszállított  ára  3  frt. 


A  MAGYAR  TÖRTÉNETI   ÉLETRAJZOK 

1897-iki  folyamának  kiadványa: 

GRÓF  SZÉCHENYI  ISTVÁN  ÉLETRAJZÁNAK 

II.  kötete, 
mely  ZICHY  ANTAL  alapító  tagtársunk  tollából  immár  befejezést  nyert  és 

SZENCZI   MOLNÁR   ALBERT 
DÉZSI  LAJOS-tól. 

Továbbá  munkába  vannak  véve  : 

Zrínyi  Miklós  II.  kötet.  Széchy  Károlytól, 
Werbewczy  István  Fraknői  Vilmostól, 
Bakics  Pál    Thallóczy  Lajostól, 
Lothringeni  Károly  Károlyi  Árpádtól, 
Mária   (V.  István  leánya)    Ováry  Lipóttól,  és 
Kemény  János  Komáromy  Andrástól. 

A  « Történeti  Életrajzok*  feladata  lépést  tartani  azokkal  a  nagy- 
arányú kutatásokkal,  melyek  hazai  történetünknek  homályos  pontjait 
felderítették,  vitás  kérdéseit  a  megoldáshoz  vezették  s  nagy  részét  új 
világításban  tűntették  fel.  Feldolgozott  s  mindenki  által  élvezhető  formá- 
ban eszközli  azt.  S  minthogy  minden  időknek  megvolt  a  maga  művé- 
szete, azon  van,  hogy  ezen  korok  művészi  alkotásaival  is  megismertesse 
közönségét.  Az  átalános  elismerés,  melyet  eddigi  folyamaival  aratott,  úgy 
hisszük  arra  vall,  hogy  jó  úton  haladt  —  s  azon  igyekezetét,  hogy 
kiállítás  tekintetében  is  a  külföld  hasonló  vállalataival  lépést  tartson, 
siker  koszorúzta. 

Egy-egy  évfolyamnak  előfizetési  ára  8  frt.  Az  előfizetési  ár  két 
4  frtos  részletben  is  törleszthető. 

Megszerezhető  továbbá  :  öt   1   frt  60  kr.-os  füzetben  is. 

